രോഗശാന്തിയ്ക്ക് തൊടിയിലെ മുക്കുററി മതി | Health Benefits Of Mukkoothi (Bipphytum Sensitivum) - Malayalam BoldSky\nരോഗശാന്തിയ്ക്ക് തൊടിയിലെ മുക്കുററി മതി\n| Updated: Thursday, September 20, 2018, 11:40 [IST]\nനമ്മുടെ മുറ്റത്തും തൊടിയിലുമെല്ലാം നിലത്തോടു ചേര്‍ന്നു പടര്‍ന്നു വളരുന്ന മുക്കുറ്റിച്ചെടിയെ അറിയാത്തവര് ആരുമുണ്ടാകില്ല. എന്നാല് ഈ ചെടിയെ അറിയാമെങ്കിലും ഇതിന്റെ ഔഷധ ഗുണങ്ങളെക്കുറിച്ചു് അറിയാന് വഴിയില്ല. സാധാരണ സസ്യം എന്ന ഗണത്തിനാണ് ഇതിനെ പലരും കാണാറും.\nചെറിയ മഞ്ഞപ്പൂക്കള് ഉള്ള ഈ സസ്യം സ്ത്രീകള്‍ക്കു പ്രധാനമാണെന്നു വേണം, പറയാന്. തിരുവാതിരയ്ക്കു ദശപുഷ്പം ചൂടുക എന്നൊരു ചടങ്ങുണ്ട്. ഇത്തരം ദശപുഷ്പങ്ങളില് പ്രധാനപ്പെട്ട ഒന്നാണ് മുക്കുറ്റി. ഇതുപോലെ കര്‍ക്കിടക മാസം ആദ്യത്തെ ഏഴു ദിവസം ഇതിന്റെ നീരു പിഴിഞ്ഞെഴുത്ത് പൊട്ടു തൊടുക എന്നൊരു ചടങ്ങുമുണ്ട്. പൂജകള്‍ക്ക് ഉപയോഗിയ്ക്കുന്ന ഒന്നു കൂടിയാണ് ഇത്. മുക്കുറ്റി സ്ത്രീകള് തലയില് ചൂടിയാല് ഭര്‍ത്താവിന് നല്ലത്, പുത്ര ലബ്ധി തുടങ്ങിയ പല ഗുണങ്ങളുമുണ്ട്. ഇതെല്ലാം വെറും ചടങ്ങുകള് മാത്രമല്ല, ആരോഗ്യപരമായ ശാസ്ത്ര വിശദീകരണങ്ങള് ഏറെയുളളവയാണ്.\nമുക്കൂറ്റി സ്ത്രീകള് നെറ്റിയില് അരച്ചു തൊടുന്നതിനു പുറകില് പോലും ശാസ്ത്രീയ സത്യമുണ്ട്. പൊട്ടു തൊടുന്ന ആ ഭാഗം നാഡികള് സമ്മേളിയ്ക്കുന്ന ഇടമാണ്. ഇവിടെ മുക്കുറ്റി തൊടുമ്പോള് ഈ ഭാഗം ഉത്തേജിതമായി ആരോഗ്യപരമായ ഗുണങ്ങള് ലഭിയ്ക്കുകയാണ് ചെയ്യുന്നത്. കര്‍ക്കിടക മാസത്തില് പ്രത്യേകിച്ചും ശരീരത്തിന് രോഗങ്ങള് തടയാന് ഇതു സഹായിക്കുന്നു.\nവിഘ്‌നേശ്വരനെ പ്രസാദിപ്പിയ്ക്കാന് ഇതു ചെയ്യൂ\nമുക്കുറ്റിയെ ഇത്തരം ചടങ്ങുകള്‍ക്കു മാത്രമുള്ള സസ്യമായി കാണരുത്. ആരോഗ്യത്തിനു പല തരത്തിലും ഉപകാരപ്പെടുന്ന ഒരു സസ്യം കൂടിയാണ് ഇത്. സിദ്ധ വൈദ്യത്തില് ഉപയോഗിയ്ക്കുന്ന പ്രധാനപ്പെട്ട ഒന്നു കൂടിയാണിത്. ഒന്നല്ല, പല രോഗങ്ങള്‍ക്കുമുള്ള മരുന്നാണിത്. ആയുര്‍വേദ പ്രകാരം ശരീരത്തിലെ വാത, പിത്ത, കഫ ദോഷങ്ങള് അകറ്റാന് ഏറെ ഗുണകരം.ആയുര്‍വേദ പ്രകാരം ഈ മൂന്നു ദോഷങ്ങളാണ് ശരീത്തില് അസുഖങ്ങള്‍ക്ക് ഇട വരുത്തുന്നത്. ഇത് ബാലന്‍സ് ചെയ്യാന് ശരീരത്തിനു സാധിയ്ക്കുമ്പോള് അസുഖങ്ങള് ഒഴിയും. ഇതു വഴിയും മുക്കുറ്റി ഏറെ ഗുണം നല്‍കുന്നുമുണ്ട്. ശരീരം തണുപ്പിയ്ക്കാനും ഇതു സഹായിക്കുന്നു. ശരീരത്തിന് ചൂടു കൂടുമ്പോള് വയറിന് അസ്വസ്ഥതയുള്‍പ്പെടെ പല പ്രശ്‌നങ്ങളും ഉണ്ടാകുകയും ചെയ്യുന്നു.\nമുക്കുറ്റി രോഗശമനിയാകുന്നത്, ഏതെല്ലാം രോഗങ്ങള്‍ക്ക് ഏതെല്ലാം വിധത്തില് എന്നതിനെ കുറിച്ചെല്ലാം അറിയൂ. മുറ്റത്തെ ഈ കൊച്ചുചെടിയിലൂടെ ആരോഗ്യം സംരക്ഷിയ്ക്കാന് സാധിയ്ക്കും.\nനല്ലൊരു വിഷസംഹാരിയാണ് മുക്കുറ്റി. വിഷജീവികളുടെ കടിയേറ്റാന് ഇത് മുഴുവനായി അരച്ചു പുരട്ടുന്നതു ഗുണം നല്‍കും. ഇതു കഴിയ്ക്കുകയും ചെയ്യാം. വിഷത്തെ തടഞ്ഞു നിര്‍ത്താനുള്ള കഴിവുളള ഒന്നാണിത്.പാമ്പുകടിയ്ക്കു പോലും ഫലപ്രദം\nപ്രമേഹത്തിന് നല്ലൊരു പ്രതിവിധിയാണ് ഇത്. ഇതിന്റെ ഇലകള് വെറുംവയറ്റില് കടിച്ചു ചവച്ചു കഴിയ്ക്കുന്നതും ഇത് അരച്ചു കഴിയ്ക്കുന്നതുമെല്ലാം ഗുണം ചെയ്യും. ഇത് ഇട്ടു തിളപ്പിച്ചെ വെള്ളം കുടിയ്ക്കുന്നതു നല്ലൊരു പരിഹാരമാണ്. ഇതു കടയോടെ പറിച്ചെടുത്തു കഴുകി വൃത്തിയാക്കി വെള്ളത്തിലിട്ടു തിളപ്പിച്ചു കുടിയ്ക്കാം.\nവയറിളക്കത്തിനുള്ള നല്ലൊരു പ്രതിവിധി കൂടിയാണ് ഇത്. ഇതിന്റെ ഇലകള് അരച്ചു മോരില് കലക്കി കുടിയ്ക്കുന്നത് വയറിളക്കത്തില് നിന്നും രക്ഷ നല്‍കും. വയറിനുണ്ടാകുന്ന അണുബാധകളും അസുഖങ്ങളുമെല്ലാം തടയാന് ഏറെ ഉത്തമമാണ് ഇത്. വയറുവേദന മാറാനും ഇത് ഏറെ ഉത്തമമാണ്.\nകഫക്കെട്ടിനും ചുമയ്ക്കുമുള്ള നല്ലൊരു പ്രതിവിധി\nകഫക്കെട്ടിനും ചുമയ്ക്കുമുള്ള നല്ലൊരു പ്രതിവിധി കൂടിയാണ് മുക്കുറ്റി. ഇതു വേരോടെ അരച്ചു തേനും ചേര്‍ത്തു കഴിയ്ക്കുന്നത് ചുമയില് നിന്നും ആശ്വാസം നല്‍കുന്ന ഒന്നാണ്. നെഞ്ചിലെ ഇന്‍ഫെക്ഷന് മാറുന്നതിനും ഇതു ഗുണം നല്‍കും. ഇതിന്റെ അണുനാശിനി ഗുണമാണ് ഇത്തരം കാര്യങ്ങള്‍ക്കു സഹായിക്കുന്നത്.\nപ്രസവശേഷം സ്ത്രീകള്‍ക്കു മുക്കുറ്റിയുടെ ഇല ശര്‍ക്കകരുയുമായി പാചകം ചെയ്ത് കൊടുക്കാറുണ്ട്. ഇതു കഴിച്ചാല് യൂട്രസ് ശുദ്ധമാകുമെന്നതാണു കാരണം. സ്ത്രീകളിലെ മാസമുറ പ്രശ്‌നങ്ങള് അകറ്റുവാനും ഇത് ഏറെ നല്ലതു തന്നെയാണ്. ഇത് ഹോര്‍മോണ് നിയന്ത്രണത്തിലൂടെയാണു സാധിയ്ക്കുന്നതും.\nശരീരത്തിലെ മുറിവുകള് ഉണക്കുന്നതിനും ഇത് ഏറെ ഗുണം ചെയ്യുന്നുണ്ട്. ഇത് അരച്ചു മുറിവുകളിലും പൊള്ളലുള്ളിടത്തുമെല്ലാം ഇടുന്നത് ഏറെ ആശ്വാസം നല്‍കുന്ന ഒന്നു കൂടിയാണ്. ഇത് മുറിവിലുണ്ടാകാനിടയുളള അണുബാധകള് തടയും. നീററലും ചൊറിച്ചിലുമെല്ലാം കുറയ്ക്കാനും ഇത് ഏറെ നല്ലതാണ്. ഇതിന്റെ ഇലകള് ചൂടാക്കി മുറിവുകള്‍ക്കു മേല് വച്ചു കെട്ടുന്നതു ഗുണം നല്‍കുന്ന ഒന്നാണ്.\nധാരാളം ആന്റിഓക്‌സിഡന്റുകള് അടങ്ങിയ ഒന്നു കൂടിയാണ് മുക്കുററി. ഇതുകൊണ്ടു തന്നെ ശരീരത്തില് നിന്നും ടോക്‌സിനുകള് പുറന്തള്ളാന് ഏറെ നല്ലതുമാണ്. ഇതിന്റെ ആന്റിഓക്‌സിഡന്റ് ഗുണങ്ങള് ക്യാന്‍സര് അടക്കമുള്ള പല രോഗങ്ങളേയും ചെറുക്കാനും ഏറെ നല്ലതാണ്.\nഅലര്‍ജി, ആസ്തമ എന്നിവയ്ക്കുള്ള നല്ലൊരു പരിഹാരം കൂടിയാണ് മുക്കുറ്റി. ശ്വാസകോശ സംബന്ധമായ എല്ലാ പ്രശ്‌നങ്ങളും അകറ്റുന്നതിന് ഏറെ ഉത്തമവുമാണ്. അലര്‍ജി, കോള്‍ഡ് പ്രശ്‌നങ്ങള്‍ക്കെല്ലാം ഉത്തമമാണ് ഇത്.\nമൂത്രാശയ സംബന്ധമായ രോഗങ്ങള്\nമൂത്രാശയ സംബന്ധമായ രോഗങ്ങള് അകറ്റാന് ഇതിന്റെ നീരു കുടിയ്ക്കുന്നതും ഇതിട്ടു തിളപ്പിച്ച വെള്ളം കുടിയ്ക്കുന്നതും ഏറെ നല്ലതാണ്.\nശരീരത്തിന് പ്രതിരോധ ശേഷി നല്‍കാന് സഹായിക്കുന്ന ഒന്നാണിത്. ഇതിലെ പല ഘടകങ്ങളും ശരീരത്തിന്റെ സ്വാഭാവിക പ്രതിരോധ ശേഷി മെച്ചപ്പെടുത്തുന്നു. ശരീരത്തിലെ ആന്തരിക വ്യവസ്ഥയെ ശക്തിപ്പെടുത്തുന്നു.\nആന്റിഇന്‍ഫ്‌ളമേറ്ററി ഗുണങ്ങളുള്ള ഒന്നു കൂടിയാണ്\nആന്റിഇന്‍ഫ്‌ളമേറ്ററി ഗുണങ്ങളുള്ള ഒന്നു കൂടിയാണ് മുക്കുറ്റി. ഇതു കൊണ്ടു തന്നെ ശരീരത്തിലുണ്ടാകുന്ന നീരു പോലുള്ള പ്രശ്‌നങ്ങള്‍ക്കുള്ള പ്രതിവിധിയുമാണ്. വാതം പോലെയുള്ള രോഗങ്ങള് കൊണ്ടുണ്ടാകുന്ന നീരും വേദനയുമെല്ലാം കുറയ്ക്കാന് അത്യുത്തമവുമാണ്.\nശ്വാസകോശത്തെ സംരക്ഷിക്കും ഉറപ്പുള്ള ഭക്ഷണങ്ങൾ\nവെള്ളരിത്തോൽ ജ്യൂസ് ദിവസവും; ഗ്യാസിന് ഒറ്റമൂലിയാണ്\nഗർഭാരംഭത്തിൽ പരിപ്പ് ശീലമാക്കൂ,കുഞ്ഞ് സ്മാർട്ടാവും\nHealth Benefits Of Mukkoothi (Bipphytum Sensitivum)\nHealth Benefits Of Mukkoothi (Bipphytum Sensitivum, Read more to know about


രണ്ടാം ഏകദിനത്തിലും തകര്‍പ്പന് ജയം; ലങ്കയ്‌ക്ക് പരമ്പര\nColombo, First Published 28, Jul 2019, 10:00 PM IST\nആര് പ്രേമദാസ സ്റ്റേഡിയത്തില് 239 റണ്‍സ് വിജയലക്ഷ്യം 44.4 ഓവറില് ലങ്ക നേടി.\nകൊളംബോ: ബംഗ്ലാദേശിനെതിരായ രണ്ടാം ഏകദിനം ഏഴ് വിക്കറ്റിന് ജയിച്ച് ശ്രീലങ്കയ്‌ക്ക് പരമ്പര. ആര് പ്രേമദാസ സ്റ്റേഡിയത്തില് 239 റണ്‍സ് വിജയലക്ഷ്യം 44.4 ഓവറില് ലങ്ക നേടി. സ്‌കോര്: ബംഗ്ലാദേശ്- 238-8 (50). ശ്രീലങ്ക- 242-3 (44.4). മൂന്ന് ഏകദിനങ്ങളുടെ പരമ്പരയിലെ ആദ്യ മത്സരം ലങ്ക 91 റണ്‍സിന് വിജയിച്ചിരുന്നു.\nമറുപടി ബാറ്റിംഗില് ഓപ്പണര് അവിഷ്‌ക ഫെര്‍ണാണ്ടോയുടെ അര്‍ദ്ധ സെഞ്ചുറിയാണ്(82 റണ്‍സ്) ലങ്കയ്‌ക്ക് ജയം സമ്മാനിച്ചത്. ആദ്യ വിക്കറ്റില് അവിഷ്‌കയും നായകന് ദിമുത് കരുണരത്‌നെയും ചേര്‍ന്ന് നേടിയ 71 റണ്‍സ് മികച്ച അടിത്തറയായി. കരുണരത്‌നെ(15), കുശാല് പെരേര(30), കുശാല് മെന്‍ഡിസ്(41*), എയ്‌ഞ്ചലോ മാത്യൂസ്(52*) എന്നിങ്ങനെയാണ് ലങ്കന് താരങ്ങളുടെ സ്‌കോര്. മുസ്താഫിസുര് രണ്ടും മെഹിദി ഒന്നും വിക്കറ്റ് നേടി.\nടോസ് നേടി ആദ്യം ബാറ്റ് ചെയ്ത ബംഗ്ലാദേശ് 50 ഓവറില് എട്ട് വിക്കറ്റിനാണ് 238 റണ്‍സെടുത്തത്. ഒരവസരത്തില് 88 റണ്‍സില് അഞ്ച് വിക്കറ്റ് നഷ്ടമായ ബംഗ്ലാ കടുവകളെ പ്രതിരോധിക്കാനാവുന്ന സ്‌കോറിലേക്ക് കൈപിടിച്ചുയര്‍ത്തിയത് റഹീമിന്‍റെ തകര്‍പ്പന് അര്‍ദ്ധ സെഞ്ചുറിയാണ്. 110 പന്ത് നേരിട്ട താരം ആറ് ഫോറും ഒരു സിക്‌സും സഹിതം 98 റണ്‍സെടുത്ത് പുറത്താകാതെ നിന്നു.\nരണ്ട് വിക്കറ്റ് വീതം വീ‌ഴ്‌ത്തിയ നുവാന് പ്രദീപും ഇസുരു ഉഡാനയും അഖില ധനഞ്ജയുമാണ് ബംഗ്ലാദേശിനെ വിറപ്പിച്ചത്. തമീം ഇഖ്‌ബാല്(19), സൗമ്യ സര്‍ക്കാര്(11), മുഹമ്മദ് മിഥുന്(12), മഹമ്മുദുള്ള(6) സാബിര് റഹ്‌മാന്(11), മൊസദേക് ഹൊസൈന്(13), മെഹിദി ഹസന്(43), തൈജുല് ഇസ്ലാം(3) എന്നിവരാണ് പുറത്തായത്. പരമ്പരയിലെ അവസാന ഏകദിനം കൊളംബോയില് ബുധനാഴ്‌ച നടക്കും.\nSri Lanka Won VS Bangladesh\nSri Lanka vs Bangladesh 2nd ODI


യാതൊരു തൂക്കവും10 നിന്ന് 14.99 സി.ടി. ലേക്ക്15 നിന്ന് 19.99 സി.ടി. ലേക്ക്20 നിന്ന് 49.99 സി.ടി. ലേക്ക്3 നിന്ന് 4.99 സി.ടി. ലേക്ക്5 നിന്ന് 6.99 സി.ടി. ലേക്ക്7 നിന്ന് 9.99 സി.ടി. ലേക്ക്\nഏത് ആകൃതിമാർക്വിസ് കാർബോകോൺതലയണ Cabochonഫാൻസി Cabochonഓവൽ Cabochonപിയർമുത്ത് Cabochonദീർഘചതുരം Cabochonദീർഘചതുരം കുഷ്യൻ ചബൊഛൊന്ദീർഘചതുരം അഷ്ടഭുജംറൗണ്ട് റൌണ്ട് Cabochonസ്ക്വയർ ചബൊഛൊന്ട്രില്യൺ Cabochon\nപൂച്ചെടി കല്ല് 7.14 സി.ടി.\nപൂച്ചെടി കല്ല് 7.27 സി.ടി.\nപൂച്ചെടി കല്ല് 7.36 സി.ടി.\nപൂച്ചെടി കല്ല് 7.52 സി.ടി.\nപൂച്ചെടി കല്ല് 9.73 സി.ടി.\nപൂച്ചെടി കല്ല് 11.47 സി.ടി.\nപൂച്ചെടി കല്ല് 11.95 സി.ടി.\nപൂച്ചെടി കല്ല് 13.43 സി.ടി.\nപൂച്ചെടി കല്ല് 16.03 സി.ടി.\nK2 ബ്ലൂ ജാസ്പർ 18.01 ct\nK2 ബ്ലൂ ജാസ്പർ 19.39 ct


ഏറ്റുമുട്ടലുകളില് പൊലിയുന്ന ജീവിതങ്ങള് – Chandrika Daily\nBy chandrika Tuesday November 1, 2016 20:25 pm\nഏറ്റുമുട്ടലുകളില് പൊലിയുന്ന ജീവിതങ്ങള്\nഏറ്റുമുട്ടലില് കൊല്ലപ്പെട്ടുവെന്ന് പറയപ്പെടുന്ന പൗരന്മാരുടെ എണ്ണം രാജ്യത്ത് നാള്‍ക്കുനാളെന്നോണം വര്‍ധിച്ചു വരികയാണ്. കഴിഞ്ഞയാഴ്ച 24 മാവോയിസ്റ്റുകള് ആന്ധ്ര-ഒറീസ അതിര്‍ത്തിയില് വെച്ച് പൊലീസ് ഏറ്റുമുട്ടലില് കൊല്ലപ്പെട്ട വാര്‍ത്തക്കു പിറകെയാണ്…\nഏറ്റുമുട്ടലില് കൊല്ലപ്പെട്ടുവെന്ന് പറയപ്പെടുന്ന പൗരന്മാരുടെ എണ്ണം രാജ്യത്ത് നാള്‍ക്കുനാളെന്നോണം വര്‍ധിച്ചു വരികയാണ്. കഴിഞ്ഞയാഴ്ച 24 മാവോയിസ്റ്റുകള് ആന്ധ്ര-ഒറീസ അതിര്‍ത്തിയില് വെച്ച് പൊലീസ് ഏറ്റുമുട്ടലില് കൊല്ലപ്പെട്ട വാര്‍ത്തക്കു പിറകെയാണ് തിങ്കളാഴ്ച മധ്യപ്രദേശിലെ ഭോപ്പാലില് എട്ടു സ്റ്റുഡന്റ്‌സ് ഇസ്്‌ലാമിക് മൂവ്‌മെന്റ് (സിമി )പ്രവര്‍ത്തകര് പൊലീസുമായുള്ള ഏറ്റുമുട്ടലില് കൊല്ലപ്പെട്ടതായി റിപ്പോര്‍ട്ട് ചെയ്യപ്പെട്ടിരിക്കുന്നത്. ഭോപ്പാല് സെന്‍ട്രല് ജയിലില് വിചാരണത്തടവുകാരായിരുന്ന പ്രതികള് ഞായറാഴ്ച രാത്രി 12നും മൂന്നിനും ഇടയില് കട്ടിലിന്റെ കമ്പിയും കിടക്കയും ഉപയോഗിച്ച് ഏണി നിര്‍മിച്ച് ജയിലിന്റെ മതില് ചാടിയെന്നാണ് ഭോപ്പാല് പൊലീസ് പറയുന്നത്. ഇവര് മൂര്‍ച്ചയുള്ള സ്റ്റീല് പാത്രങ്ങളും സ്പൂണും കൊണ്ടാണ് സുരക്ഷാജീവനക്കാരനായ ഹെഡ് കോണ്‍സ്റ്റബിള് രാം ശങ്കറിനെ കൊലപ്പെടുത്തിയതെന്നും പൊലീസ് പറയുന്നു. ജയില് ചാടിയ പ്രതികളെ 12 കിലോമീറ്ററകലെ മാലിക്‌വേദ ഗ്രാമത്തില്‍വെച്ച് രാവിലെ 11.30ന് ഏറ്റുമുട്ടലിനിടെ പൊലീസ് കൊലപ്പെടുത്തിയതായാണ് ഔദ്യോഗിക ഭാഷ്യം. ഗ്രാമത്തില് രാത്രി ഇവര് ഒളിച്ചുതാമസിക്കുകയായിരുന്നുവെന്നും പൊലീസെത്തിയപ്പോള് പ്രതികള് വെടിവെച്ചതായും പറയുന്നു. സാക്കിര് ഹുസൈന്, മെഹബൂബ് , മുഹമ്മദ് അഖീല് ഖില്‍ജി, മുഹമ്മദ് സാലിഖ്, അംജദ് ഖാന്, മുജീബ് ഷെയ്ഖ്, മുഹമ്മദ് ഖാലിദ് അഹമ്മദ്, അബ്ദുല്‍മജീദ് എന്നിവരാണ് കൊല്ലപ്പെട്ടിരിക്കുന്നത്. കൊലപാതകത്തെ വലിയ നേട്ടമായാണ് സംസ്ഥാന മുഖ്യമന്ത്രി ശിവരാജ് സിങ് ചൗഹാന് വിശേഷിപ്പിച്ചത്. അതേസമയം തങ്ങളെ പ്രകീര്‍ത്തിക്കണമെന്നാണ് സംസ്ഥാനത്തെ ജയില് ചുമതലയുള്ള ബി.ജെ.പി മന്ത്രിയുടെ പ്രഖ്യാപനം.\nഔദ്യോഗിക ഭാഷ്യം ഇങ്ങനെയായിരിക്കെ ഏതാണ്ടെല്ലാ മുഖ്യധാരാ മാധ്യമങ്ങളും സാമൂഹിക മാധ്യമങ്ങളും ഏറ്റുമുട്ടല് കൊലപാതകത്തെ സംശയത്തോടെയാണ് നോക്കിക്കാണുന്നത്. ഭോപ്പാല് സെന്‍ട്രല് ജയില് സുരക്ഷിതത്വത്തിന് ഐ.എസ്.ഒ 9001 സര്‍ട്ടിഫിക്കറ്റ് നേടിയ സ്ഥാപനമാണ്. ഇന്ത്യയില് ആദ്യമായാണ് ഒരു ജയില് ഈ അവാര്‍ഡ് നേടുന്നത്. 32 അടി ഉയരത്തില് വൈദ്യുതി പ്രവാഹമുള്ള കമ്പിയില് സ്പര്‍ശിക്കാതെ എങ്ങനെ പ്രതികള് മതില്‍ചാടി? സി.സി.ടി.വി എന്തുകൊണ്ട് പ്രവര്‍ത്തിച്ചില്ല ? പ്രതികളുടെ പക്കല് നാല് നാടന് തോക്കുകളുണ്ടെന്ന് ഐ.ജി പറയുമ്പോള് ആഭ്യന്തര മന്ത്രി പറയുന്നത് പാത്രവും സ്പൂണുമാണെന്നാണ്. പ്രതികളുടെ ഭാഗത്ത് എന്തെങ്കിലും തരത്തിലുള്ള ചെറുത്തുനില്‍പ്പോ ആയുധപ്രയോഗമോ ഇല്ലെന്നാണ് പുറത്തുവരുന്ന തെളിവുകള് വെളിപ്പെടുത്തുന്നത്. സംസ്ഥാന ഭീകര വിരുദ്ധ സേനാ തലവന് സഞ്ജീവ് ഷാമിയും പ്രതികളുടെ പക്കല് ആയുധങ്ങളൊന്നുമില്ലായിരുന്നുവെന്നാണ് വെളിപ്പെടുത്തിയിരിക്കുന്നത്. കൊലപാതകങ്ങള് നടക്കുമ്പോള് ആരോ മൊബൈല് ഫോണില് വീഡിയോയില് രംഗം പകര്‍ത്തിയതായാണ് ഒരു ടി.വി ചാനല് പുറത്തുവിട്ട ദൃശ്യങ്ങളില് നിന്ന് വ്യക്തമാകുന്നത്. ആരാണ് ഏറ്റുമുട്ടലിനിടെ മൊബൈല് പ്രവര്‍ത്തിപ്പിച്ചത്? പോയിന്റ് ബ്ലാങ്ക് റെയ്ഞ്ചില് നിന്നാണ് വെടിവെക്കുന്നതായി ദൃശ്യങ്ങളിലുള്ളത്. അവരെ വെടിവെച്ചുകൊല്ലൂ എന്നും വെടിവെക്കരുത് എന്നും വിളിച്ചുപറയുന്ന ശബ്ദവും വീഡിയോയില് വ്യക്തമാണ്. പ്രതികള് ഗ്രാമീണരുടെ നേരെ കല്ലെറിഞ്ഞെന്നും പൊലീസിന് നേരെ നിറയൊഴിച്ചുവെന്നും പൊലീസ് വാദിക്കുമ്പോള് തന്നെ അവര് പൊലീസിനെ കല്ലെറിയുകയായിരുന്നുവെന്നാണ് മറ്റൊരു ഭാഷ്യം. മാത്രമല്ല, ജയില് ചാടിയ പ്രതികള്‍ക്ക് അര്‍ധരാത്രി അജ്ഞാത ഗ്രാമത്തില് എവിടെനിന്ന് തോക്ക് കിട്ടിയെന്ന് പൊലീസ് വ്യക്തമാക്കുന്നില്ല. സംസ്ഥാനത്തെ ബി.ജെ.പി സര്‍ക്കാര് എഴുതിത്തയ്യാറാക്കിയ തിരക്കഥയാണ് എന്ന സംശയം ബലപ്പെടുന്നത് ഇതൊക്കെകൊണ്ടാണ്. യു.പി അടക്കമുള്ള സംസ്ഥാനങ്ങളില് മാസങ്ങള്‍ക്കകം നടക്കാനിരിക്കുന്ന തെരഞ്ഞെടുപ്പും ഇതിനുപിന്നില് സംശയിക്കണം. സംഭവത്തില് കേന്ദ്രം മൗനം പാലിക്കുകയുമാണ്.\nരാജ്യദ്രോഹം, ജയില് ചാട്ടം, ബാങ്ക് കൊള്ള, പൊലീസുകാരെ കൊലപ്പെടുത്തല് തുടങ്ങിയ കുറ്റങ്ങളാണ് പ്രതികള്‍ക്കെതിരെ ചാര്‍ത്തപ്പെട്ടിരുന്നത്. യുവാക്കളായ പ്രതികളില് പലരും കഴിഞ്ഞ രണ്ടു വര്‍ഷത്തിലധികമായി വിചാരണത്തടവില് കഴിയുകയാണ് . കൊല്ലപ്പെട്ടവരിലെ മെഹബൂബ് കേരളത്തിലെ വാഗമണ് സിമി ക്യാമ്പുമായി ബന്ധപ്പെട്ട കേസിലെ 31-ാം പ്രതികൂടിയാണ്. സംസ്ഥാനത്ത് വിവിധ കേസുകളില് പിടികൂടപ്പെട്ട സിമിക്കാരെയെല്ലാം ഒരുമിച്ച് ഭോപ്പാല് സെന്‍ട്രല് ജയിലില് പാര്‍പ്പിച്ചിരിക്കുകയായിരുന്നുവെന്നാണ് റിപ്പോര്‍ട്ടുകള്.\nഇന്ത്യയില് 2008 മുതല് നിരോധിക്കപ്പെട്ട സംഘടനയാണ് സിമി. ഏതുകേസായാലും വിചാരണ ചെയ്ത് കോടതി ശിക്ഷിച്ചാല് മാത്രമേ ശിക്ഷ നടപ്പാക്കാനുള്ള അധികാരം ഭരണകൂടങ്ങള്‍ക്കുള്ളൂ. അതുവരെ പ്രതികള് കോടതിയുടെ ഉത്തരവാദിത്തത്തിലുള്ളവരാണ്.\n1990കളിലാണ് മുംബൈയില് പൊലീസ് ഏറ്റുമുട്ടല് കൊലകള് എന്ന ഓമനപ്പേരില് ആളുകളെ പച്ചക്ക് വെടിവെച്ചുകൊല്ലല് ആരംഭിച്ചത്. ഗുജറാത്തിലും ചെന്നൈയിലും ബംഗാളിലും ഇത്തരം കൊലപാതകങ്ങള് കേട്ടു. 2002നും 2008നും ഇടയില് ഇന്ത്യയില് 440 വ്യാജ ഏറ്റുമുട്ടല് കൊലകള് നടന്നുവെന്നാണ് ദേശീയ മനുഷ്യാവകാശ കമ്മീഷന് തന്നെ പറയുന്നത്. 2013 വരെ ഉത്തര് പ്രദേശില് 369 പേരും രാജസ്ഥാനില് 33 പേരും മഹാരാഷ്്ട്രയില് 31 പേരും ഡല്‍ഹിയില് 26 പേരും ആന്ധ്രയില് 22 പേരും മണിപ്പൂരില് 62 പേരും ആസാമില് 52 പേരും പശ്ചിമ ബംഗാളില് 35 പേരും ഝാര്‍ഖണ്ടില് 30 പേരും ഇത്തരത്തില് കൊല്ലപ്പെട്ടിട്ടുണ്ട്.\nഗുജറാത്ത് കലാപം നടന്ന 2002 മുതല് 2006 വരെ 22 പേരെയാണ് വ്യാജ ഏറ്റുമുട്ടലിലൂടെ അധികാരി വര്‍ഗം പച്ചക്ക് കൊലപ്പെടുത്തിയത്. 2008 സെപ്തംബര് 19ന് ഡല്‍ഹിയിലെ ബട്‌ല ഹൗസ് വ്യാജ ഏറ്റുമുട്ടലില് ഒരു പൊലീസ് ഉദ്യോഗസ്ഥനെയും മൂന്നു മുസ്‌ലിംകളെയുമാണ് വധിച്ചത്. കാശ്മീരില് നിന്നും ഇത്തരം ആരോപണങ്ങള് ഉയര്‍ന്നുവരാറുണ്ട്. ഗുജറാത്തില് പ്രധാനമന്ത്രി നരേന്ദ്ര മോദി മുഖ്യമന്ത്രിയായിരുന്ന 2003 മുതല് 2006 വരെ ഇത്തരം നിരവധി കൊലപാതകങ്ങളാണ് നടന്നിട്ടുള്ളത്. മോദിയെ കൊലപ്പെടുത്താന് വന്നവരെന്നു പറഞ്ഞായിരുന്നു ഇസ്രത് ജഹാന് എന്ന യുവതിയടക്കം നാലുപേരെ പട്ടാപ്പകല് ഗുജറാത്ത് പൊലീസ് വെടിവെച്ചുകൊന്നത്. ഇതും ഏറ്റുമുട്ടലെന്ന വ്യാജപ്പേരിലായിരുന്നു. അഞ്ചുവര്‍ഷത്തിനുശേഷം കോടതിയാണ് സംഭവം വ്യാജ ഏറ്റുമുട്ടലായിരുന്നുവെന്ന് വിധി പ്രസ്താവിച്ചത്. ചെന്നൈ വ്യാജഏറ്റുമുട്ടല് കേസന്വേഷിച്ച പൊലീസ് ഉദ്യോഗസ്ഥന് നജ്മുല് ഹുദാ പറഞ്ഞത് പല പൊലീസ്ഏറ്റുമുട്ടല് കൊലപാതകങ്ങളും പ്രശസ്തിക്കും മെഡലിനും വേണ്ടിയാണെന്നാണ്.\nരാജ്യത്ത് ന്യൂനപക്ഷങ്ങള്‍ക്കെതിരെയും ദലിതര്‍ക്കെതിരെയും വാക്കുകള്‍കൊണ്ടും അധികാരം ഉപയോഗിച്ചും ഇന്ത്യന് സംസ്‌കാരത്തെ നാണിപ്പിക്കുന്ന നരനായാട്ടുകളാണ് നടത്തുന്നതെന്നും ഫാസിസമാണ് ഇവരുടെ മുഖമുദ്രയെന്നും നിലനില്‍ക്കുന്ന ആരോപണങ്ങളാണ്. ഇതിനെതിരെ നിയമപരമായ വഴികളിലൂടെ നീതിക്കുവേണ്ടി പോരാടാന് ന്യൂനപക്ഷങ്ങളോടൊപ്പം രാജ്യത്തെ മതേതര വിശ്വാസികളും സമാധാനകാംക്ഷികളുമായ ജനതയുണ്ടാവുമെന്നുതന്നെയാണ് ആശിക്കുന്നത്.


അഞ്ചിൽ നാല് താമര ; പഞ്ചാബ് ആപ്പ് , ഇരുട്ടിലേക്ക് കോൺഗ്രസ് . – BHARATH NEWS\nടീം ഭാരത് ന്യൂസ് | NEWS ENT3months ago\nന്യൂഡല്‍ഹി: അഞ്ച് സംസ്ഥാനങ്ങളില് നടന്ന നിയമസഭാ തെരഞ്ഞെടുപ്പിന്റെ വോട്ടെണ്ണല് അന്തിമ ഘട്ടത്തിലേക്ക് നീങ്ങുമ്ബോള് നാലിടത്തും ബിജെപി അധികാരത്തിലേക്ക്.ഉത്തര്‍പ്രദേശ്, ഉത്തരാഖണ്ഡ്, മണിപ്പൂര് സംസ്ഥാനങ്ങളില് തുടക്കം മുതല് തന്നെ ബിജെപി മുന്നേറ്റം നടത്തുകയാണ്. പഞ്ചാബില് ചരിത്രം കുറിച്ച് ആം ആദ്മി പാര്‍ട്ടി വന് വിജയത്തിലേക്ക് നീങ്ങുകയാണ്. ലീഡ് മാറിമറിഞ്ഞ ഗോവയില് ബിജെപി മന്ത്രി സഭ രൂപീകരിക്കുമെന്ന് പ്രഖ്യാപിച്ചു.യുപി പിടിച്ചാല് ഇന്ത്യ പിടിച്ചു എന്നതാണ് ദേശീയ രാഷ്ട്രീയത്തിലെ ഒരു പതിവ് പ്രയോഗം. കഴിഞ്ഞ രണ്ട് ലോക്‌സഭാ തിരഞ്ഞെടുപ്പുകളിലും ബിജെപിയുടെ രാഷ്ട്രീയ തന്ത്രങ്ങള് ഒരര്‍ത്ഥത്തില് ഉത്തര് പ്രദേശിനെ ചുറ്റിപ്പറ്റിയായിരുന്നു എന്ന് പറയാം.\nഉത്തര്‍പ്രദേശില് യോഗി ആദിത്യനാഥ് സര്‍ക്കാര് ഭരണത്തുടര്‍ച്ച ഉറപ്പാക്കി മുന്നേറുകയാണ്. ആകെയുള്ള 403 സീറ്റുകളില് നിലവില് ബിജെപി 263 സീറ്റുകളില് ലീഡ് ചെയ്യുകയാണ്. അഖിലേഷ് യാദവിന്റെ നേതൃത്വത്തില് സമാജ് വാദി പാര്‍ട്ടി മികച്ച പ്രകടനം കാഴ്ചവെച്ചെങ്കിലും ബിജെപി വിജയം തടയാനായില്ല. 135 സീറ്റുകളിലാണ് സമാജ് വാദി പാര്‍ട്ടി സ്ഥാനാര്‍ഥികള് ലീഡ് ചെയ്യുന്നത്. കോണ്‍ഗ്രസ്2സീറ്റുകളിലും ബിഎസ്പി ഒര് സീറ്റിലും മറ്റുള്ളവര്2സീറ്റുകളിലും ലീഡ് ചെയ്യുന്നുണ്ട്.പഞ്ചാബില് എല്ലാവരെയും ഞെട്ടിച്ച് ആം ആദ്മി പാര്‍ട്ടി വന് വിജയത്തിലേക്ക് നീങ്ങുകയാണ്. 117 സീറ്റുകളില് 92ലും ആം ആദ്മി സ്ഥാനാര്‍ഥികള് ലീഡ് ചെയ്യുന്നു. ഭരണകക്ഷിയായ കോണ്‍ഗ്രസ് 18 സീറ്റുകളിലൊതുങ്ങി. ശിരോമണി അകലാദിള് ആറ് സീറ്റുകളിലും ബിജെപി രണ്ട് സീറ്റുകളിലും ലീഡ് ചെയ്യുന്നു. മുഖ്യമന്ത്രി ചരണ്‍ജീത് സിംഗ് ചന്നി രണ്ടു സീറ്റുകളിലും പരാജയപ്പെട്ടു. കോണ്‍ഗ്രസ് അധ്യക്ഷന് നവ്ജ്യോത് സിംഗ് സിദ്ദു അമൃതസര് ഈസ്റ്റ് മണ്ഡലത്തില് തോറ്റു. പുതിയ പാര്‍ട്ടിയുണ്ടാക്കി ബിജെപിക്കൊപ്പം സഖ്യം രൂപീകരിച്ച് മത്സരിച്ച ക്യാപ്റ്റന് അമരീന്ദര് സിംഗ് പട്യാലയില് പരാജയപ്പെട്ടു. ശിരോമണി അകാലിദള് നേതാവ് പ്രകാശ് സിങ് ബാദലും തോറ്റു.\nഉത്തരാഖണ്ഡിലും ബിജെപി ഭരണത്തുടര്‍ച്ച നേടി. 70 സീറ്റുകളില് 48 സീറ്റിലും ബിജെപി ലീഡ് ചെയ്യുന്നു. കോണ്‍ഗ്രസ് 18 സീറ്റുകളിലും മുന്നിട്ടുനില്‍ക്കുന്നു. എന്നാല് ഭരണത്തുടര്‍ച്ച നേടുമ്ബോഴും മുഖ്യമന്ത്രി പുഷ്കര് സിംഗ് ധാമി ആറായിരം വോട്ടുകള്‍ക്ക് പിന്നിലാണ്. കോണ്ഡഗ്രസ് നേതാവും മുന് മുഖ്യമന്ത്രിയുമായ ഹരീഷ് റാവത്തും ലാല്‍കുവാന് മണ്ഡലത്തില് പരാജയപ്പെട്ടു.മണിപ്പൂരില് 60 സീറ്റുകളില് 31 സീറ്റുകളില് ബിജെപി മുന്നിട്ടുനില്‍ക്കുന്നു. നാഷണല് പീപ്പിള്‍സ് പാര്‍ട്ടി9സീറ്റുകളിലും നാഗ പീപ്പിള്‍സ് ഫ്രണ്ട്4സീറ്റുകളിലും ലീഡ് ചെയ്യുന്നു.ഗോവയിലും ബിജെപി സര്‍ക്കാരുണ്ടാക്കുമെന്ന് ഉറപ്പായി കഴിഞ്ഞു. ആകെയുള്ള 40 സീറ്റുകളില് 20 എണ്ണത്തിലും ബിജെപി ലീഡ് ചെയ്യുന്നു. 12 സീറ്റുകളില് കോണ്‍ഗ്രസും2സീറ്റുകളില് തൃണമൂല് കോണ്‍ഗ്രസും2സീറ്റുകളില് ആം ആദ്മി പാര്‍ട്ടിയും മുന്നിട്ടുനില്‍ക്കുകയാണ്. പ്രമോദ് സാവന്ത്, വിശ്വജീത് റാണെ എന്നീ ബിജെപി നേതാക്കളില് ആര് മുഖ്യമന്ത്രിയാകുമെന്ന ചര്‍ച്ചകളും തുടങ്ങിക്കഴിഞ്ഞു.\nPrevious അസം മുനിസിപ്പൽ തിരഞ്ഞെടുപ്പ് ; ബിജെപി ബഹുദൂരം മുന്നിൽ.\nNext തൃക്കാക്കര ഉപതെരഞ്ഞെടുപ്പ്: വോട്ടെടുപ്പ് മേയ് 31ന്


Samvrutha, Laljose, Actress, Ayalum Njanum Thammil, Marriage, സംവൃത, ലാല്‍ജോസ്, അയാളും ഞാനും തമ്മില്, രസികന്, നടി, വിവാഹം - Malayalam Filmibeat\n| Updated: Wednesday, October 10, 2012, 14:43 [IST]\nമികച്ചൊരു കലാകാരിയായ സംവൃത സിനിമയ്ക്കു വേണ്ടി ക്യാമറയ്ക്കു മുന്നില് അവസാനമായി നിന്ന ദിവസമാണ് ഇന്ന്....' വികാരാധീനനായി സംവിധായകന് ലാല്‍ജോസ് തന്റെ ഫേസ്ബുക്കില് കുറിച്ചതിങ്ങനെ.. നവംബര് ഒന്നിനു വിവാഹിതയാകുന്ന സംവൃതാ സുനില് അവസാനമായി അഭിനയിച്ച അയാളും ഞാനും തമ്മില് എന്ന ചിത്രത്തിന്റെ ചിത്രീകരണം മൂന്നാറില് അവസാനിച്ച പിന്നാലെയാണ് ലാല്‍ജോസ് മുഖപുസ്തകത്തിലൂടെ തന്റെ മനസ്സ് തുറന്നിട്ടത്.\nഅഭിനയ ജീവിതത്തിന്റെ തുടക്കവും ഒടുക്കവും ഒരേ സംവിധായകന്റെ ചിത്രത്തിലാകുന്ന യാദൃശ്ചികതയാണ് സംവൃതയുടെ ജീവിതത്തില് സംഭവിച്ചിരിക്കുന്നത്. അതുകൂടി ചൂണ്ടിക്കാട്ടിയായിരുന്നു ലാല് ജോസിന്റെ പോസ്റ്റ്. 2004ല് ദിലീപ് നായകനായി ലാല്‍ജോസ് സംവിധാനം ചെയ്ത രസികനില് അഭിനയിച്ചു കൊണ്ടാണ് സംവൃത വെള്ളിത്തിരയില് അരങ്ങേറ്റം കുറിച്ചത്.\nനാല്‍പതോളം സിനിമകളില് ചെറുതും വലുതുമായ വേഷങ്ങള് അവതരിപ്പിച്ച സംവൃതയുടെ പുറത്തുവരാനുള്ള മറ്റൊരു ചിത്രം ഷാഫി സംവിധാനം ചെയ്യുന്ന 101 വെഡ്ഡിങാണ്.\nഭാവിയില് അഭിനയിക്കണമോയെന്ന കാര്യമോര്‍ത്ത് ഇപ്പോള് തല പുകയ്ക്കുന്നില്ല. യുഎസില് നിന്നും ഇവിടെ വന്ന് അഭിനയിക്കുന്ന് അത്ര എളുപ്പവുമല്ലെന്നും കണ്ണൂര്‍ക്കാരി പറയുന്നു. മിന്നുകെട്ടിന് ശേഷം ഭര്‍ത്താവിനൊപ്പം യുഎസിലേക്ക് ചേക്കേറാനുള്ള ഒരുക്കത്തിലാണ് സംവൃത.\nപുതിയ ജീവിതത്തില് സംവൃതയ്ക്ക് എല്ലാ നന്മകളും ഉണ്ടാകട്ടെയെന്ന് ആശംസിച്ചാണ് ലാല്‍ജോസിന്റെ ഫേസ്ബുക്ക് പോസ്റ്റ് അവസാനിക്കുന്നത്. സംവൃതയുടെ അഭിനയജീവിതത്തിലെ ചില പ്രധാന ഏടുകളിലൂടെ...\n2004ല് ദിലീപിന്റെ നായികയായി സംവൃതയുടെ അരങ്ങേറ്റം. ലാല്‍ജോസെന്ന സംവിധായകനാണ് ഈ രസികത്തിയെ മലയാളിയ്ക്ക് പരിചയപ്പെടുത്തിയത്.\nചിത്രം വലിയ വിജയമായില്ലെങ്കിലും പാടവരമ്പത്തു കൂടെ പച്ചപനംതത്തേയെന്ന് പാടി നടന്ന പെങ്കൊച്ച് പ്രേക്ഷകമനം കവര്‍ന്നു\nപ്രേക്ഷകരുടെ മനസാക്ഷിയെ വേട്ടയാടിയ അച്ഛനുറങ്ങാത്ത വീടിലെ ഷേര്‍ളിയെന്ന കഥാപാത്രം മികച്ചതാക്കാന് സംവൃതയ്ക്ക് കഴിഞ്ഞു. ലാല്‍ജോസ് തന്നെയായിരുന്നു ഈ കഥാപാത്രവും നടിയ്ക്ക് സമ്മാനിച്ചത്.\nഭര്‍ത്താവിനാല് അവഗണിയ്ക്കപ്പെടുന്ന ഭാര്യ, സുരഭിയെന്ന കഥാപാത്രം നടിയുടെ കൈയ്യില് ഭദ്രമായിരുന്നു.\nലാല്‍ജോസിന്റെ സൂപ്പര്‍ഹിറ്റ് ചിത്രമായ അറബിക്കഥയില് മായയെന്ന കഥാപാത്രം ഏറെ ശ്രദ്ധിയ്ക്കപ്പെട്ടു.\nപ്രിയാമണി നിറഞ്ഞുനില്‍ക്കുന്ന തിരക്കഥയില് ദേവയാനിയെന്ന കഥാപാത്രമായിരുന്നു സംവൃതയ്ക്ക് ലഭിച്ചത്. സഹനടിയ്ക്കുള്ള ഫിലിംഫെയര് അവാര്‍ഡിന്റെ നോമിനേഷന് ഈ കഥാപാത്രത്തിന് ലഭിച്ചു.\nപല പുരുഷന്മാരെ ഒരേ സമയം പ്രാപിയ്ക്കുകയും കൊണ്ടുനടക്കുകയും ചെയ്യുന്ന ജയശ്രീയെന്ന കഥാപാത്രം സംവൃതയുടെ കരിയറിലെ വ്യത്യസ്തമായ വേഷമെന്ന് വിലയിരുത്താം.\nമാണിക്യക്കല്ല് എന്ന ഹിറ്റ് സിനിമയുടെ വിജയത്തില് ചെറുതല്ലാത്ത പങ്ക് സംവൃത അവതരിപ്പിച്ച ചാന്ദ്‌നി ടീച്ചര്‍ക്കുണ്ടെന്ന് ആരും സമ്മതിയ്ക്കും.\nസംവൃതയുടെ കരിയറിലെ മറ്റൊരു വ്യത്യസ്തമായ വേഷം. ത്രില്ലര് സിനിമയുടെ രൂപഭാവങ്ങള്‍ക്കിണങ്ങുന്ന വേഷമായിരുന്നു നടിയ്ക്കിതില്.\nഅര്‍ബുദ രോഗിയുടെ രൂപഭാവങ്ങളുമായെത്തിയ മായയെന്ന കഥാപാത്രത്തിലൂടെ സംവൃതയുടെ മറ്റൊരു മുഖമാണ് പ്രേക്ഷകര്‍ക്ക കാണാനായത്.\nകല്‍പനയെന്ന തുള്ളിച്ചാടി നടക്കുന്ന കഥാപാത്രം പ്രേക്ഷകരില് നടുക്കം സൃഷ്ടിയ്ക്കുന്നത് സിനിമയുടെ അന്ത്യത്തിലാണ്.\nസംവൃതയുടെ തുടക്കം ലാല്‍ജോസ് ചിത്രത്തിലൂടെയായിരുന്നു. നടിയ്ക്ക് ഏറ്റവും കൂടുതല് സിനിമകള് സമ്മാനിച്ചതും ലാല്‍ജോസ് തന്നെ. ഒടുക്കം സംവൃത കളമൊഴിയുന്നതും ലാലുവിന്റെ അയാളും ഞാനും തമ്മില് എന്ന ചിത്രത്തിലൂടെ....ഗുഡ്‌ബൈ സംവൃത !!\nRead more about: samvrutha laljose actress ayalum njanum thammil marriage സംവൃത ലാല്‍ജോസ് അയാളും ഞാനും തമ്മില് നടി വിവാഹം\nThe shoot of Ayalum Njanum Thammil concluded in Munnar day before yesterday and director Lal Jose had an emotional post on his social networking site


അടുത്ത ജന്മത്തില് ബച്ചന് ജേര്‍ണലിസ്റ്റാകണം | Amitabh Bachchan, Journalist, Actor, Prakash Jha, അമിതാഭ് ബച്ചന്, ജേര്‍ണലിസ്റ്റ്, നടന്, പ്രകാഷ് ഝാ, - Malayalam Filmibeat\n10 hrs ago വൈറസിലൂടെ രമ്യാ നമ്പീശന്റെ തിരിച്ചുവരവ്! നടിയുടെ ക്യാരക്ടര് പോസ്റ്റര് പുറത്ത്! കാണൂ\n10 hrs ago ആകാംക്ഷകള്‍ക്കൊടുവില് ദുല്‍ഖര് സല്‍മാന്റെ കുറുപ്പ് ആരംഭിക്കുന്നു! വൈറലായി സംവിധായകന്റെ പോസ്റ്റ്!\n10 hrs ago 70 ദിവസം ഒളിവില് കഴിഞ്ഞു!! പ്രതിസന്ധി നേരിട്ട ദിവസങ്ങളെ കുറിച്ച് നടന് ബൈജു\nഅടുത്ത ജന്മത്തില് ബച്ചന് ജേര്‍ണലിസ്റ്റാകണം\n| Published: Sunday, February 27, 2011, 14:17 [IST]\nചലച്ചിത്രലോകത്ത് എത്തിപ്പെടുന്നവരുടെ മുഴുവന് ആരാധ്യ പുരുഷനാണ് ബോളിവുഡ് ബിഗ് ബി അമിതാഭ് ബച്ചന്. പലരും ഇന്ത്യന് ചലച്ചിത്രലോകത്ത് ബച്ചന്റേതുപോലെയൊരു സ്ഥാനമാണ് സ്വപ്‌നം കാണാറുള്ളത്. എന്നാല് ഈ ബച്ചന്റെ സ്വപ്‌നമെന്താണെന്ന് അറിയേണ്ടേ?\nഒരു ജേര്‍ണലിസ്റ്റ് ആവുക, ഈ ജന്മത്തിലല്ല അടുത്ത ജന്മത്തില്. ഇനിയുള്ള ജീവിതത്തില് ഒരു ജേര്‍ണലിസ്റ്റിന്റെ റോള് കൂടി കൈകാര്യം ചെയ്യാനുള്ള സാഹചര്യമില്ലാത്തതിനാല് ഈ ആഗ്രഹം ബച്ചന് അടുത്ത ജന്മത്തിലേയ്ക്കായി മാറ്റിവച്ചിരിക്കുകയാണ്.\nഭോപ്പാലില് നടക്കുന്ന പ്രകാശ്ഝാ ചിത്രം ആരക്ഷന്റെ ഷൂട്ടിംഗ് തുടങ്ങുന്ന വേളയിലാണ് ബച്ചന് തന്റെ ആഗ്രഹം തുറന്നുപറഞ്ഞത്. ഹരിവംശ്‌റായ് ബച്ചന് എന്ന കവിയുടെ പുത്രനാണ് അമിതാഭ് അതുകൊണ്ടുതന്നെ അക്ഷരങ്ങളുമായി ബന്ധപ്പെട്ട ഒരു തൊഴിലിനോട് അദ്ദേഹത്തിന് തോന്നുന്ന ആഗ്രഹത്തില് അത്ഭുതപ്പെടാനില്ല.\nസംവരണപ്രശ്‌നങ്ങള് കൈകാര്യം ചെയ്യുന്നതാണ് പ്രകാശ്ഝായുടെ പുതിയ ചിത്രം. സംവരണത്തെക്കുറിച്ച് എന്താണ് അഭിപ്രായമെന്നുള്ള ചോദ്യത്തിന് ഇപ്പോള് അതിനെക്കുറിച്ച് സംവിധായകന് പറയുന്നുണ്ടെന്നും മറ്റൊന്നും പറയുവാനില്ലെന്നുമായിരുന്നു അറുപത്തിയെട്ടുകാരനായ അമിതാഭിന്റെ മറുപടി.\nഭോപ്പാലിലെ ജനങ്ങള് വളരെ നല്ലവരാണെന്നും ഷൂട്ടിങിന് എല്ലാ രീതിയിലും അവര് പൂര്‍ണമനസോടെ സഹകരിക്കുന്നതായും ബച്ചര് പറയുന്നു.\nസംവരണത്തിന്റെ ആനുകൂല്യങ്ങള് സമൂഹത്തിന്റെ താഴേക്കിടയിലുള്ളവര്‍ക്ക് എങ്ങനെ പ്രയോജനപ്പെടുന്നുവെന്ന് കാണുച്ചുതരുന്നതിനാണ് ചിത്രം ശ്രമിക്കുന്നതെന്നാണ് ബോളിവുഡിന്റെ മികച്ച സംവിധായകനായ പ്രകാശ് ഝാ പറയുന്നത്.\nബോളിവുഡിന്റെ ബിഗ്ബി ഇനി തമിഴിലേക്ക്! അമിതാഭ് ബച്ചന് ചിത്രം ഉയര്‍ന്ധ മനിതന് ഫസ്റ്റ്‌ലുക്ക് പുറത്ത്\nനൂറ് കോടി ക്ലബില് ഇടം പിടിച്ച് അമിതാഭ് ബച്ചന്റെ ബദ്ലാ! പ്രേക്ഷക പിന്തുണയോടെ ചിത്രം മുന്നേറുന്നു\nഇത് ചരിത്ര നിമിഷം!! അമിതാഭ് ബച്ചനോടൊപ്പം പാട്ട് പാടി ഷാരൂഖ്, വീഡിയോ പുറത്ത്\nമമ്മൂട്ടി അധോലോക നായകനായപ്പോള് ത്രില്ലടിച്ചത് അമിതാഭ് ബച്ചന് വരെ! ബിഗ് ബിയുടെ നടക്കാതെ പോയ ആഗ്രഹം!\nഇങ്ങനെയൊരു കത്ത് എല്ലാവര്‍ക്കും കിട്ടിയിട്ടുണ്ടാകില്ല! തനിക്ക് വന്ന പ്രശംസയില് അമ്പരന്ന് ആലിയ ഭട്ട്\nജീവിച്ചിരിക്കാൻ കാരണം അദ്ദേഹമാണ്!! ഹൃദയ സ്പർശിയായ കഥ പറഞ്ഞ് ബിഗ്ബി, കാണൂ\nബോളിവുഡിലെ പ്രമുഖ താരം ആശുപത്രിയില്! ഖാദര് ഖാന് വേണ്ടി പ്രാര്‍ത്ഥിക്കണമെന്ന് അമിതാഭ് ബച്ചന്!!\nRead more about: actor amitabh bachchan അമിതാഭ് ബച്ചന് ജേര്‍ണലിസ്റ്റ് നടന് journalist\nBollywood megastar Amitabh Bachchan said that he would like to becomeajournalist in his next life."It is not possible in this life, but in my next life I would like to becomeajournalist," said Bachchan.\nStory first published: Sunday, February 27, 2011, 14:17 [IST]


കോണ്‍ഗ്രസിനെ റാഞ്ചാന് സിപിഎം അനിലിനു പിന്നാലെ നേതാക്കള് ഒരുങ്ങുന്നു | Malayali Express\nHomeKeralaകോണ്‍ഗ്രസിനെ റാഞ്ചാന് സിപിഎം അനിലിനു പിന്നാലെ നേതാക്കള്...\nകോണ്‍ഗ്രസിനെ റാഞ്ചാന് സിപിഎം അനിലിനു പിന്നാലെ നേതാക്കള് ഒരുങ്ങുന്നു\nകോണ്‍ഗ്രസില് നിന്നും അനില്‍കുമാര് രാജിവച്ചു. പിന്നീട് കെപിസിസി പ്രസിഡന്റ് കെ സുധാകരന് പുറത്താക്കി. മണിക്കൂറിനുള്ളില് എകെജി സെന്ററില് കൊടിയേരിയുടെ സ്വീകരണം. കെപി അനില്‍കുമാര് മാത്രമല്ല, ഇനിയും പലരും പോകാനുള്ള തയാറെടുപ്പിലാണ്. ഇതിലൂടെ സിപിഎം വീണ്ടും ഭരണം ഉറപ്പിക്കാനുള്ള നീക്കം നടത്തുന്നു.\n‘ആദ്യമായാണ് എ.കെ.ജി സെന്ററിന്റെ പടി ചവിട്ടുന്നത്. വലതുകാല് വച്ച് കയറുകയാണ്. അഭിമാനത്തോടെയും അന്തസോടെയുമാണ് സിപിഎമ്മുമായി സഹകരിക്കാന് പോകുന്നത്. സിപിഎം ഉയര്‍ത്തുന്ന മതേതര മൂല്യങ്ങള് കണ്ടില്ലെന്ന് നടിക്കാനാകില്ലെന്നും അനില്‍കുമാര് പറഞ്ഞു.പിന്നില് നിന്ന് കുത്തേറ്റ് മരിക്കാന് തയ്യാറല്ലെന്നും 43 വര്‍ഷത്തെ കോണ്‍ഗ്രസ് ബന്ധം അവസാനിപ്പിക്കുകയാണെന്നുമാണ് അനില്‍കുമാര് വാര്‍ത്താ സമ്മേളനത്തില് പറഞ്ഞത്.\nആയുസ്സിന്റെ ഏതാണ്ട് മുക്കാല് ഭാഗത്തിലധികം പ്രവര്‍ത്തിച്ച, വിയര്‍പ്പും രക്തവും സംഭാവന ചെയ്തിട്ടുള്ള പ്രസ്ഥാനത്തില് നിന്ന് വിടപറയുകയാണെന്ന് അനില്‍കുമാര് പറഞ്ഞു. ഇന്നത്തോടുകൂടി ഇന്ത്യന് നാഷണല് കോണ്‍ഗ്രസുമായുള്ള എല്ലാ ബന്ധവും അവസാനിപ്പിച്ചു. കോണ്‍ഗ്രസ് അധ്യക്ഷ സോണിയ ഗാന്ധിക്കും കെ.പി.സി.സി.സി പ്രസിഡന്റ് കെ.സുധാകരനും രാജിക്കത്ത് മെയില് വഴി അയച്ചുവെന്നും അനില്‍കുമാര് പറഞ്ഞു.പുതിയ നേതൃത്വം വന്നതിന് ശേഷം ആളുകളെ നോക്കി നീതി നടപ്പാക്കുന്ന സ്ഥിതിവിശേഷമാണുള്ളത്.\nപാര്‍ട്ടിക്കുള്ളില് നീതി നിഷേധിക്കപ്പെടുമെന്ന് ഉത്തമ ബോധ്യമുള്ളതുകൊണ്ട്, തന്റെ രക്തത്തിന് വേണ്ടി, തലയറുക്കാന് വേണ്ടി കാത്തുനില്‍ക്കുന്ന ആളുകളാണ് നേതൃത്വത്തില് ഉള്ളതെന്നതുകൊണ്ട്, പിന്നില് നിന്ന് കുത്തേറ്റ് മരിക്കാന് തയ്യാറല്ലാത്തത് കൊണ്ട് പാര്‍ട്ടിയുമായി 43 വര്‍ഷമായുള്ള ബന്ധം അവസാനിപ്പിക്കുന്നു. 2016ല് കൊയിലാണ്ടിയില് സീറ്റ് നല്‍കാതെ അപമാനിച്ചു. ഒരു പരാതി പോലും പറഞ്ഞില്ല.\nഅച്ചടക്കത്തോടെ പാര്‍ട്ടി ഏല്‍പ്പിച്ച ഉത്തരവാദിത്വങ്ങള് നിറവേറ്റി. 2021ലും സീറ്റ് നല്‍കാമെന്ന് പറഞ്ഞ് പാര്‍ട്ടി ചതിച്ചു. അഞ്ച് വര്‍ഷം നിശബ്ദനായിരുന്നു, അഞ്ച് വര്‍ഷവും ഒരു പരാതിയും പറയാതെ പ്രവര്‍ത്തിച്ചു. ഗ്രൂപ്പില്ലാതെ പ്രവര്‍ത്തിച്ചതിനുള്ള തിക്തഫലമാണിത്. ഏഴയല്‍പക്കത്ത് പോലും സ്ഥാനം നല്‍കാതെ പാര്‍ട്ടി തന്നെ ആദരിച്ചിവെന്ന് അനില്‍കുമാര് പരിഹസിച്ചു.\nകോണ്‍ഗ്രസില് ഡിസിസി പുനഃസംഘടന നടന്ന ശേഷം പരസ്യ പ്രതികരണം നടത്തിയതിന്റെ പേരില് അനില്‍കുമാറിനെ പാര്‍ട്ടിയില് നിന്ന് സസ്‌പെന്‍ഡ് ചെയ്തിരുന്നു. പക്ഷെ ഡിസിസി പ്രസിഡന്റുമാര് പലരുടേയും പെട്ടിതാങ്ങുന്നവരാണെന്ന ആരോപണമായിരുന്നു അനില്‍കുമാര് ആരോപിച്ചിരുന്നത്. ഇതില് വിശദീകരണം ചോദിച്ചശേഷം അനില്‍കുമാര് നല്‍കിയ വിശദീകരണം നേതൃത്വം തള്ളിയിരുന്നു.\nഇതോടെ പുറത്താക്കല് നടപടിയുണ്ടായേക്കുമെന്ന സൂചനയ്ക്കിടെയാണ് രാജിപ്രഖ്യാപനം.കെ.എസ്.യു. കോഴിക്കോട് ജില്ലാ ട്രഷറര്, ജില്ലാ പ്രസിഡന്റ്, യൂത്ത് കോണ്‍ഗ്രസ് സംസ്ഥാന പ്രസിഡന്റ് എന്നീ പദവികള് വഹിച്ചിരുന്നു. സംഘടനാ ചുമതലയുള്ള ജനറല് സെക്രട്ടറിയായിരിക്കേയാണ് രാജി.\nPrevious articleആള്‍ക്കൂട്ടത്തെ ആകര്‍ഷിക്കണം കനയ്യകുമാര് കോണ്‍ഗ്രസിലേക്ക് രാഹുലിനെ കാണും


ചില്ലറ വ്യാപാര മേഖലയില് വിദേശ നിക്ഷേപം അനുവദിച്ചു | Madhyamam English Edition\nവാതുവെപ്പ്: ഉന്നതരുടെ പങ്ക് പുറത്തേക്ക് തിരുവനന്തപുരത്ത് കാറപകടം; ഒരു കുടുംബത്തിലെ നാലു പേര് മരിച്ചു സമുദായനേതാക്കളുടെ ഫോണ് ചോര്‍ത്തുന്നു മാലേഗാവ് സ്ഫോടനം: അസീമാനന്ദയും പ്രജ്ഞാസിങ്ങും കേണല് പുരോഹിതും പ്രതിപ്പട്ടികയിലില്ല സഖ്യകക്ഷികളോട് ആലോചിക്കാതെ പ്രധാനമന്ത്രി സ്ഥാനാര്‍ഥി ഇല്ല -സുഷമ ഐ ഗ്രൂപ്പ് തുറന്ന പോരിന് പൊതുപ്രവേശ പരീക്ഷാ ഫലം ഇന്ന് HOME KERALA Thiruvananthapuram\nചില്ലറ വ്യാപാര മേഖലയില് വിദേശ നിക്ഷേപം അനുവദിച്ചു\nPublished on Sat, 09/15/2012 - 00:33 ( 35 weeks5days ago) എ.എസ്. സുരേഷ്കുമാര്\t(+)(-) Font Size\nന്യൂദല്‍ഹി: കടുത്ത എതിര്‍പ്പുമൂലം മാറ്റിവെച്ച വിവാദ നീക്കങ്ങള് കേന്ദ്രമന്ത്രിസഭ വീണ്ടും മുന്നോട്ടുനീക്കി. ബഹുബ്രാന്‍ഡ് ചില്ലറവ്യാപാരത്തില് 51 ശതമാനം പ്രത്യക്ഷ വിദേശ നിക്ഷേപം (എഫ്.ഡി.ഐ) അനുവദിക്കാനുള്ള നടപടികളുമായി കേന്ദ്രം മുന്നോട്ടുപോകും. ഇന്ത്യന് വിമാനക്കമ്പനികളില് വിദേശ വിമാനക്കമ്പനികള്‍ക്ക് 49 ശതമാനം വരെ എഫ്.ഡി.ഐ അനുവദിച്ചു. മരവിപ്പിച്ചുനിര്‍ത്തിയിരുന്ന ഓഹരിവില്‍പന നടപടികള്‍ക്ക് വേഗം പകര്‍ന്ന്, അഞ്ചു സ്ഥാപനങ്ങളുടെ നിശ്ചിത ശതമാനം ഓഹരി വിറ്റഴിക്കാനും കേന്ദ്ര മന്ത്രിസഭ തീരുമാനിച്ചു. ഇന്ധനവില വര്‍ധിപ്പിച്ചതിന് തൊട്ടുപിറ്റേന്നു ചേര്‍ന്ന കേന്ദ്ര മന്ത്രിസഭാ യോഗമാണ് പരിഷ്കരണ നടപടികള് വേഗത്തിലാക്കുന്ന വിവിധ തീരുമാനങ്ങള് കൈക്കൊണ്ടത്. റീട്ടെയില് എഫ്.ഡി.ഐ, ഇന്ധന വിലവര്‍ധന എന്നിവ സംബന്ധിച്ച തീരുമാനം മൂന്നു ദിവസത്തിനകം (72 മണിക്കൂര്) പിന്‍വലിക്കണമെന്ന് കോണ്‍ഗ്രസിന്‍െറ പ്രധാന സഖ്യകക്ഷിയായ തൃണമൂല് കോണ്‍ഗ്രസ് അന്ത്യശാസനം നല്‍കിയിരിക്കുകയാണ്.\nതൃണമൂല് കോണ്‍ഗ്രസ് ഉടക്കിയതിനെ തുടര്‍ന്നാണ്, റീട്ടെയില് എഫ്.ഡി.ഐ അനുവദിക്കാനുള്ള തീരുമാനം കേന്ദ്ര സര്‍ക്കാര് കഴിഞ്ഞ ഡിസംബറില് മരവിപ്പിച്ചത്. തുടര്‍ന്ന് വിവിധ സംസ്ഥാനങ്ങളുമായി സര്‍ക്കാര് കൂടിയാലോചന നടത്തി. താല്‍പര്യമുള്ള സംസ്ഥാനങ്ങള് മാത്രം ചില്ലറവ്യാപാരത്തില് പ്രത്യക്ഷ വിദേശനിക്ഷേപം അനുവദിച്ചാല് മതിയെന്ന വിശദീകരണത്തോടെയാണ് മന്ത്രിസഭ വെള്ളിയാഴ്ച അന്തിമ തീരുമാനം എടുത്തത്. കേരളം, ബിഹാര്, കര്‍ണാടക, മധ്യപ്രദേശ്, ത്രിപുര, ഒഡിഷ, പശ്ചിമ ബംഗാള് എന്നീ സംസ്ഥാനങ്ങള് റീട്ടെയില് എഫ്.ഡി.ഐക്ക് എതിരാണ്.\nറീട്ടെയില് രംഗത്ത് വിദേശനിക്ഷേപം കൊണ്ടുവരുന്നതില് ഏകകണ്ഠമായ തീരുമാനമില്ലെങ്കിലും, സംസ്ഥാനങ്ങള്‍ക്കിടയില് സമവായമുണ്ടെന്ന് വാണിജ്യമന്ത്രി ആനന്ദ് ശര്‍മ വിശദീകരിച്ചു. വിദേശ കമ്പനികള് വരണമെന്ന് ആഗ്രഹിക്കുന്ന സംസ്ഥാനങ്ങളെ മറ്റുള്ളവര് എതിര്‍ക്കേണ്ടതില്ല. സ്വന്തം സംസ്ഥാനങ്ങളില് നടപ്പാക്കുന്നില്ല എന്ന് തീരുമാനിച്ചാല് മതി. ഒറ്റബ്രാന്‍ഡ് ചില്ലറവില്‍പനയില് 100 ശതമാനം എഫ്.ഡി.ഐ നേരത്തേ അനുവദിച്ചിരുന്നു. രണ്ടു വിഭാഗങ്ങളിലും 30 ശതമാനം ഉല്‍പന്നങ്ങള് രാജ്യത്തെ ചെറുകിട-ഇടത്തരം സ്ഥാപനങ്ങളില്‍നിന്ന് വാങ്ങണമെന്ന വ്യവസ്ഥ വെച്ചിട്ടുണ്ട്. ഇത് ആഭ്യന്തര വ്യവസായം പ്രോത്സാഹിപ്പിക്കുമെന്ന് ആനന്ദ് ശര്‍മ വിശദീകരിച്ചു.\nമള്‍ട്ടിബ്രാന്‍ഡ് ചില്ലറവ്യാപാരത്തില് വിദേശ വ്യവസായികള് നടത്തേണ്ട പ്രത്യക്ഷ വിദേശനിക്ഷേപം ചുരുങ്ങിയത് 10 ലക്ഷം ഡോളറാണ്. ഇതില് പകുതി ഗ്രാമീണ മേഖലയില് അടിസ്ഥാന സൗകര്യ വികസനത്തിന് നീക്കിവെക്കണമെന്ന് വ്യവസ്ഥ ചെയ്തിട്ടുണ്ടെന്ന് മന്ത്രി പറഞ്ഞു. 10 കിലോമീറ്റര് ചുറ്റളവില് 10 ലക്ഷത്തില് കൂടുതല് ജനസംഖ്യയുള്ള നഗരങ്ങളിലാണ് റീട്ടെയില് കേന്ദ്രങ്ങള് അനുവദിക്കുക. എന്നാല്, അത്തരത്തില് ഒരു നഗരമില്ലാത്ത സംസ്ഥാനങ്ങള്‍ക്കും കേന്ദ്രഭരണ പ്രദേശങ്ങള്‍ക്കും ഇളവ് അനുവദിക്കും. വിജ്ഞാപനം അടുത്ത ദിവസം പുറപ്പെടുവിക്കും.\nഅഞ്ചു പൊതുമേഖലാ സ്ഥാപനങ്ങളുടെ ഓഹരി വില്‍ക്കാനുള്ളതാണ് മറ്റൊരു തീരുമാനം. ഹിന്ദുസ്ഥാന് കോപ്പര്-9.5 ശതമാനം, ഓയില് ഇന്ത്യ-10 ശതമാനം, എം.എം.ടി.സി-9.33 ശതമാനം, നാഷനല് അലൂമിനിയം കമ്പനി-12.5 ശതമാനം, റെയില്‍വേക്ക് കീഴിലെ റൈറ്റ്സ്-10 ശതമാനം എന്നീ ക്രമത്തിലാണ് ഓഹരി വില്‍ക്കുന്നത്. കൂടുതല് തസ്തികകള് അനുവദിക്കുന്നതടക്കം പ്രസാര് ഭാരതിയില് പുന$സംഘടന നടത്താനും മന്ത്രിസഭ തീരുമാനിച്ചു.\nമന്ത്രിസഭാ യോഗത്തില് തൃണമൂലിന്‍െറ ഏക കാബിനറ്റ് മന്ത്രി മുകുള് റോയ് പങ്കെടുത്തില്ല. ഇന്ധനവില വര്‍ധിപ്പിച്ച രാഷ്ട്രീയകാര്യ മന്ത്രിതല സമിതി യോഗത്തിലും തൃണമൂല് മന്ത്രി പങ്കെടുത്തിരുന്നില്ല. തൃണമൂല് കോണ്‍ഗ്രസിന് അവരുടേതായ പരിമിതികളും അവകാശങ്ങളുമുണ്ടെന്നായിരുന്നു ഇതേക്കുറിച്ച് മന്ത്രി ആനന്ദ് ശര്‍മ പ്രതികരിച്ചത്.


Wpi inflation increases, manufactured products becomes costlier now - Malayalam Goodreturns\n» ഫാക്ടറി ഉല്‍പ്പന്നങ്ങള് തൊട്ടാല് പൊള്ളും, ഹോള്‍സെയില് പണപ്പെരുപ്പം ഒക്ടോബറില് കുതിച്ചുയര്‍ന്നു!!\nPublished: Monday, November 16, 2020, 21:31 [IST]\nദില്ലി: ഹോള്‍സെയില് കേന്ദ്രീകൃതമായ പണപ്പെരുപ്പം വര്‍ധിക്കുന്നു. ഒക്ടോബറില് റെക്കോര്‍ഡ് നിരക്കിലാണ് ഇത് എത്തിയിരിക്കുന്നത്. 1.48 ശതമാനമാണ് ഈ പണപ്പെരുപ്പം. ഫാക്ടറി ഉല്‍പ്പന്നങ്ങള് ഇതോടെ ചെലവേറിയതായിരിക്കുകയാണ്. സെപ്റ്റംബറില് ഇത് 1.32 ശതമാനമായിരുന്നു. കഴിഞ്ഞ ഒക്ടോബറിലെ കണക്കുപ്രകാരം ഇത് പൂജ്യം ശതമാനമായിരുന്നു. ഫെബ്രുവരിക്ക് ശേഷം ഏറ്റവും ഉയര്‍ന്ന നിരക്കിലാണ് ഹോള്‍സെയില് പണപ്പെരുപ്പം. ഈ വര്‍ഷം ഫെബ്രുവരിയില് 2.26 ശതമാനമായിരുന്നു ഇത്. ഭക്ഷ്യ പണപ്പെരുപ്പം ഒക്ടോബറില് കുറഞ്ഞിട്ടുണ്ട്. ഇത് 6.37 ശതമാനമാണ്.\nപച്ചക്കറികളുടെയും ഉരുളക്കിഴങ്ങിന്റെയും നിരക്ക് ഉയര്‍ന്ന നിലയിലാണ്. 25.23 ശതമാനം പച്ചക്കറിയിലും 107.70 ശതമാനം ഉരുളക്കിഴങ്ങിനും ഉണ്ട്. ഈ മാസത്തെ മാത്രം കണക്കാണിത്. ഭക്ഷ്യ വസ്തുക്കളിലെ വില വര്‍ധന വളരെ കൂടുതലാണ്. ധാതുലവണങ്ങളിലും ഇത് കൂടുതലാണ്. പണപ്പെരുപ്പത്തിന്റെ സമ്മര്‍ദം കാരണം സമ്പദ് ഘടന മെച്ചപ്പെടാന് ഇനിയും സമയമെടുക്കുമെന്ന് ആര്‍ബിഐ നേരത്തെ സൂചിപ്പിച്ചിരുന്നു. അടുത്തൊന്നും ഇത് കുറയുന്ന ലക്ഷ്ണമില്ലെന്നും ആര്‍ബിഐ പറഞ്ഞു. അതേസമയം ഇന്ധന മേഖലയില് ഇന്ത്യക്ക് നേട്ടമുണ്ടെന്ന കണക്കുകള് നേരത്തെ പുറത്തുവന്നിരുന്നു.\nഇന്ധന ഡിമാന്‍ഡ് വര്‍ധിച്ചിരിക്കുകയാണ്. എട്ട് മാസത്തിനിടെ ആദ്യമായിട്ടാണ് ആവശ്യകത വര്‍ധിച്ചിരിക്കുന്നത്. ഇന്ധനം ഉപയോഗിക്കുന്നത് സെപ്റ്റംബറില് വര്‍ധിച്ചിരുന്നു. ഇത് സാമ്പത്തിക ക്രയവിക്രയങ്ങളും വര്‍ധിപ്പിച്ചിരുന്നു. ഇത് സാമ്പത്തിക പ്രതിസന്ധിയില് നിന്ന് സമ്പദ് ഘടന കരകയറുന്നതിന്റെ ലക്ഷണമാണ്. ഇനിയുള്ള മാസങ്ങളിലും ഇന്ധന ഉപയോഗം കൂടുമെന്നാണ് പ്രതീക്ഷ. അതേസമയം പെട്രോളിന്റെ വില്‍പ്പനയും 4.3 ശതമാനം വര്‍ധിച്ചിട്ടുണ്ട്.\nഅതേസമയം ഇന്ത്യയുടെ കയറ്റുമതി 5.12 ശതമാനത്തിന്റെ ഇടിവാണ് രേഖപ്പെടുത്തിയത്. ഒക്ടോബറില് കയറ്റുമതി 24.89 മില്യണായി കുറഞ്ഞു. സെപ്റ്റംബറില് നല്ല വളര്‍ച്ച കൈവരിച്ചിരുന്നു. പെട്രോളിയം ഉല്‍പ്പന്നങ്ങള്, രത്‌നങ്ങള്, ആഭരണങ്ങള്, ലെതര്, എഞ്ചിനീയറിംഗ് ഗുഡ്‌സ്, എന്നിവയ്ക്കായിരുന്നു വന് ഡിമാന്‍ഡ്. വ്യാപാരക്കമ്മിറ്റി 8.71 ബില്യണായി കുറഞ്ഞു. ഇറക്കുമതിയും 11.53 ശതമാനം ഇടിഞ്ഞു. ഇതോടെ വര്‍ഷം 33.6 മില്യണാണ് ഇറക്കുമതിയിലൂടെ ഇന്ത്യക്ക് ലഭിക്കുക. കയറ്റുമതി ഉല്‍പ്പന്നങ്ങളില് ഭൂരിഭാഗവും നെഗറ്റീവ് വളര്‍ച്ചയാണ് ഒക്ടോബറില് രേഖപ്പെടുത്തിയത്.\nRead more about: inflation product diesel fuel prices പണപ്പെരുപ്പം\nWpi inflation increases, manufactured products becomes costlier now\nStory first published: Monday, November 16, 2020, 21:31 [IST]


സ്കോട്ട്ലൻഡിൽ നിന്നും മനുഷ്യ സ്നേഹത്തിൻറെ യും കരുണയുടെയും ഒരു അപൂർവ്വ കഥ . എൺപതുകാരിയുടെ സമ്പാദ്യമായ 20,000 പൗണ്ട് ആകസ്മികമായി വീട്ടുകാർ മാലിന്യ ത്തോടൊപ്പം ഉപേക്ഷിച്ചു . റീസൈക്ലിങ് സെന്ററിലെ ജീവനക്കാരുടെ ശ്രമഫലമായി ഈ പണം പിന്നീട് തിരികെ ലഭിച്ചു . | Malayalam UK\nJanuary 29 01:24 2020 by News Desk\tPrint This Article\nതന്റെ സമ്പാദ്യമായ ഇരുപതിനായിരം പൗണ്ട് ബിസ്‌റ്റോ ടിന്നുകളിൽ ഒന്നിൽ സൂക്ഷിച്ചുവെച്ച എൺപതുകാരി. ഈ വിവരം അറിയാതെ വീട്ടുകാർ മാലിന്യ ത്തോടൊപ്പം ഈ ടിന്നും ഉപേക്ഷിച്ചു. എന്നാൽ 80 കാരിയുടെ സഹായത്തിനായി റീസൈക്ലിങ് സെന്ററിലെ ജീവനക്കാർ രണ്ടുമണിക്കൂറോളം നടത്തിയ പരിശോധനയ്ക്കു ശേഷം പണം തിരികെ ലഭിച്ചു. സ്കോട്ട്ലൻഡിലെ ഡൽമുക് റീസൈക്ലിങ് സെന്ററിലെ ജീവനക്കാരായ കെന്നി മക്ദം, ടോണി സ്‌കനിയോൺ എന്നിവരുടെ മണിക്കൂറുകൾ നീണ്ട ശ്രമഫലമായാണ് പണം തിരികെ ലഭിച്ചത്. ആ സ്ത്രീയുടെ സന്തോഷത്തിനു കാരണമാകാൻ സാധിച്ചതിൽ വളരെയധികം അഭിമാനമുണ്ടെന്ന് അൻപത്തൊൻപതു കാരനായ കെന്നി വ്യക്തമാക്കി.\nആ അമ്മയുടെ സഹായത്തിനായി തങ്ങളാലാവും വിധം സഹായിക്കാൻ സാധിച്ചതിൽ സന്തോഷമുണ്ട് എന്ന് ടോണി പറഞ്ഞു. താൻ ഒരു ടിന്നും, ബാക്കി നാല് ടി കെന്നിയുമാണ് കണ്ടുപിടിച്ചത്. പണം തിരികെ നൽകുമ്പോൾ സ്വന്തം മുത്തശ്ശിയുടെ മുഖത്തുണ്ടാകുന്ന സന്തോഷം പോലെയാണ് തങ്ങൾക്ക് തോന്നിയത് എന്ന് അവർ പറഞ്ഞു. ജീവിതത്തിൽ ഇതുപോലുള്ള അനുഭവങ്ങൾ വിരളമാണെന്നും അവർ പറഞ്ഞു.\nവെസ്റ് ഗ്ലാസ്‌ഗോവിലെ ടൺബാർട്ടോൺഷെയറിൽ ആണ് ഈ റീസൈക്ലിങ് സെന്റർ പ്രവർത്തിച്ചുവരുന്നത്. ജീവനക്കാർ ചെയ്ത ഈ നല്ല പ്രവർത്തിക്ക് എല്ലായിടത്തുനിന്നും അഭിനന്ദന പ്രവാഹമാണ്. ഇരുവരുടെയും പ്രവർത്തി അഭിനന്ദിക്കുന്നതായി കൗൺസിൽ അധികാരി വാർത്താസമ്മേളനത്തിൽ പറഞ്ഞു.


അങ്കണവാടികൾ സമ്പൂർണമായി വൈദ്യുതിവത്ക്കരിക്കുന്നു - CSC VANIMEL\nസംസ്ഥാനത്തെ എല്ലാ അങ്കണവാടികളും വൈദ്യുതിവത്ക്കരിക്കാൻ തീരുമാനിച്ചു. ആരോഗ്യ, വനിത ശിശുവികസന വകുപ്പ് മന്ത്രി വീണാ ജോർജ്, വൈദ്യുതി വകുപ്പ് മന്ത്രി കെ. കൃഷ്ണൻകുട്ടി എന്നിവരുടെ നേതൃത്വത്തിൽ നടന്ന യോഗത്തിലാണ് തീരുമാനമെടുത്തത്.\nസംസ്ഥാനത്ത് 2256 അങ്കണവാടികളിലാണ് വൈദ്യുതി ഇല്ലാത്തത്. വയറിംഗ് പൂർത്തീകരിച്ചിട്ടും വൈദ്യുതി നൽകാത്ത അങ്കണവാടികളിൽ യുദ്ധകാലാടിസ്ഥാനത്തിൽ വൈദ്യുതി കണക്ഷൻ നൽകും. ഒരു പോസ്റ്റ് ആവശ്യമായ അങ്കണവാടികൾക്ക് കെ.എസ്.ഇ.ബി അവരുടെ സ്‌കീമിൽ ഉൾപ്പെടുത്തി സൗജന്യമായി അനുവദിക്കും. വയറിംഗ് നടന്നുകൊണ്ടിരിക്കുന്നവ ഒരു മാസത്തിനുള്ളിൽ പൂർത്തിയാക്കി അത് കെ.എസ്.ഇ.ബിയെ അറിയിക്കാൻ നിർദേശം നൽകി.\nസ്വന്തം കെട്ടിടങ്ങളുണ്ടായിട്ടും ഫണ്ട് കണ്ടെത്താൻ കഴിയാത്ത 221 അങ്കണവാടികളുണ്ട്. പഞ്ചായത്തുകൾ ഫണ്ട് കണ്ടെത്തി അത് പരിഹരിക്കും. പൊതു കെട്ടിടങ്ങളിലും വാടക കെട്ടിടത്തിലും പ്രവർത്തിക്കുന്ന അങ്കണവാടികളിൽ വൈദ്യുതിവത്ക്കരിക്കാൻ എന്തെങ്കിലും പ്രശ്‌നങ്ങളുണ്ടെങ്കിൽ അത് മറ്റ് കെട്ടിടങ്ങളിലേക്ക് മാറ്റും. ഇതേരീതിയിൽ ഇതുവരെ 30 അങ്കണവാടികളെ മാറ്റിക്കഴിഞ്ഞു. ആറു ജില്ലകളിലെ 21 അങ്കണവാടികളിൽ വൈദ്യുതി ലൈൻ വലിക്കാൻ കഴിയാത്ത അവസ്ഥയുണ്ട്. ആ സ്ഥലങ്ങളിൽ അനർട്ട് നൽകിയ പ്രോജക്ട് അംഗീകരിക്കാനും തീരുമാനിച്ചു.\nPrevious ലുലു ഇന്റർനാഷണൽ എക്സ്ചേഞ്ചിലെ ജോലി ഒഴിവുകൾ\nNext ആലംബമറ്റ സ്ത്രീകളെ ലൈഫ്മിഷനിലൂടെ പുനരധിവസിപ്പിക്കും


എംബിബിഎസിന് മുന്നോക്ക സംവരണം:സര്‍ക്കാര് ഉത്തരവ് വിവാദത്തില് – malabarinews.com\nഎംബിബിഎസിന് മുന്നോക്ക സംവരണം:സര്‍ക്കാര് ഉത്തരവ് വിവാദത്തില്\nതിരുവനന്തപുരം: എംബിബിഎസിന് പത്ത് ശതമാനം സാമ്പത്തിക സംവരണം ഏര്‍പ്പെടുത്തി സീറ്റ് വര്‍ദ്ധിപ്പിച്ച് സര്‍ക്കാര് ഇറക്കിയ ഉത്തരവ് വിവാദത്തില്. സീറ്റുകള് വര്‍ദ്ധിപ്പിക്കാന് എട്ട് സ്വാശ്രയ കോളേജുകള്‍ക്കാണ് സര്‍ക്കാര് ഉത്തരവിറക്കിയിരിക്കുന്നത്. പത്ത് ശതമാനം സാമ്പത്തിക സംവരണം നടപ്പിലാക്കാനുള്ള നീക്കത്തിന്റെ ഭാഗമായിട്ടാണ് ഈ ഉത്തരവിറക്കിയിരിക്കുന്നത്. ന്യൂനപക്ഷ പദിവിയുള്ള കോളേജുകളെ ഒഴിവാക്കിയാണ് ഈ ഉത്തരവ് ഇറക്കിയിരിക്കുന്നത്.\nഅനുമതി കിട്ടിയിട്ടുള്ള കോളേജുകളില് മെഡിക്കല് കൗണ്‍സിലിന്റെ അംഗീകാരമില്ലാത്ത രണ്ട് കോളേജുകളും ഉള്‍പ്പെട്ടിട്ടുണ്ട്.\nഈ ഉത്തരവിനെതിരെ ന്യൂനപക്ഷ പദവിയുള്ള കോളേജുകള് സര്‍ക്കാറിനെ സമീപിക്കാന് തീരുമാനിച്ചതായാണ് റിപ്പോര്‍ട്ട്. സാമ്പത്തിക സംവരണം വരുമ്പോള് ജനറല് വിഭാഗത്തില് ഉള്‍പ്പെടെ മറ്റ് സംവരണ വിഭാഗത്തിലും സീറ്റുകള് കുറവ് വരരുത് എന്ന് സര്‍ക്കാറിന് നിര്‍ബന്ധമുണ്ട്. അതുകൊണ്ടുതന്നെ മെഡിക്കല് കോളേജുകളില് 25 ശതമാനം സീറ്റുകള് വര്‍ധിപ്പിക്കണമെന്നാണ് സര്‍ക്കാര്‍റിന്റെ ആവശ്യം.\nഇരുപത്തി അഞ്ച് ശതമാനം സീറ്റുവര്‍ധനയോടെ 10 ശതമാനം സാമ്പത്തിക സംവരണം നടപ്പിലാക്കണമെന്ന പ്രതീക്ഷയാണ് സര്‍ക്കാറിനുള്ളത്. അതെസമനയം സംവരണ സീറ്റിലെ ഫീസ് ആര് നല്‍കുമെന്ന ആശയക്കുഴപ്പം ഈ ഉത്തരവ് വന്നതിന് ശേഷവും നില നില്‍ക്കുകയാണ്. ഇന്നലെയായിരുന്നു മെഡിക്കല് കൗണ്‍സിലിന് അപേക്ഷ നല്‍കേണ്ട അവസാന തിയ്യതി.\nPrevious PostPrevious വേങ്ങരയില് റോഡ് തകര്‍ന്ന് ലോറി മറിഞ്ഞു\nNext PostNext ജൂണ് 18 ന് വാഹനപണിമുടക്ക്


Police wont cancel UAPA charged against CPM workers-മാവോയിസ്റ്റ് ബന്ധം തെളിയിക്കുന്ന രേഖകളുണ്ട്; സിപിഎം പ്രവർത്തകർക്കെതിരായ യുഎപിഎ പിൻവലിക്കില്ലെന്ന് പൊലീസ്\nPolice Wont Cancel Uapa Charged Against Cpm Workers\nയുഎപിഎ 20, 38, 39 വകുപ്പുകൾ പ്രകാരമാണ് അലൻ ഷുഹൈബിനും താഹയ്ക്കുമെതിരെ കേസെടുത്തിരിക്കുന്നത്\nNovember 02, 2019 04:23:55 pm\nകോഴിക്കോട്: മാവോയിസ്റ്റ് ബന്ധം ആരോപിച്ച് അറസ്റ്റ് ചെയ്ത സിപിഎം പ്രവർത്തകർക്കെതിരെ ചുമത്തിയ യുഎപിഎ പിൻവലിക്കില്ലെന്ന് പൊലീസ്. പ്രതികളുടെ മാവോയിസ്റ്റ് ബന്ധം തെളിയിക്കുന്ന രേഖകൾ കിട്ടിയിട്ടുണ്ടെന്നും യുഎപിഎയ്ക്ക് വ്യക്തമായ തെളിവുണ്ടെന്നും ഐജി അശോക് യാദവ് പറഞ്ഞു. കേസ് അന്വേഷണം നിലവിൽ പ്രാഥമിക ഘട്ടത്തിലാണ്. മാവോയിസ്റ്റ് ബന്ധം വ്യക്തമാക്കാൻ കൂടുതൽ അന്വേഷണം വേണമെന്നും ഐജി പറഞ്ഞു.\n. Also Read: എല്‍ഡിഎഫ് സര്‍ക്കാരിന് ഇത് ഭൂഷണമല്ല; യുഎപിഎ ചുമത്തിയതിനെതിരെ കാനം\nകോഴിക്കോട് സ്വദേശികളായ അലൻ ഷുഹൈബ്, താഹ എന്നിവരാണ് അറസ്റ്റിലായത്. യുഎപിഎ 20, 38, 39 വകുപ്പുകൾ പ്രകാരമാണ് ഇരുവർക്കുമെതിരെ കേസെടുത്തത്. ആശയ പ്രചരണം, ലഘുലേഖകൾ ഒട്ടിക്കുക, വിതരണം ചെയ്യുക, നിരോധിത സംഘടനയിൽ അംഗമാവുക എന്നിവയാണ് കുറ്റങ്ങൾ.\nഅതേസമയം, കേസ് പൊലീസ് കെട്ടിച്ചമച്ചതാണെന്ന് അലനും താഹയും പറഞ്ഞു. കോടതിയിലേക്ക് കൊണ്ടുപോകുംവഴി മാധ്യമങ്ങളോടായിരുന്നു ഇരുവരുടെയും പ്രതികരണം.\nസിപിഎം പ്രവർത്തകരായ അലനും താഹയ്ക്കുമെതിരെ യുഎപിഎ ചുമത്തിയതിനെതിരെ സിപിഐ സംസ്ഥാന സെക്രട്ടറി കാനം രാജേന്ദ്രന് രംഗത്തുവന്നിരുന്നു. ഇടതു സര്‍ക്കാരിന്റെ നയങ്ങള്‍ക്കെതിരെയാണ് പൊലീസ് പ്രവര്‍ത്തിച്ചതെന്ന് കാനം പറഞ്ഞു. മുഖ്യമന്ത്രി കോഴിക്കോട് എത്തുന്ന ദിവസം തന്നെ ഇത്തരത്തിലൊരു സംഭവം ഉണ്ടായതിന് പിന്നില് ഗൂഢാലോചനയുണ്ടോയെന്ന് അന്വേഷിക്കേണ്ടതാണെന്നും കാനം പറഞ്ഞു.\nTags: Kerala Police, UAPA


വിട വാങ്ങിയത് ആധുനിക യുഎഇയുടെ ശില്‍പ്പി | Pravasi | Deshabhimani | Friday May 13, 2022\nഅബുദാബി > ആധുനിക യുഎഇയുടെ ശില്‍പ്പിയാണ് വിടവാങ്ങിയ യുഎഇ പ്രസിഡന്റ് ഷെയ്ഖ് ഖലീഫ ബിന് സായിദ് അല് നഹ്യന്. രാജ്യത്തെ ഇന്നു കാണുന്ന വികസനകുതിപ്പില് എത്തിച്ചതില് അദ്ദേഹത്തിന്റെ നയനിലപാടുകള് നിര്‍ണായക പങ്കുവഹിച്ചു. രാജ്യത്തെ ജനങ്ങളുമായി ഈടുറ്റ ബന്ധം നിലനിര്‍ത്തിയ അദ്ദേഹം മലയാളികളടക്കമുള്ള പ്രവാസി സമൂഹത്തെ ചേര്‍ത്തുപിടിക്കുകയും യുഎഇയെ അവരുടെ ഇഷ്ടപ്പെട്ട ഇടമാക്കി മാറ്റുകയും ചെയ്തു.\nആധുനി പൂര്‍വ്വ യുഎഇയുടെയും അതിനുശേഷമുള്ള യുഎഇയുടെയും സംസ്‌കാരിക, സാമൂഹിക, ജീവിത രീതികളിലും ഗതിവിഗതികളിലും അദ്ദേഹം കയ്യൊപ്പ് ചാര്‍ത്തി. അതുകൊണ്ടുതന്നെ ഷെയ്ഖ് സാഇദിനും ഷെയ്ാഖ് റാഷിദിനും ശേഷം ഏറ്റവും പ്രധാനപ്പെട്ട വ്യക്തിത്വമായാണ് അറബ് ലോകവും യുഎഇയും അദ്ദേഹത്തെ കാണുന്നത്. യുഎഇയുടെ ആധുനികവല്‍ക്കരണത്തില് അദ്ദേഹം നിര്‍ണായക പങ്കുവഹിച്ചു. കഴിഞ്ഞ 18 വര്‍ഷത്തിനിടെ തന്റെ രാജ്യത്തെ ബിസിനസ്സിനും വ്യാപാരത്തിനുമുള്ള ആഗോള കേന്ദ്രമായി, കഴിവുകള്‍ക്കും നിക്ഷേപത്തിനുമുള്ള ആകര്‍ഷകമായ ലക്ഷ്യസ്ഥാനമായി, അടുത്ത 50 വര്‍ഷത്തേക്ക് ആത്മവിശ്വാസത്തോടെ വീക്ഷിക്കുന്ന ശാക്തീകരിക്കപ്പെട്ട സമൂഹമായി നയിച്ച ദീര്‍ഘവീക്ഷണതമുള്ള രഭണാധികാരിയായിരുന്നു അദ്ദേഹം.\n1948 സെപ്റ്റംബര് ഏഴിന് അബൂദബി എമിറേറ്റിലെ അല് ഐനിലെ അല് മുവൈജി കൊട്ടാരത്തിലായിരുന്നു ജനനം. അല് ഐനിലെ ബനിയാസ് ഗോത്രത്തില് ജനിച്ച ഷെയ്ഖ് ഖലീഫയുടെ പ്രാഥമിക വിദ്യാഭ്യാസം അല് ഐന് നഗരത്തിലായിരുന്നു. തുടര്‍ന്ന് സാന്‍ഹര്‍സ്റ്റിലെ റോയല് മിലിട്ടറി അക്കാദമിയില് നിന്ന് ബിരുദം നേടി. 1966ല് പിതാവ് ഷെയ്ഖ് സായിദ് അബൂദബി ഭരണാധികാരിയായപ്പോള് ഷെയ്ഖ് ഖലീഫ അല്‍ഐനില് ഭരണാധികാരിയുടെ പ്രതിനിധിയായി. പില്‍ക്കാലത്ത് ജനങ്ങളുമായി ഈടുറ്റ ബന്ധം ഉണ്ടാക്കാന് അദ്ദേഹത്തിന് ഈ പദവി വലിയ അളവില് സഹായിച്ചു. 1969 ഫെബ്രുവരി ഒന്നിന് ഷെയ്ഖ് ഖലീഫയെ അബൂദബി കിരീടാവകാശിയായി നിയമിച്ചു. തൊട്ടടുത്ത ദിവസം അബുദബി പ്രതിരോധ വകുപ്പിന്റെ തലവനായി. 1971ല് യുഎഇ രൂപീകൃതമായ ശേഷം അബുദബി യുഎഇ സായുധ സേനയുടെ കേന്ദ്രമായതോടെ പ്രതിരോധ സേനയുടെ മേല്‍നോട്ടവും ഷെയ്ഖ് ഖലീഫക്കായി. തുടര്‍ന്ന് നിരവധി സുപ്രധാന പദവികള് അദ്ദേഹം വഹിച്ചു.\nപിതാവ് ഷെയ്ഖ് സായിദിനു കീഴില് പ്രധാനമന്ത്രി, അബുദാബി മന്ത്രിസഭയുടെ തലവന്, പ്രതിരോധ മന്ത്രി, ധനമന്ത്രി സ്ഥാനങ്ങളും വഹിച്ചു. യുഎഇ മന്ത്രിസഭ പുനസംഘടിപ്പിച്ച ശേഷം അബുദാബി മന്ത്രിസഭ അബൂദാബി എക്‌സിക്യൂട്ടീവ് കൗണ്‍സിലായി. 1973 ഡിസംബര് 23ന് യുഎഇയുടെ രണ്ടാം ഉപപ്രധാനമന്ത്രിയും 1974 ജനുവരി 20ന് അബുദാബി എക്‌സിക്യൂട്ടീവ് കൗണ്‍സില് ചെയര്‍മാനുമായി.\n1976ല് യുഎഇ സായുധ സേനയുടെ ഡെപ്യൂട്ടി കമാന്‍ഡര്. 1980 സുപ്രീം പെട്രോളിയം കൗണ്‍സിലില് തലവനായി. പിതാവിന് ആരേഗ്യകരമായ ബുദ്ധിമുട്ടുകള് നേരിട്ടപ്പോള് 2004വരെ യുഎഇ പ്രസിഡന്റിന്റെ പദവി ഇല്ലാതെ തന്നെ രാജ്യത്തെ ഭരണചുമതല നിറവേറ്റി. തന്റെ പിതാവും യുഎഇയുടെ സ്ഥാപക പിതാവുമായ ഷെയ്ഖ് സായിദ് ബിന് സുല്‍ത്താന് അല് നഹ്യാന്റെ പിന്‍ഗാമിയായി 2004 നവംബര്3ന് സുപ്രീം കൗണ്‍സില് ഷെയ്ഖ് ഖലീഫയെ പ്രസിഡന്റായി തിരഞ്ഞെടുത്തു. പിതാവിന്റെ ചുവടുകള് പിന്തുടര്‍ന്ന്, വെല്ലുവിളി നിറഞ്ഞ സമയങ്ങളില് രാജ്യത്തെ നയിക്കാന് ഷെയ്ഖ് ഖലീഫയ്ക്ക് കഴിഞ്ഞു.\n2014 ജനുവരിയില് പക്ഷാഘാതം സംഭവിച്ചെങ്കിലും ആരോഗ്യനില വീണ്ടെടുത്തിരുന്നു. രാജ്യത്തെ നയിക്കുക മാത്രമല്ല, ആഗോള സാമ്പത്തിക പ്രതിസന്ധിയുടെ പ്രക്ഷുബ്ധമായ വര്‍ഷങ്ങളിലും അറബ് വസന്തത്തിന്റെ കാലഘട്ടത്തിലും ഗള്‍ഫിനെ അഭിവൃദ്ധിയിലേക്കും സ്ഥിരതയിലേക്കും നയിക്കാനും ഷെയ്ഖ് ഖലീഫ സഹായിച്ചു. സമാനതകളില്ലാത്ത വേഗത്തിന്റെയും വികസനത്തിന്റെ വ്യാപ്തിയുടെയും വിജയഗാഥയായ യുഎഇയെ ഇന്നത്തെ അവസ്ഥയിലാക്കുന്ന അഭൂതപൂര്‍വമായ മാറ്റങ്ങള്‍ക്ക് അദ്ദേഹം മേല്‍നോട്ടം വഹിച്ചു. 2004 മുതല്, യുഎഇ ജീവിത നിലവാരത്തില് ത്വരിതഗതിയിലുള്ള ഉയര്‍ച്ചയ്ക്ക് സാക്ഷ്യം വഹിച്ചു, ഇത് രാജ്യത്തെ മിക്ക ആഗോള വികസന സൂചികയിലും ഒന്നാമതെത്തിച്ചു. സ്ത്രീകളുടെയും യുവാക്കളുടെയും ശാക്തീകരണത്തിന് മുന്‍ഗണന നല്‍കിയിരുന്നു. സ്ത്രീകള്‍ക്ക് മന്ത്രിസഭയില് പങ്കാളിത്തം നല്‍കുകയും പൊതുമേഖലയില് പ്രാതിനിധ്യം നല്‍കുകയും ചെയ്തു. ഇന്ന് മിഡില് ഈസ്റ്റില് ഏറ്റവും കൂടുതല് വനിതാ മന്ത്രിമാര് ഉള്ളത് യുഎഇയിലാണ്-ഒന്‍പത് പേര്. 2005 ലെ യുഎഇയുടെ 34ാമത് ദേശീയ ദിനത്തോടനുബന്ധിച്ച് പ്രഖ്യാപിച്ച രാഷ്ട്രീയ ശാക്തീകരണ പരിപാടിയാണ് ഫെഡറല് നാഷണല് കൗണ്‍സിലിലേക്കുള്ള ആദ്യ തിരഞ്ഞെടുപ്പിന് വഴിയൊരുക്കിയത്്.\nപ്രസിഡന്റ് സ്ഥാനം ഏറ്റെടുത്ത ദിവസം മുതല്, യുഎഇയെ രാഷ്ട്രീയമായും സാമൂഹികമായും സാമ്പത്തികമായും മാറ്റിമറിച്ച പ്രധാന പദ്ധതികള്‍ക്കും സംരംഭങ്ങള്‍ക്കും ഷെയ്ഖ് ഖലീഫ നേതൃത്വം നല്‍കി. 2006 ഫെബ്രുവരിയില് ദുബായ് ഭരണാധികാരി ഷെയ്ഖ് മുഹമ്മദ് ബിന് റാഷിദ് അല് മക്തൂമിന്റെ നേതൃത്വത്തില് പുതിയ കാബിനറ്റിനെ നിയമിച്ചതോടെ, സര്‍ക്കാരിലും സമ്പദ്‌വ്യവസ്ഥയിലും വലിയ ഘടനാപരമായ മാറ്റങ്ങള്‍ക്ക് നേതൃത്വം നല്‍കി. സാമ്പത്തിക വൈവിധ്യവല്‍ക്കരണം വേഗത്തിലാക്കാനായി ഊര്‍ജ മേഖല, എണ്ണ, വാതകം, താഴേത്തട്ടിലുള്ള വ്യവസായങ്ങള് എന്നിവയുടെ വികസനത്തില് അദ്ദേഹം പ്രത്യേക ശ്രദ്ധ ചെലുത്തി. യുഎഇയെ പുനരുപയോഗിക്കാവുന്നതും ശുദ്ധവുമായ ഊര്‍ജത്തിന്റെ മേഖലാ കേന്ദ്രമാക്കി മാറ്റിയ അറബ് മേഖലയിലെ ആദ്യത്തെ മള്‍ട്ടിയൂണിറ്റ് ആണവനിലയത്തിന്റെ വിജയകരമായ പ്രവര്‍ത്തനവും അദ്ദേഹത്തിന്റെ മാര്‍ഗനിര്‍ദേശത്തിന് കീഴില് അരങ്ങേറി.\n875 ബില്യണ് ഡോളര് ആസ്തിയുള്ള അബുദാബി ഇന്‍വെസ്റ്റ്‌മെന്റ് അതോറിറ്റിയുടെ ചെയര്‍മാന് കൂടിയാണ് അദ്ദേഹം. ഒരു രാഷ്ട്രതലവന് കൈകാര്യം ചെയ്യുന്ന ഏറ്റവും വലിയ സോവറിന് വെല്‍ത്ത് ഫണ്ടാണിത്.\nഅദ്ദേഹത്തിന്റെ നേതൃത്വത്തില് ബഹിരാകാശത്തും യുഎഇ ചുവട് വെച്ചു. പട്ടിണി, ദാരിദ്ര്യം, രോഗം, നിരക്ഷരത എന്നിവയ്‌ക്കെതിരെ പോരാടുന്നതിന് സംഭാവന നല്‍കി ലോകമെമ്പാടുമുള്ള ദരിദ്രരുടെ ആശ്വാസത്തിന് സംഭാവന നല്‍കിയ മഹാനായ മനുഷ്യസ്‌നേഹിയായിരുന്നു അദ്ദേഹം. ലോകമെമ്പാടുമുള്ള അഭയാര്‍ത്ഥികളെയും കുടിയിറക്കപ്പെട്ടവരെയും ദുരിതബാധിതരെയും സഹായിക്കുന്ന ഐക്യരാഷ്ട്രസഭയുടെ ഏജന്‍സികളുടെ ഒരു പ്രധാന ദാതാവായിരുന്നു.\nരാജ്യത്തെ മതേതര, പുരോഗമന സ്വാഭാവം പരിപോഷിപ്പിക്കുകയും സഹിഷ്ണുതക്കായി ഒരു വകുപ്പ് തന്നെ രൂപീകരിക്കുകയും ചെയ്തു. മലയാളി സമൂഹത്തോട് വളരെ അടുപ്പവും ഊഷ്മള ബന്ധവും അദ്ദേഹം പുലര്‍ത്തി. അദ്ദേഹത്തിന്റെ ഓഫീസിലും കൊട്ടാരത്തിലുമായി നിരവധി മലയാളികളാണ് ജോലി ചെയ്യുന്നത്.\nഅബുദാബി ഇന്‍വെസ്റ്റ്‌മെന്റ് അതോറിറ്റി


50 മണിക്കൂര്, നോണ്‍സ്‌റ്റോപ്പായി 7000 കി.മി : അംബാലയെ ചുംബിച്ച് 'റഫാല്'; ഇന്ത്യന് മണ്ണില് പറന്നിറങ്ങി\nന്യൂഡൽഹി∙ ഫ്രാൻസിൽ നിന്നുള്ള റഫാൽ യുദ്ധവിമാനങ്ങൾ ഹരിയാനയിലെ അംബാല വ്യോമതാവളത്തിലിറങ്ങി. അഞ്ചു വിമാനങ്ങളാണ് വ്യോമതാവളത്തിലിറങ്ങിയത്. വ്യോമസേനാ മേധാവി എയർ ചീഫ് മാർഷൽ ആർ.കെ.എസ്. ഭദൗരിയ റഫാലിനെ സ്വീകരിക്കാൻ അംബാലയിലെത്തിയിരുന്നു. ഗുജറാത്ത് വഴിയാണ് റഫാലുകൾ ഇന്ത്യയിലേക്കു കടന്നത്. സുഖോയ് 30 യുദ്ധവിമാനങ്ങൾ റഫാലുകളെ അനുഗമിച്ചു.\nഉച്ചയ്ക്ക് 1.40ഓടെയാണ് ഇന്ത്യന് സമുദ്രമേഖലയിലേയ്ക്ക് റഫാല് വിമാനങ്ങള് പ്രവേശിച്ചത്. ഇന്ത്യന് ആകാശപരിധിയിലെത്തിയ വിമാനങ്ങള് അറബിക്കടലില് വിന്യസിച്ചിരുന്ന നാവികസേനാ കപ്പല് ഐഎന്‍എസ് കൊല്‍ക്കത്തയുമായി വിമാനങ്ങള് ബന്ധം സ്ഥാപിച്ചു. ഇന്ത്യന് വ്യോമാതിര്‍ത്തിയില് പ്രവേശിച്ചതോടെ ഇന്ത്യയുടെ രണ്ട് സുഖോയ് യുദ്ധവിമാനങ്ങള് റഫാല് വിമാനങ്ങള്‍ക്ക് ഇരുവശത്തുമായി അകമ്പടിയായി അമ്പാലയിലേയ്ക്ക് തിരിച്ചു.\nദസോ ഏവിയേഷനില്‍നിന്ന് ഇന്ത്യ വാങ്ങുന്ന 36 റഫാല് വിമാനങ്ങളില് ആദ്യത്തെ അഞ്ചെണ്ണമാണ് അംബാലയിലെത്തിയത്. രണ്ട് പതിറ്റാണ്ടിനിടെ ഇന്ത്യ സ്വന്തമാക്കുന്ന ആദ്യത്തെ സുപ്രധാന യുദ്ധവിമാനമാണ് റഫാല്. ഇന്ത്യ അവസാനമായി വാങ്ങിയ യുദ്ധവിമാനം സുഖോയ് 30എസ് വിമാനമാണ്. റഷ്യയില് നിന്നാണ് ഇവ വാങ്ങിയത്.\nറഫാലിന്‍റെ വരവ് പ്രതിരോധമന്ത്രി രാജ്നാഥ് സിംഗ് ട്വീറ്റ് ചെയ്തു. ഇന്ത്യന് വ്യോമസേനയുടെ പുതിയ നാഴികക്കല്ലാണിതെന്ന് അദ്ദേഹം കുറിച്ചു. ഫ്രഞ്ച് തുറമുഖ നഗരമായ ബോര്‍ദോയില്‍നിന്ന് 7000 കിലോമീറ്റര് പറന്നാണ് യുദ്ധവിമാനങ്ങള് ഇന്ത്യയിലെത്തിയത്.\n59,000 കോടി രൂപ മുടക്കി 36 അത്യാധുനിക യുദ്ധവിമാനങ്ങള് വാങ്ങാനുള്ള കരാര് ഡസോ ഏവിയേഷനുമായി നാലുവര്‍ഷം മുന്പാണ് ഇന്ത്യ ഒപ്പിട്ടത്. ചൈനീസ് അതിര്‍ത്തിയില് സംഘര്‍ഷം ഒഴിഞ്ഞുപോകാത്ത സാഹചര്യത്തില് റഫാലിന്‍റെ സാന്നിധ്യം നിര്‍ണായകമായിരിക്കുമെന്നാണു പ്രതിരോധ വിദഗ്ധര് വിലയിരുത്തുന്നത്.\nഇന്ത്യന് വ്യോമസേനയുടെ 17-ാം നമ്പര് സ്‌ക്വാഡ്രനായ ഗോള്‍ഡന് ആരോസിനാണ് റഫാല് വിമാനങ്ങളുടെ ചുമതല. ഗോള്‍ഡന് ആരോസിന്റെ കമാന്‍ഡിങ് ഓഫീസറും ഫ്രഞ്ച് പൈലറ്റും ചേര്‍ന്നാണ് വിമാനം ഇന്ത്യയിലേയ്ക്ക് എത്തിക്കുന്നത്.


പെട്രോൾ, ഡീസൽ വില കുറച്ചു : Deepika.com National News |\nന്യൂഡൽഹി: പെട്രോൾ ലിറ്ററിന് 9.50 രൂപയും ഡീസലിന് ഏഴു രൂപയും കുറച്ചു. കേരളത്തിൽ പെട്രോളിന് 10.40 രൂപയും ഡീസലിന് 7.37 രൂപയുമാണു കുറയുക. വിലക്കുറവ് ഇന്നു പുലർച്ചെ മുതൽ നിലവിൽ വന്നു. രാജ്യത്താകെ വിലക്കയറ്റം അതിരൂക്ഷമായതിനെത്തുടർന്നാണു കേന്ദ്രം നികുതി കുറച്ചത്.\nപാവപ്പെട്ടവർക്കുള്ള ഉജ്വല പദ്ധതിയിലെ ഒന്പതു കോടി പേർക്ക് എൽപിജി സിലിണ്ടറിന് 200 രൂപ വീതം സബ്സിഡി നൽകും. മറ്റു ഗാർഹിക, വാണിജ്യ ഉപഭോക്താക്കളുടെ കൂട്ടിയ പാചകവാതക വില കുറച്ചിട്ടില്ല.\nകേന്ദ്ര ധനമന്ത്രി നിർമല സീതാരാമനാണ് ഇന്ധനനികുതി കുറച്ച പ്രഖ്യാപനം നടത്തിയത്. പെട്രോൾ ലിറ്ററിന് എട്ടു രൂപയും ഡീസലിന് ആറു രൂപയുമാണ് കേന്ദ്ര എക്സൈസ് തീരുവ കുറച്ചത്. ഇതോടെ പെട്രോൾ വില ലിറ്ററിന് 9.50 രൂപയും ഡീസലിന് ഏഴു രൂപയും കുറയുമെന്ന് നിർമല പറഞ്ഞു. കേന്ദ്രസർക്കാരിന്‍റെ വരുമാനത്തിൽ ഒരു ലക്ഷം കോടി രൂപയുടെ ആഘാതം ഇതുവഴി ഉണ്ടാകുമെന്ന് ധനമന്ത്രി വിശദീകരിച്ചു. എന്നാൽ ഇതു മുഴുവൻ വരുമാനനഷ്ടമാണെന്നു മന്ത്രി പറഞ്ഞില്ല.\nകഴിഞ്ഞ നവംബറിൽ നികുതി കുറയ്ക്കാത്ത കേരളം അടക്കമുള്ള സംസ്ഥാനങ്ങൾകൂടി സമാനമായ കുറവു വരുത്തണമെന്ന് മന്ത്രി നിർമല ആവശ്യപ്പെട്ടു. എല്ലാ സംസ്ഥാന സർക്കാരുകളോടും പ്രത്യേകിച്ച്, അവസാന റൗണ്ടിൽ കുറവു വരുത്താത്ത സംസ്ഥാനങ്ങളോടും സമാനമായ വെട്ടിക്കുറവു നടപ്പിലാക്കാനും സാധാരണക്കാർക്ക് ആശ്വാസം നൽകാനും അഭ്യർഥിക്കുന്നതായി മന്ത്രി പറഞ്ഞു.\nഗുജറാത്തിലടക്കം നിയമസഭാ തെരഞ്ഞെടുപ്പുകൾ നടക്കാനിരിക്കെയാണ് ഇന്ധനവിലയിൽ കുറവു വരുത്തുന്നത്. വിലക്കയറ്റം ജനജീവിതത്തെ സാരമായി ബാധിച്ചതായുള്ള വാർത്തകൾ കഴിഞ്ഞദിവസങ്ങളിൽ രാജ‍്യമൊട്ടുക്ക് ചർച്ചാവിഷയമായിരുന്നു.\nമറ്റു പ്രധാന പ്രഖ്യാപനങ്ങൾ:\n• പ്രധാനമന്ത്രി ഉജ്വല യോജനയുടെ ഒന്പതു കോടിയിലധികം ഗുണഭോക്താക്കൾക്ക് ഗ്യാസ് സിലിണ്ടറിന് 200 രൂപ കേന്ദ്രം സബ്സിഡി നൽകും. പരമാവധി 12 സിലിണ്ടറുകൾക്കാണ് സബ്സിഡി. പ്രതിവർഷം 6,100 കോടി രൂപ ഇതിനായി ചെലവാകും.\n• രാസവളങ്ങൾക്ക് 1.10 കോടി രൂപയുടെ സബ്സിഡി നൽകും. ഈ വർഷത്തെ ബജറ്റിൽ വകയിരുത്തിയ 1.05 ലക്ഷം കോടിക്കു പുറമേയാണിത്.\n• ചിലയിനം സ്റ്റീലിന്‍റെ അസംസ്കൃത വസ്തുക്കളുടെ ഇറക്കുമതിത്തീരുവകൂടി കുറയ്ക്കും. മറ്റു ചില സ്റ്റീൽ ഉത്പന്നങ്ങൾക്കു കയറ്റുമതിത്തീരുവ ചുമത്തും.\n• ഇറക്കുമതി ആശ്രിതത്വം കൂടുതലുള്ള പ്ലാസ്റ്റിക് ഉത്പന്നങ്ങളുടെ അസംസ്കൃത വസ്തുക്കളുടെയും ഇടനിലക്കാരുടെയും കസ്റ്റംസ് തീരുവ കുറയ്ക്കും.


കര്‍ക്കിടകത്തില് പത്തിലക്കറി കഴിച്ചാല് - Expose Kerala\n‘കര്‍ക്കിടകം’ എന്ന് പറഞ്ഞാല് ആരോഗ്യത്തിനും, ശരീരത്തിനും മനസ്സിനുമെല്ലാം ഉത്സാഹക്കുറവ് നല്‍കുന്ന ഒരു മാസമാണ്. എന്നാൽ വ്രതാനുഷ്ഠാനങ്ങള്‍ക്കും, ചിട്ടകള്‍ക്കും വളരെയധികം പ്രാധാന്യം നല്‍കുന്ന ഒരു കാലവുമാണ് ‘രാമായണമാസം’ അഥവാ ‘കര്‍ക്കിടക മാസം’. കർക്കിടക മാസത്തിൽ ഇലക്കറികൾ ധാരാളമായി കഴിക്കണം എന്ന് പഴമക്കാർ പറയറാറുണ്ട്. ആരോഗ്യപരമായി നമ്മുടെ ശരീരത്തിന് ഏറെ ശ്രദ്ധ ചെലുത്തേണ്ട ഒരു മാസമാണ് കര്‍ക്കിടക മാസം. ഏറ്റവും കൂടുതല് പകര്‍ച്ചവ്യാധികള് വരാൻ സാധ്യതയുള്ള സമയമായതിനാൽ ഈ മാസങ്ങളിൽ ശുദ്ധി പ്രധാനമാണ്.\nഈ മാസത്തിൽ ’10 ഇനം ഇലകൾ’ കറിയാക്കിയോ, തോരനാക്കിയോ തയ്യാറാക്കി കഴിക്കുന്നത് ശരീരത്തിന് ഏറെ നല്ലതാണ്.\n’10 ഇല കറികൾ’ ഏതൊക്കെ എന്ന് നോക്കാം\nഔഷധ ഗുണം ഏറെയുള്ള താള്, ദഹനം വർധിപ്പിക്കാൻ ഉത്തമമാണ്. ഇവയിൽ കാൽസ്യം, ഫോസ്ഫറസ് എന്നിവ ധാരാളമായി അടങ്ങിയിരിക്കുന്നു.\nവൈറ്റമിന് എ, സി എന്നിവയും മററ്റ് ധാതുക്കളും ഇവയിൽ ധാരാളം അടങ്ങിയിരിക്കുന്നു. മലബന്ധത്തിനും, നേത്രരോഗത്തിനും, ത്വക് രോഗങ്ങൾക്കും ഇവ കഴിക്കുന്നത് ഉത്തമമാണ്.\nമാംസ്യം, ധാതുക്കൾ,വിറ്റാമിൻ എ,സി എന്നിവ പയറിലയിൽ ധാരാളം അടങ്ങിയിട്ടുണ്ട്. പയറിന്റെ ഇല ദഹനശക്തിയും, ശരീരശക്തിയും, വർധിപ്പിക്കും. ശരീരതാപം ക്രമീകരിക്കാനും ഇവയ്ക്ക് കഴിവുണ്ട്. കൂടാതെ, നേത്രരോഗം, ദഹനക്കുറവ്, കരൾവീക്കം എന്നിവയ്ക്കും ഇത് പ്രയോജനകരമാണ്.\nവൈറ്റമിന് എ, കാല്‍സ്യം, അയൺ എന്നിവ ധാരാളം അടങ്ങിയിട്ടുണ്ട്. രക്ത ശുദ്ധിക്ക് വളരെ നല്ലതാണ്. കൂടാതെ, ദഹനം മെച്ചപ്പെടുത്താനും, വായു, അസിഡിറ്റി പോലെയുള്ള പ്രശ്നങ്ങൾ അകറ്റാനും ഇത് ഏറെ ഗുണകരമാണ്.\n5) ചെറുകടലാടി ഇല\nപനി വരുന്നത് തടയാനും, പനി പെട്ടെന്ന് കുറയുവാനും ഇവ കഴിക്കുന്നത് നല്ലതാണ്.\nവൈറ്റമിൻ എ, സി, കാൽസ്യം, ഇരുമ്പ്, മഗ്നീഷ്യം എന്നിവയുടെ കലവറയാണ് മത്തനില.അത് കൊണ്ട് തന്നെ, നേത്രരോഗങ്ങളിൽ നിന്ന് ഒരു പരിധി വരെ ഇവ സംരക്ഷണം നൽകുന്നു.\nരക്തശുദ്ധി വരുത്തുന്നതിനും, രക്തസ്രാവം നിയന്ത്രിക്കുന്നതിനും അത്യുത്തമം.കുമ്പളത്തിന്റെ ഇല പതിവായി കഴിക്കുന്നത് ശരീരകാന്തിക്കും, ബുദ്ധികൂർമ്മതയ്ക്കും ഏറെ നല്ലതാണ്.\nജീവകം “എ”യുടെ കലവറയാണ് ഇവ. കണ്ണിന്റെ രോഗങ്ങളിൽ നിന്ന് നമ്മെ അകറ്റിനിർത്താൻ ഇത് സഹായിക്കും.\nധാരാളം പൊട്ടാസ്യം നൈട്രേറ്റ് അടങ്ങിയ തഴുതാമയില, മൂത്ര വർധനവിനുള്ള ഔഷധമായി ഉപയോഗിക്കുന്നു. പിത്തം, ഹൃദ്രോഗം, ചുമ എന്നിവയ്ക്കും ,തഴുതാമ ഔഷധമായി നിർദ്ദേശിക്കുന്നു.\nപ്രമേഹം, മുറിവ്, വാത രോഗങ്ങൾ,\nപാമ്പുവിഷം, ഹൃദ്രോഗം, ചർമ്മരോഗങ്ങൾ ഇവ ശമിക്കാൻ ഈ ഇല സഹായിക്കും.\nമേൽപ്പറഞ്ഞ ’10 ഇലകൾ’ ചേര്‍ത്തുണ്ടാക്കുന്ന വിഭവമാണ് പത്തിലക്കറി. ആരോഗ്യത്തിന് ഏറെ ഗുണകരമാണിത്.\nഭക്ഷണ കാര്യങ്ങളില് ഏറെ ശ്രദ്ധ ചെലുത്തേണ്ട മാസമാണ് കര്‍ക്കിടകം. ആന്റി ഓക്സിഡന്റ്സുകൾ , ധാതുലവണങ്ങൾ , വിറ്റാമിനുകൾ, പ്രോട്ടീനുകൾ, നാരുകൾ എന്നിവയുടെ കലവറയാണ് ഇവ. ദഹനപ്രക്രിയ സുഗമമാക്കാനും, മലശോധന എളുപ്പമാക്കാനും, കുടലിലെ അണുബാധ ഇല്ലാതാക്കാനും, ഇലക്കറികൾ സഹായിക്കുന്നു.കൂടാതെ ഇവ കഴിക്കുന്നതിലൂടെ, ശരീരത്തില് അടിഞ്ഞുകൂടിയ വിഷാംശം നീക്കം ചെയ്യുകയും, ശരീരത്തിലെ ജലാംശം വർധിക്കുകയും, ഉന്മേഷം കൂടുകയും ചെയ്യും.\nകറിവേപ്പിലയുടെ ഗുണങ്ങൾ അറിയുവാൻ ഈ ലിങ്ക് ക്ലിക്ക് ചെയ്യുകറിവേപ്പിലയുടെ അമൂല്യ ഗുണങ്ങളും, കൃഷി രീതിയും


Thiruvananthapuram, First Published 8, Oct 2019, 6:27 PM\nവിശ്വാസപ്രശ്നത്തിൽ ഒരു വിട്ടുവീഴ്ചയുമില്ലെന്നാണ് ഉപതെരഞ്ഞടുപ്പ് കാലത്ത് എൻഎസ്എസ് ആവർത്തിക്കുന്നത്. ശബരിമലവിഷയത്തിൽ മാത്രമല്ല സംസ്ഥാന സർക്കാറിനുള്ള വിമർശനം\nതിരുവനന്തപുരം: ശബരിമല പ്രശ്നം വീണ്ടും ഉയർത്തി കേന്ദ്ര-സംസ്ഥാന സർക്കാറുകളെ രൂക്ഷമായി വിമർശിച്ച് എൻഎസ്എസ്. രണ്ട് സർക്കാരുകളും വിശ്വാസികളെ വഞ്ചിച്ചെന്ന് വിജയദശമി ദിന സന്ദേശത്തിൽ ജനറൽ സെക്രട്ടറി ജി സുകുമാരൻ നായർ കുറ്റപ്പെടുത്തി. സമദൂരത്തിനിടയിലും ഉപതെരഞ്ഞെടുപ്പിൽ ശരിദൂരം കണ്ടെത്തണമെന്ന ആഹ്വാനവും അദ്ദേഹം നല്‍കി.\nവിശ്വാസപ്രശ്നത്തിൽ ഒരു വിട്ടുവീഴ്ചയുമില്ലെന്നാണ് ഉപതെരഞ്ഞടുപ്പ് കാലത്ത് എൻഎസ്എസ് ആവർത്തിക്കുന്നത്. ശബരിമലവിഷയത്തിൽ മാത്രമല്ല സംസ്ഥാന സർക്കാറിനുള്ള വിമർശനം. മുന്നോക്കക്കാരിലെ പിന്നോക്ക വിഭാഗങ്ങൾക്കുള്ള സംവരണ പ്രശ്നവും മന്നത്ത് പത്മനാഭന്‍റെ ജന്മദിനം പൊതു അവധിയാക്കണമെന്ന ആവശ്യം പരിഗണിക്കാത്തതുമൊക്കെ ഉന്നയിച്ചാണ് പിണറായി സര്‍ക്കാരിനെതിരായ സുകുമാരൻ നായരുടെ കുറ്റപ്പെടുത്തൽ.\nശബരിമല പ്രശ്നം ഉയർത്തി വോട്ട് തേടുന്ന ബിജെപിയെയും വെട്ടിലാക്കുന്നതാണ് എൻഎസ്എസ് നിലപാട്. ഫലത്തിൽ ശരിദൂരപ്രഖ്യാപനം തങ്ങൾക്ക് അനുകൂലമാകുമെന്ന കണക്ക് കൂട്ടലിലാണ് യുഡിഎഫ്.\nലോക്സഭാ തെരഞ്ഞെടുപ്പ് കാലത്തും നിരവധി തവണ സംസ്ഥാന സർക്കാറും എൻഎസ്എസും ഏറ്റുമുട്ടിയിരുന്നു. അനുനയനീക്കങ്ങളെല്ലാം തള്ളിയ എൻഎസ്എസ് ഇടക്കാലത്തെ നിശ്ശബ്ദത വിട്ട് വീണ്ടും വിമർശനം തുടങ്ങിയത് ഇടതിനെ മാത്രമല്ല ബിജെപിയെയും സമ്മർദ്ദത്തിലാക്കുന്നു. എൻഎസ്എസ് വിമർശനം ശബരിമല ആവർത്തിച്ച് ഉന്നയിക്കുന്ന യുഡിഎഫിനുള്ള മികച്ച ആയുധവുമായി.\nLast Updated 8, Oct 2019, 7:07 PM


Monday 23 April 2018 3:25 am IST\nകോട്ടയം : കുടുംബ പ്രേക്ഷകരുടെ മനസ്സില് ഇടംപിടിച്ച മിനിസ്‌ക്രീന് താരങ്ങള് ആടുകയും പാടുകയും ചെയ്തപ്പോള് അക്ഷരനഗരി അക്ഷരാര്‍ത്ഥത്തില് ആവേശത്തേരിലേറി. നൃത്ത ചുവടുകളുമായി മലയാളത്തിന്റെ പ്രിയ നായിക ശാന്തികൃഷ്ണ എത്തിയതാണ് പ്രേക്ഷകരെ ഏറ്റവും ആഹ്ലാദിപ്പിച്ചത്. പരിപാടിയുടെ അവതരണഗാനത്തിനാണ് ശാന്തികൃഷ്ണയും സംഘവും നടന വൈഭവവുമായി വന്നത്. എസ്. രമേശ് നായര് എഴുതി രമേശ് നാരായണ് ഈണമിട്ട ഇത് ജന്മഭൂമി,ധര്‍മ്മ ഭൂമി..... എന്ന ഗാനത്തിനാണ് ചുവടുകള് വച്ചത്. ഒരു ഇടവേളയ്ക്ക് ശേഷം മലയാള സിനിമയിലേക്ക് മടങ്ങി വന്ന ശാന്തി കൃഷ്ണ ആദ്യമായിട്ടാണ് കോട്ടയത്ത് പരിപാടി അവതരിപ്പിച്ചത്.\nപ്രേക്ഷക മനസ്സില് നിന്ന് ഒരിക്കലും മായാത്ത താരങ്ങളെ നേരില്‍ക്കണ്ടതിന്റെ ആവേശത്തിലായിരുന്നു ബസേലിയോസ് കോളേജ് ഗ്രൗണ്ടില് തടിച്ചുകൂടിയ ജനാവലി. പ്രഥമജന്മഭൂമി ടെലിവിഷന് അവാര്‍ഡ് നിശ ദ്യശ്യം 2018 ആരെയും അതിശയിപ്പിക്കുന്ന കലാ, സാംസ്‌കാരിക, സംഗമ വേദിയായി. നൃത്തവും പാട്ടും ഹാസ്യ പരിപാടിയും ചേര്‍ന്ന് അവിസ്മരണീയമായ കലാവിരുന്നിനാണ് കോട്ടയം സാക്ഷ്യം വഹിച്ചത്. രാഷ്ടീയ, സാംസ്‌കാരിക, സാമൂഹ്യ മണ്ഡലങ്ങളിലെ വ്യക്തിത്വങ്ങളും കലാസ്‌നേഹികളായ ആയിരങ്ങളുമാണ് ബസേലിയേസ് കോളേജ് മൈതാനിയില് തിങ്ങി നിറഞ്ഞത്.\nകഴിഞ്ഞ വര്‍ഷത്തെ ടെലിവിഷന് പുരസ്‌കാരങ്ങള്‍ക്കൊപ്പം ദേശീയ ചലച്ചിത്ര അവാര്‍ഡുകളിലൂടെ മലയാളത്തിന് അഭിമാനം വാനോളമുയര്‍ത്തിയ ചലച്ചിത്ര പ്രവര്‍ത്തകരെയും ആദരിച്ചുവെന്ന പ്രത്യേകതയും ദൃശ്യം 2018 ന് ഉണ്ടായിരുന്നു.\nആഘോഷരാവിന് കൊഴുപ്പേകി താരദമ്പതികളായ ധന്യാമേരി, ജോണ് ജേക്കബ് എന്നിവര് നൃത്ത ചുവടുകള് വച്ചു. ഇവര്‍ക്ക് പുറമേ ശ്വാസിക,സ്റ്റെഫി ഗ്രേസ് എന്നിവര് അടക്കം 15 അംഗ സംഘത്തിന്റെ ചടുലമായ ചുവടുവയ്പുകള് സദസ്സിനെ ആവേശത്തിലാക്കി. മികച്ച ഗായകനുള്ള സംസ്ഥാന അവാര്‍ഡ് ജേതാവായ സുദീപ് കുമാര് നേതൃത്വം നല്‍കിയ സംഗീത പരിപാടിയില് സംസ്ഥാന അവാര്‍ഡ് ജേതാവ് സിതാര കൃഷ്ണകുമാര്, ഐഡിയ സ്റ്റാര് സിംഗര് നജീം അര്‍ഷാദ്, വൈഷ്ണവ്, ലക്ഷ്മി വിജയന്, രാജശേഖരന്,ശാന്താബാബു തുടങ്ങിയവരും ഗാനങ്ങള് ആലപിച്ചു. ഹാസ്യ പരിപാടിക്ക് സെന്തില് കുമാര് നേതൃത്വം നല്‍കി. കോമഡി സ്‌കിറ്റുകളുമായി സുദീപ് പറവൂര്, രശ്മി അനില്, വിനോദ്്, രവീണ,അജു, അരുണ് ഗിന്നസ് തുടങ്ങിയവര് താരനിശയ്ക്ക് കൊഴുപ്പേകി. പ്രശസ്ത ചലച്ചിത്ര സംവിധായകന് ജി.എസ്.വിജയനാണ് താരനിശ സംവിധാനം ചെയ്തത്.


Saturday 31 December 2016 10:33 am IST\nതിരൂര്: ഇരുപത്തിയൊന്നാമത് റവന്യൂ ജില്ലാ സ്‌കൂള് കലോത്സവം തുടങ്ങും മുമ്പേ സംഘാടക സമിതിയില് കല്ലുകടി. കലോത്സവ നടത്തിപ്പിന് രൂപവത്കരിച്ച കമ്മിറ്റികള് തമ്മിലുള്ള ഏകോപനക്കുറവ് കാരണം തുടക്കത്തിലേ സംഘാടകര്‍ക്കിടയില് ഭിന്നതരൂപപ്പെട്ടിരിക്കുകയാണ്. മലപ്പുറത്തെ ദേശീയ പാര്‍ട്ടിയായ ലീഗിന്റെ സംഘടനയും സിപിഎം സംഘടനയും മറ്റുള്ളവരെ അടുപ്പിക്കാത്തതാണ് പ്രധാന പ്രശ്‌നം. ഇരുവിഭാഗത്തിന്റെയും വല്ല്യേട്ടന് ചമയല് മറ്റ് സംഘടനകളെ പിന്നോട്ട് വലിക്കുകയാണ്. കലോത്സവത്തിനു ദിവസങ്ങള് മാത്രം ബാക്കി നില്‍ക്കെ കാര്യമായ പ്രചാരണ പ്രവര്‍ത്തനങ്ങളുമില്ലാത്ത സ്ഥിതിയാണ്. കലോത്സവ നഗരിയായ തിരൂരില് പോലും പ്രചാരണ ബോര്‍ഡുകളില്ല. പന്തല്‍കാല്‍നാട്ടല് കര്‍മം പ്രോഗ്രാം, പ്രചാരണ കമ്മിറ്റികള് പോലും അറിയാതെയാണ് നടത്തിയതെന്നും ഇതിനകം തന്നെ ആക്ഷേപം ഉയര്‍ന്നു കഴിഞ്ഞു. സ്വാഗതസംഘം രൂപീകരണം മുതല് തന്നെ ഉടലെടുത്ത പ്രശ്‌നങ്ങള് സങ്കീര്‍ണമായത് കലാമേളയുടെ നടത്തിപ്പിനെ തന്നെ സാരമായി ബാധിക്കുമോ എന്ന ആശങ്കയുണ്ട്. എന്നാല് പ്രശ്‌ന പരിഹാരത്തിന് ഉത്തരവാദപ്പെട്ടവര് ഇടപെടാതെ മാറി നില്‍ക്കുന്നതാണ് മറ്റൊരു പ്രശ്‌നം. തിരൂര് ബോയ്‌സ് ഹയര്‍സെക്കന്‍ഡറി സ്‌കൂളിലും പരിസരത്തെ വിദ്യാഭ്യാസ സ്ഥാപനങ്ങളിലുമാണ് കലാമേള അരങ്ങേറുന്നത്. എന്നാല് വേദികള് എവിടെയാണെന്നത് സംബന്ധിച്ച് ഇപ്പോഴും വ്യക്തത വന്നിട്ടില്ല. ജില്ലാ കലോത്സവ വിവരങ്ങള് മുന്‍കൂട്ടി മാധ്യമങ്ങളിലൂടെ ജനങ്ങളിലേക്ക് എത്തിക്കാന് കാര്യക്ഷമമായ പ്രവര്‍ത്തനമില്ലെന്നതാണ് ഈ പോരായ്മകള് വ്യക്തമാക്കുന്നത്. കഴിഞ്ഞ വര്‍ഷം അരീക്കോടും അതിന് മുമ്പ് കോട്ടക്കലിലും ജില്ലാ കലോത്സവം നടന്നപ്പോള് പത്ത് ദിവസത്തിനു മുമ്പ് തന്നെ പ്രചാരണം സജീവമായിരുന്നു. നേരത്തെ വിജയകരമായി സംസ്ഥാന സ്‌കൂള് കലോത്സവം നടത്തിയ തിരൂരില് ജില്ലാ മേളയെത്തിയപ്പോള് തുടക്കത്തിലേ ഉണ്ടായ കല്ലുകടി ഉടന് പരിഹരിക്കണമെന്നാണ് വിവിധ കോണുകളില് നിന്നും ഉയര്‍ന്നിരിക്കുന്ന ആവശ്യം. പ്രശ്‌നങ്ങള് പരിഹരിച്ച് ജില്ലാ കലോത്സവം കുറ്റമറ്റതാക്കാന് ഡിഡിഇ അടക്കമുള്ളവര് ഇടപെടണമെന്നാണ് ആവശ്യം. അതേസമയം നാളെ നടക്കുന്ന സാംസ്‌കാരിക ഘോഷയാത്രയില് പങ്കെടുക്കാന് താത്പ്പര്യമുള്ള വ്യാപാര സ്ഥാപനങ്ങള്, കോളജുകള്, സാംസ്‌കാരിക സംഘടനകള്, ക്ലബുകള്, കുടുംബശ്രീ യൂണിറ്റുകള് എന്നിവയുടെ പ്രതിനിധികള് ഉച്ചയ്ക്ക് രണ്ടിന് തിരൂര് ബോയ്‌സ് ഹയര്‍സെക്കന്‍ഡറി സ്‌കൂളില് എത്തണമെന്ന് ഘോഷയാത്ര സംഘാടക സമിതി അറിയിച്ചു. ഫോണ്: 9446669543, 8714253390.\nതിരുവല്ലയില് കലോപാസനയുടെ നാല് ദിനരാത്രങ്ങള്; ജില്ലാ സ്‌കൂള് കലോത്സവം ഇന്ന് തുടങ്ങും


ഓട്ടോ രംഗത്ത് മാര്‍ച്ചില് 40-80% വില്‍പ്പന ഇടിവ് - FUTURE KERALA - Future Kerala\nഇരുചക്ര വാഹന വില്‍പ്പനയില് 45% കുറവ്\nട്രക്ക് വില്‍പ്പനയില് 71% ഇടിവുണ്ടായി\nമുംബൈ: ഓട്ടോ നിര്‍മാതാക്കള്‍ക്ക് മാര്‍ച്ച് സമ്മാനിച്ചത് ദുരിതങ്ങളുടെ മാസമെന്ന് റിപ്പോര്‍ട്ട്. കഴിഞ്ഞ നാലു വര്‍ഷത്തിനിടയിലെ ഏറ്റവും മോശം വില്‍പ്പനയാണ് കഴിഞ്ഞമാസമുണ്ടായത്. കോവിഡ് 19 വെല്ലുവിളിയെ തുടര്‍ന്ന് അടച്ചുപൂട്ടല് പ്രഖ്യാപിച്ചതോടെ വില്‍പ്പനയില് വിവിധ സെഗ്മെന്റുകളിലായി 40-80 ശതമാനം വില്‍പ്പനയിടിവാണ് റിപ്പോര്‍ട്ട് ചെയ്തിരിക്കുന്നത്.\nമാര്‍ച്ചിലെ വില്‍പ്പനയില് 2016ല് നോട്ട് അസാധുവാക്കലിനു ശേഷവും 2017ല് ചരക്ക് സേവന നികുതി നടപ്പാക്കിയതും 2008ലെ ആഗോള സാമ്പത്തിക മാന്ദ്യ കാലയളവിലുമാണ് ഏറ്റവും കൂടുതല് പ്രതിസന്ധി ഓട്ടോ രംഗത്തുണ്ടായത്. യാത്രാ വാഹനങ്ങളുടെ വില്‍പ്പന മാര്‍ച്ചില് 145,000 മുതല് 150000 വാഹനങ്ങളായി കുറഞ്ഞു. കഴിഞ്ഞ വര്‍ഷം സമാന മാസത്തിലുണ്ടായ വില്‍പ്പനയുടെ പകുതിയാണ് ഇപ്പോഴുണ്ടായിരിക്കുന്നത്. ഇരുചക്ര വാഹന വില്‍പ്പന 45 ശതമാനം ഇടിവോടെ ദശലക്ഷക്കണക്ക് യൂണിറ്റായി കുറഞ്ഞിട്ടുണ്ട്. ട്രക്ക് വിഭാഗത്തില് വിറ്റഴിഞ്ഞത് 25000-30000 വാഹനങ്ങള് മാത്രം. 70 ശതമാനം ഇടിവാണ് ഈ വിഭാഗത്തില് മാത്രമുണ്ടായിരിക്കുന്നത്. നിലവിലെ സ്ഥിതിയില് 2019-20 സാമ്പത്തിക വര്‍ഷത്തെ സംയോജിത വില്‍പ്പന 2015-16 വര്‍ഷത്തേതിനു സമാനമാകുമെന്നാണ് വിലയിരുത്തല്. മീഡിയം ആന്‍ഡ് ഹെവി കൊമേഴ്‌സ്യല് വാഹന സെഗ്മെന്റിലെ മൊത്തം വില്‍പ്പന 230,000 വാഹനങ്ങള് മാത്രമാകുമെന്ന് പ്രതീക്ഷിക്കപ്പെടുന്നു. ഇത് 2014-15ല് വിറ്റഴിക്കപ്പെട്ട വാഹനങ്ങളുടെ എണ്ണത്തിന് തുല്യമാണ്.\nഉപഭോക്താക്കളില് നിന്നുള്ള ഡിമാന്‍ഡ് കുറഞ്ഞതിനു പുറമെ സ്‌റ്റോക്കില് വന്ന കുറവും ബിഎസ്6എമിഷന് മാനദണ്ഡങ്ങളും മറ്റും കാരണം ഓട്ടോ മേഖല പാടെ തകര്‍ച്ചയിലേക്ക് നീങ്ങുന്നതായാണ് വിലയിരുത്തല്. ഇതിനെല്ലാം പുറമെ കോവിഡ് 19 വ്യാപനത്തെ തുടര്‍ന്നുണ്ടായ അടച്ചുപൂട്ടല് കൂടിയായതോടെ റീട്ടെയ്ല്, മൊത്തവ്യാപാര രംഗത്ത് വന് പ്രതിസന്ധിക്ക് കളമൊരുങ്ങിയിരിക്കുകയാണെന്ന് വിപണി വിദഗ്ധരും ഓട്ടോ നിര്‍മാതാക്കളും ഒരുപോലെ സാക്ഷ്യപ്പെടുത്തുന്നു. വരും മാസങ്ങളിലെ ഉത്സവ സീസണ് പ്രമാണിച്ച് മാര്‍ച്ച് ആദ്യ പകുതിയിലെ റീട്ടെയ്ല് വില്‍പ്പന മികച്ചതായിരുന്നതായി മിക്ക വ്യാപാരികളും ചൂണ്ടിക്കാണിക്കുന്നു.\nഅടച്ചുപൂട്ടലായതോടെ രാജ്യത്തെ മിക്ക ഷോറൂമുകളും അടച്ചിടേണ്ടി വന്നത് ഓട്ടോ മേഖലയില് വന് വെല്ലുവിളി ഉയര്‍ത്തിയിരിക്കുകയാണ്. പാസഞ്ചര് കാര് വില്‍പ്പനയിലും ഇരുചക്ര വാഹന വില്‍പ്പനയിലും ട്രക്കുകളിലുമുണ്ടായ ഇടിവ് നികത്താന് കാലതാമസമുണ്ടാകുമെന്നും വിദഗ്ധര് ചൂണ്ടിക്കാണിക്കുന്നു. ഷോറൂമുകള്‍ക്കൊപ്പം നിര്‍മാണ ശാലകള് കൂടി അടയ്‌ക്കേണ്ടി വന്നതോടെ മേഖലയിലെ പ്രതിസന്ധി പതിന്‍മടങ്ങ് വര്‍ധിച്ചിരിക്കുകയാണ്. ഇതുവരെ മാസം തോറുമുള്ള വില്‍പ്പനയില്, പാസഞ്ചര് കാര് വില്‍പ്പനയില് 2008 നവംബറിലാണ് 24 ശതമാനം ഇടിവോടെ ഏറ്റവും വലിയ കുറവുണ്ടായത്. അതേ വര്‍ഷം ഡിസംബറില് ഇരുചക്രവാഹന വില്‍പ്പനയില് 18 ശതമാനം ഇടിവുണ്ടായി. സമാന മാസത്തില് ട്രക്ക് വില്‍പ്പന 71 ശതമാനത്തോളം ഇടിഞ്ഞിരുന്നു.\nജനുവരിയില് ചൈനയിലെ പാസഞ്ചര് കാര് വില്‍പ്പന 15-20 ശതമാനം ഇടിഞ്ഞപ്പോള് ഫെബ്രുവരിയില് അത് 70-80 ശതമാനം ഇടിവ് രേഖപ്പെടുത്തുകയുണ്ടായെന്ന് ക്രിസില് റിസര്‍ച്ച് ഡയറക്റ്റര് ഹേതള് ഗാന്ധി വ്യക്തമാക്കി. ഇന്ത്യയിലും സമാന രീതിയിലുള്ള ഇടിവാകും ഓട്ടോരംഗത്തുണ്ടാകാന് സാധ്യതയെന്നും അവര് കൂട്ടിച്ചേര്‍ത്തു.


ഭാഗ്യം കൊണ്ടാണ് ഞാന് രക്ഷപ്പെട്ടത്, വെടിവെച്ചയാളെ നേരില് കണ്ടതാണ്; ക്രൈസ്റ്റ് ചര്‍ച്ച് ഭീകരാക്രമണത്തിന് ദൃക്‌സാക്ഷിയായ മലയാളി പറയുന്നു | DoolNews\nഭാഗ്യം കൊണ്ടാണ് ഞാന് രക്ഷപ്പെട്ടത്, വെടിവെച്ചയാളെ നേരില് കണ്ടതാണ്; ക്രൈസ്റ്റ് ചര്‍ച്ച് ഭീകരാക്രമണത്തിന് ദൃക്‌സാക്ഷിയായ മലയാളി പറയുന്നു\nക്രൈസ്റ്റ്ചര്‍ച്ച്: ക്രൈസ്റ്റ് ചര്‍ച്ച് ഭീകരാക്രമണത്തില് നിന്ന് ഭാഗ്യം കൊണ്ടാണ് താന് രക്ഷപ്പെട്ടതെന്ന് സംഭവം നേരില്‍കണ്ട മുവാറ്റുപുഴയ സ്വദേശി ഹസനുസമാന്. വെടിവെപ്പു നടക്കുമ്പോള് താന് പള്ളിക്കു മുമ്പിലുണ്ടായിരുന്നു.\nവെടിവെച്ചയാള് ഗേറ്റിലൂടെ പള്ളിയിലേക്ക് കയറുമ്പോള് ഗേറ്റിന്റെ തൊട്ടടുത്ത് താനുണ്ടായിരുന്നു. അയാള് തന്നെ കണ്ടില്ല. ഭാഗ്യം കൊണ്ടാണ് രക്ഷപ്പെട്ടതെന്നാണ് ഹസനുസമാന് പറഞ്ഞത്. മീഡിയവണ് ചാനലിനോട് സംസാരിക്കുകയായിരുന്നു അദ്ദേഹം.\n“ഉച്ചയ്ക്ക് ഒന്നരമണിക്ക് ഞാനും എന്റെ സുഹൃത്തും പള്ളിയിലേക്ക് വരുമ്പോഴാണ് സംഭവം നടന്നത്. ഞാന് പള്ളിയുടെ മുമ്പിലെത്തി. എന്റെ സുഹൃത്തിനെ ഉള്ളിലേക്ക് നിര്‍ത്തി. ആ സമയത്ത് എനിക്ക് ഫോണ് കോള് വന്നിരുന്നു. ഞാന് പുറത്ത് നിന്ന് ഫോണില് സംസാരിക്കുകയായിരുന്നു. ഫോണില് സംസാരിച്ചശേഷം ഫോണില് വെറുതെ ഇങ്ങനെ നോക്കുമ്പോള് പടക്കം പൊട്ടുന്നതുപോലെ ശബ്ദം കേട്ടു. തിരിഞ്ഞു നോക്കുമ്പോള് പെട്ടെന്ന് എനിക്ക് മനസിലായില്ല. ഒരാള് തോക്കുമായി പള്ളിയുടെ ഉള്ളിലേക്ക് വെടിവെച്ച് വെടിവെച്ച് കടന്നുപോകുകയാണ്. ഒന്നുരണ്ടുപേര് മരിച്ചുവീഴുന്നത് ഞാനവിടെ നിന്ന് കണ്ടു. അതിനുശേഷം ഞാനവിടെ നിന്ന് ഓടി ഒരുസ്ഥലത്ത് ഒളിച്ചു. പിന്നീടും വെടിയൊച്ചകള് കേള്‍ക്കാമായിരുന്നു.” എന്നാണ് അദ്ദേഹം പറയുന്നത്.\nതന്റെ സുഹൃത്തും അവിടെ നിന്ന് ഓടിരക്ഷപ്പെടുകയാണുണ്ടായതെന്ന് അദ്ദേഹം പറഞ്ഞു.\nഅതിനിടെ, തീവ്രവാദി ബ്രണ്ടന് ടെറന്റ് നടത്തിയ ആക്രമണത്തില് കൊല്ലപ്പെട്ടവരുടെ ബന്ധുക്കളെ ന്യൂസിലന്‍ഡ് പ്രധാനമന്ത്രി സന്ദര്‍ശിച്ചു. കൊല്ലപ്പെട്ടവരുടെ ബന്ധുക്കള്‍ക്ക് ന്യൂസിലന്‍ഡ് പ്രധാനമന്ത്രി ആശ്വാസം പകരുകയും സഹായ വാഗ്ദാനങ്ങള് നല്‍കുകയും ചെയ്തു.\nരാജ്യത്തെ മുസ്ലിം ജനതയ്ക്ക് തന്റെയും രാജ്യത്തിന്റെയും പിന്തുണ അറിയിക്കുകയും ചെയ്തു അവര്. ന്യൂസിലാന്‍ഡ് ഇങ്ങനെയല്ലെന്നും ഇത്തരം ക്രൂര സംഭവങ്ങള് ശക്തമായി ചെറുക്കപ്പെടേണ്ടതാണെന്നും ആര്‍ഡന് വ്യക്തമാക്കി. വെള്ളിയാഴ്ചയാണ് ന്യൂസിലന്‍ഡിലെ ക്രൈസ്റ്റ്ചര്‍ച്ചിലെ രണ്ടു മോസ്‌ക്കുകളില് നടന്ന വെടിവെയ്പ്പില് 49 പേരാണ് കൊല്ലപ്പെട്ടത്.\n“നിങ്ങള് പറഞ്ഞു ഇത് നിങ്ങള്‍ക്കറിയാവുന്ന ന്യൂസിലന്‍ഡ് അല്ലായെന്ന്. ഞാനും നിങ്ങളോടു ഇപ്പോള് യോജിക്കുകയാണ്. ഇത് എനിക്കറിയാവുന്ന ന്യൂസിലന്‍ഡ് അല്ല.” ജസിണ്ട ആര്‍ഡന് മാധ്യമങ്ങളോട് പറഞ്ഞു. സംഭവത്തില് സങ്കീര്‍ണ്ണവും സമഗ്രവുമായ ഒരു അന്വേഷണത്തിന് ന്യൂസിലന്‍ഡ് സര്‍ക്കാര് തുടക്കമിട്ടിട്ടുണ്ടെന്നും ആര്‍ഡന് മാധ്യമങ്ങളോട് പറഞ്ഞു.\nAlso read:മൂന്ന് കോടി മുസ്‌ലീങ്ങളും നാല് കോടി ദളിതരും 2019ലെ വോട്ടര്‍പട്ടികയ്ക്ക് പുറത്തെന്ന് പഠന റിപ്പോര്‍ട്ട്\nഇനി മുതല് ന്യൂസിലന്‍ഡില് സെമൈ-ഓട്ടോമാറ്റിക്ക് തോക്കുകള് നിരോധിക്കുമെന്നും, ആയുധങ്ങളുമായി ബന്ധപ്പെട്ട നിയമങ്ങള് പുനഃപരിശോധിക്കുമെന്നും ന്യൂസിലന്‍ഡ് അറ്റോര്‍ണി ജനറല് ഡേവിഡ് പാര്‍ക്കര് പറഞ്ഞിട്ടുണ്ട്. ഇത്തരത്തിലൊരു ക്രൂരസംഭവം ലൈവായി പ്രദര്‍ശിപ്പിക്കാന് സോഷ്യല് മീഡിയ കമ്പനികള്‍ക്ക് എങ്ങനെ കഴിഞ്ഞുവെന്നും പാര്‍ക്കര് ആരാഞ്ഞു.\nAlso read:വിജയിക്കുമെന്ന് ഉറപ്പുള്ള ഒരു ബി.ജെ.പി സ്ഥാനാര്‍ത്ഥി പോലുമില്ല; കേന്ദ്രത്തോട് ബംഗാള് ബി.ജെ.പി അധ്യക്ഷന്\nആക്രമണത്തില് പരിക്കേറ്റ 39 പേര് ഇപ്പോഴും ചികിത്സ സ്വീകരിച്ചുവരികയാണ്. ഇതില് ഗുരുതരമായി പരിക്കേറ്റ 11 പേരെ ക്രൈസ്റ്റ്ചര്‍ച്ച് ആശുപത്രിയിലാണ് പ്രവേശിപ്പിച്ചിരിക്കുന്നത്. ആക്രമണത്തില് പരിക്കേറ്റ ഒരു കുഞ്ഞിനെ ഓക്ലന്‍ഡിലെ സ്റ്റാര്‍ഷിപ്പ് ആശുപത്രിയിലും പ്രവേശിപ്പിച്ചിട്ടുണ്ട്. ന്യൂസിലാന്‍ഡ് ജനസംഖ്യയില് ഒരു ശതമാനമാണ് മുസ്ലിങ്ങളുള്ളത്.\nസൗത്ത് ഐസ്ലാന്‍ഡ് സിറ്റിയിലെ ലിന്‍വുഡ് പള്ളിയിലാണ് രണ്ടാമത്തെ അക്രമമുണ്ടായത്. വെള്ളിയാഴ്ച ആയതിനാല് രണ്ട് പള്ളികളിലും ആളുകളുണ്ടായിരുന്നു. അല്‍നൂര് പള്ളിയില് ബംഗ്ലാദേശ് ക്രിക്കറ്റ് താരങ്ങള് എത്തുന്നതിന് മുമ്പായിരുന്നു അക്രമമുണ്ടായത്. താരങ്ങളെല്ലാം സുരക്ഷിതരാണ്.


ഇംഗ്ലണ്ടിനെതിരായ 20-20 പരമ്പര; സ്മൃതി മന്ദാന നയിക്കും l KAIRALINEWSONLINE.COM |\nഇംഗ്ലണ്ടിനെതിരായ 20-20 പരമ്പര; സ്മൃതി മന്ദാന നയിക്കും - Kairalinewsonline.com\nന്യൂസ് ഡെസ്ക്4months ago 20 20 Comments\nഇംഗ്ലണ്ടിനെതിരായ 20-20 പരമ്പയില് ഇന്ത്യന് വനിതാ ടീമിനെ ഓപ്പണര് സ്മൃതി മന്ദാന നയിക്കും. പരിക്കിനെ തുടര്‍ന്ന് ചികിത്സയിലുള്ള ക്യാപ്റ്റന് ഹര്‍മന്‍പ്രീത് കൗറിനെ 20-20 പരമ്പരയില് നിന്ന് ഒ‍ഴിവാക്കിയതോടെയാണ് മന്ദാനയെ ക്യാപ്റ്റനാക്കാന് തീരുമാനിച്ചത്.\n20-20 യ്ക്ക് പുറമേ ഇംഗ്ലണ്ടുമായുള്ള ഏകദിന മത്സരങ്ങളില് നിന്നും ഹര്‍മന് പ്രീത് കൗറിനെ ഒ‍ഴിവാക്കിയിട്ടുണ്ട്.\nമധ്യ നിരയില് വേദ കൃഷ്ണമൂര്‍ത്തിയെ തിരികെ കൊണ്ടു വരാനും സെലക്ഷന് കമ്മിറ്റി തീരുമാനിച്ചു. അടുത്തമാസം4മുതലാണ് 20-20 പരമ്പര ആരംഭിക്കുക.\n« സൗഹൃദത്തിന്റെ കഥ പറയുന്ന ‘പേര് ഗായത്രി’ ശ്രദ്ധ നേടുന്നു\nഅധിക സീറ്റില് ഉറച്ച് കേരളാ കോണ്‍ഗ്രസ്സും മുസ്ലീം ലീഗും; യുഡിഎഫിന്‍റെ ഉഭയകക്ഷി ചര്‍ച്ച ഇന്ന് »


ട്രംപിന്റെ 'മുസ്‌ലിം വിലക്ക്' തുടക്കം മാത്രം; ആംനെസ്റ്റി ഇന്റര്‍നാഷനലിന്റെ മുന്നറിയിപ്പ് - Indian Express Malayalam\nDonald Trumps Muslim Ban Could Be Just The Beginning Amnesty International Warns\n ട്രംപിന്റെ 'മുസ്‌ലിം വിലക്ക്' തുടക്കം മാത്രം; ആംനെസ്റ്റി ഇന്റര്‍നാഷനലിന്റെ മുന്നറിയിപ്പ്\nഅഭയാര്‍ത്ഥികള്‍ക്ക് താത്കാലിക വിലക്ക് ഏര്‍പ്പെടുത്തിയ നടപടി പിന്നീട് സ്ഥിരമാക്കുന്നതിലേക്ക് സര്‍ക്കാര് നീങ്ങുമെന്നാണ് ആംനെസ്റ്റി ആശങ്കപ്പെടുന്നത്\nലണ്ടന്: അഭയാർഥികൾക്കും ഏഴു രാജ്യങ്ങളിൽ നിന്നുള്ള മുസ്‌ലിംകൾക്കും യാത്രാ വിലക്ക് ഏര്‍പ്പെടുത്തിയ അമേരിക്കന് പ്രസിഡന്റ് ഡോണള്‍ഡ് ട്രംപിന്റെ നടപടി ഒരു തുടക്കം മാത്രമാണെന്ന് മനുഷ്യാവകാശ സംഘടനയായ ആംനെസ്റ്റി ഇന്റര്‍നാഷനലിന്റെ മുന്നറിയിപ്പ്. അമേരിക്കയുടെ പുതിയ നയത്തിനെതിരെ ശബ്ദമുയര്‍ത്താന് സംഘടന ബ്രിട്ടനോട് ആവശ്യപ്പെട്ടു. അഭയാര്‍ത്ഥികള്‍ക്ക് താത്കാലിക വിലക്ക് ഏര്‍പ്പെടുത്തിയ നടപടി പിന്നീട് സ്ഥിരമാക്കുന്നതിലേക്ക് സര്‍ക്കാര് നീങ്ങുമെന്നാണ് ആംനെസ്റ്റി ആശങ്കപ്പെടുന്നത്.\nഅമേരിക്ക നടപ്പിലാക്കിയ പുതിയ നടപടി മറ്റു രാജ്യങ്ങളും കൈക്കൊണ്ടേക്കുമെന്ന ആശങ്ക ഉള്ളതായി ആംനെസ്റ്റി ഇന്റര്‍നാഷണല് ഡയറക്ടര് കൈറ്റ് അലന് മാധ്യമങ്ങളോട് പ്രതികരിച്ചു. രണ്ടാം ലോക മഹായുദ്ധത്തിന് ശേഷം ചരിത്രത്തിലെ ഏറ്റവും വലിയ അഭയാര്‍ത്ഥി പ്രതിസന്ധിയിലൂടെയാണ് നാം കടന്നു പോകുന്നത്. അഭയാര്‍ത്ഥികള്‍ക്ക് മുമ്പില് അമേരിക്കയുടെ വാതിലുകള് കൊട്ടിയടക്കപ്പെടുന്നു. നമ്മള് ഉയര്‍ത്തിപ്പിടിക്കുന്ന മാനുഷിക മൂല്യങ്ങള് സംരക്ഷിക്കാന് മുന്നോട്ട് വരണമെന്നും അമേരിക്കയുടെ നയത്തെ ബ്രിട്ടന് എതിര്‍ക്കണമെന്നും കൈറ്റ് അലന് പറഞ്ഞു.\nഇതിനിടെ അമേരിക്കന് അറ്റോർണി ജനറൽ സാലി യേറ്റ്സിനെ തൽസ്ഥാനത്ത് നിന്ന് പ്രസിഡന്റ് ഡോണൾഡ് ട്രംപ് പുറത്താക്കി. യാത്രാ വിലക്ക് ഏര്‍പ്പെടുത്തിയ ട്രംപിന്റെ ഉത്തരവിനെ കോടതിയിൽ പ്രതിരോധിക്കാന് മടിച്ചതിനാണ് നടപടി.\nഅറ്റോർണി ജനറൽ സാലി യേറ്റ്സ് യുഎസ് നീതിന്യായ വകുപ്പിനെ വഞ്ചിച്ചിരിക്കുകയാണെന്നും അമേരിക്കൻ മൂല്യങ്ങൾ ഉയർത്തി പിടിക്കുകയാണ് ഭരണകൂടം ചെയ്യുന്നതെന്നും വൈറ്റ് ഹൌസ് പ്രസ്താവനയിൽ പറഞ്ഞു. തുടര്‍ന്ന് ഡാന ബൊനെറ്റിന് അറ്റോണി ജനറലിന്റെ താൽകാലിക ചുമതല നല്‍കി.\nലോകമെങ്ങുമുള്ള അഭയാര്‍ഥികള്‍ക്ക് 120 ദിവസത്തെ പ്രവേശന വിലക്കാണ് ഡോണള്‍ഡ് ട്രംപ് ഏര്‍പ്പെടുത്തിയത്. ഇറാഖ്, സിറിയ, ഇറാന്, സുഡാന്, ലിബിയ, സൊമാലിയ, യെമന് എന്നീ ഏഴ് മുസ്‌ലിം രാജ്യങ്ങളില് നിന്നുള്ളവരെ 90 ദിവസത്തേക്കും അമേരിക്കയില് പ്രവേശിക്കുന്നതില്‍നിന്ന് വിലക്കിയിട്ടുണ്ട്.\nഇടമലക്കുടിയിൽ നിയോഗിച്ച ട്രൈബൽ ഇന്റലിജൻസ് പൊലീസ് പിരിച്ചു വിട്ടു\nലൈംഗിക പീഡനത്തിനിരയായതായി ഹോളിവുഡ് നടിയുടെ വെളിപ്പെടുത്തൽ


പുതുമുഖ ശോഭയില് പിണറായി സര്‍ക്കാരിന്‍റെ രണ്ടാമൂഴം,സത്യപ്രതിജ്ഞ നാളെ - India News 24\nPosted on May 19, 2021 by India News\nതിരുവനന്തപുരം:മുഖ്യമന്ത്രി പിണറായി വിജയന്റെ രണ്ടാമൂഴത്തിന് നാളെ തുടക്കമാകും.ചരിത്ര വിജയത്തിലൂടെ തുടര് ഭരണം ഉറപ്പാക്കിയ പിണറായി മന്ത്രിസഭയിലെ സി പി എം-സി പി ഐ മന്ത്രിമാരെല്ലാം ഏറെക്കുറെ പുതുമുഖങ്ങളാണ്.നാളെ വ്യാഴാഴ്‌ച സത്യപ്രതിജ്‌ഞ ചെയ്യുന്ന 21 അംഗ മന്ത്രിസഭയിൽ 17ഉം പുതുമുഖങ്ങളാണ്.\nസിപിഐ എമ്മിന്റെ 12 മന്ത്രിമാരിൽ പത്ത് പേരും ആദ്യമായി മന്ത്രിപദവിയിലെത്തുന്നവരാണ്. കഴിഞ്ഞ സർക്കാരിലെ മുഖ്യമന്ത്രി ഒഴികെയുള്ള സിപിഐ എം മന്ത്രിമാരെയെല്ലാം ഒഴിവാക്കാൻ സംസ്ഥാന കമ്മിറ്റി യോഗമാണ് തീരുമാനിച്ചത്. രണ്ട് വനിതകളും മുൻ സ്‌പീക്കർ കെ രാധാകൃഷ്‌ണനും (ചേലക്കര) അടങ്ങിയ മന്ത്രിമാരുടെ പട്ടികയാണ് അംഗീകരിച്ചത്.സിപിഐ എം നിയമസഭാ കക്ഷി നേതാവായും മുഖ്യമന്ത്രിയായും പിണറായി വിജയനെ തീരുമാനിച്ചു.\nഎം വി ഗോവിന്ദൻ (തളിപ്പറമ്പ്), കെ എൻ ബാലഗോപാൽ (കൊട്ടാരക്കര), പി രാജീവ് (കളമശ്ശേരി), വി എൻ വാസവൻ ( ഏറ്റുമാനൂർ), സജി ചെറിയാൻ (ചെങ്ങന്നൂർ), വി ശിവൻകുട്ടി (നേമം), മുഹമ്മദ് റിയാസ് (ബേപ്പൂർ), ഡോ. ആർ ബിന്ദു(ഇരിങ്ങാലക്കുട), വീണ ജോർജ് (ആറന്മുള), വി അബ്‌ദുറഹ്‌മാൻ (താനൂർ) എന്നിവരാണ് സി പി എം മന്ത്രിമാർ.സിപിഐയുടെ മന്ത്രിമാരായ നാലുപേരും പുതുമുഖങ്ങളാണ്.പി പ്രസാദ് (ചേർത്തല), കെ രാജൻ (ഒല്ലൂർ), ജെ ചിഞ്ചുറാണി (ചടയമംഗലം), ജി ആർ അനിൽ (നെടുമങ്ങാട്) എന്നിവരാണ് മന്ത്രിമാർ.തൃത്താലയിൽനിന്ന് വിജയിച്ച എം ബി രാജേഷ് സ്‌പീക്കറാകും.ചിറ്റയം ഗോപകുമാർ (അടൂർ) ആണ് ഡെപ്യൂട്ടി സ്‌പീക്കർ കെ കെ ശൈലജയെ പാർട്ടി വിപ്പ് ആയും നിയമസഭാ കക്ഷി സെക്രട്ടറിയായി ടി പി രാമകൃഷ്‌ണനെയും തീരുമാനിച്ചു.സംസ്ഥാന കമ്മിറ്റി യോഗത്തിൽ എളമരം കരീം അധ്യക്ഷനായി.വൈകിട്ട് ചേർന്ന എൽഡിഎഫ് എംഎൽഎമാരുടെ യോഗം പിണറായി വിജയനെ നിയമസഭാ കക്ഷി നേതാവായി തെരഞ്ഞെടുത്തു. തുടർന്ന് അദ്ദേഹം രാജ്‌ഭവനിലെത്തി ഗവർണർ ആരിഫ് മൊഹമ്മദ് ഖാനെ കണ്ട് മന്ത്രിസഭാ രൂപീകരണത്തിന് അനുമതി തേടി.\nറോഷി അഗസ്‌റ്റിനെ (ഇടുക്കി) മന്ത്രിയായും ഡോ. എൻ ജയരാജിനെ ചീഫ് വിപ്പായും കേരള കോൺഗ്രസ് എം തീരുമാനിച്ചു. അഹമ്മദ് ദേവർകോവിൽ (ഐഎൻഎൽ), ആന്റണി രാജു ( ജനാധിപത്യ കേരള കോൺഗ്രസ്) എന്നിവരെ മന്ത്രിമാരായി കഴിഞ്ഞ ദിവസം തീരുമാനിച്ചിട്ടുണ്ട്. നിലവിൽ മന്ത്രിമാരായ കെ കൃഷ്‌ണൻകുട്ടി (ജെഡിഎസ്), എ കെ ശശീന്ദ്രൻ (എൻസിപി) എന്നിവർ മന്ത്രിസഭയിൽ തുടരും.\nപുതിയ മന്ത്രിസഭയുടെ സത്യപ്രതിജ്ഞ വ്യാഴാഴ്‌ച സെൻട്രൽ സ്‌റ്റേഡിയത്തിൽ നടക്കും. എല്ലാ ഒരുക്കവും പൂർത്തിയായി. കോവിഡ് പ്രോട്ടോകോൾ കർശനമായി പാലിച്ച് പകൽ മൂന്നരയ്‌ക്കാണ് ചടങ്ങ്. മുഖ്യമന്ത്രി പിണറായി വിജയനും 20 മന്ത്രിമാർക്കും ഗവർണർ ആരിഫ് മുഹമ്മദ് ഖാൻ സത്യവാചകം ചൊല്ലിക്കൊടുക്കും.തുടര്‍ന്ന് പ്രഥമ മന്ത്രിസഭായോഗം ചേരും.നിയമസഭാംഗങ്ങളുടെ സത്യപ്രതിജ്ഞയ്ക്കുള്ള തിയതിയും പ്രോ ടേം സ്പീക്കറെയും മന്ത്രിസഭായോഗം തീരുമാനിക്കും.\nരണ്ടാം പിണറായി വിജയന് മന്ത്രിസഭയിലെ മന്ത്രിമാരുടെ വകുപ്പുകളില് ഏകദേശ ധാരണയായി. വ്യാഴാഴ്ച സത്യപ്രതിജ്ഞാചടങ്ങിന് ശേഷം വകുപ്പുവിഭജനം സംബന്ധിച്ച ഫയല് മുഖ്യമന്ത്രി ഗവര്‍ണര്‍ക്ക് അയക്കും. ഗവര്‍ണണ്ണര് അംഗീകരിക്കുന്നതോടെ വകുപ്പ് വിഭജനം സംബന്ധിച്ച വിജ്ഞാപനമിറങ്ങും.\nആഭ്യന്തരം, വിജിലന്‍സ്,ഐടി, പൊതുഭരണം എന്നിവ മുഖ്യമന്ത്രി പിണറായി വിജയന് തന്നെ തുടര്‍ന്നും കൈകാര്യം ചെയ്യും.മറ്റുമന്ത്രിമാരുടെ വകുപ്പുകള് ചുവടെ:\nഎം വി ഗോവിന്ദന്- തദ്ദേശ ഭരണം, എക്സൈസ്\nകെ രാധാകൃഷ്ണന്- ദേവസ്വം, പിന്നോക്കക്ഷേമം.\nപി രാജീവ്- വ്യവസായം, നിയമം.\nകെ എന് ബാലഗോപാല്- ധനം.\nവീണാ ജോര്‍ജ്ജ് – ആരോഗ്യം എന് വാസവന്- സഹകരണം, രജിസ്ട്രേഷന്.\nസജി ചെറിയാന്- ഫിഷറീസ്, സാംസ്‌കാരികം,സിനിമ\nവി ശിവന്‍കുട്ടി- തൊഴില്, പൊതുവിദ്യാഭ്യാസം.\nപി എ മുഹമ്മദ് റിയാസ്- പൊതുമരാമത്ത്, ടൂറിസം.\nപ്രൊഫ ആര് ബിന്ദു- ഉന്നത വിദ്യാഭ്യാസം.\nവി അബ്ദുറഹ്‌മാന്- പ്രവാസികാര്യം ന്യൂനപക്ഷ ക്ഷേമം.\nകെ കൃഷ്ണന്‍കുട്ടി- വൈദ്യുതി.\nറോഷി അഗസ്റ്റിന്- ജലവിഭവം.\nഅഹമ്മദ് ദേവര്‍കോവില്- തുറമുഖം.\nആന്റണി രാജു- ഗതാഗതം.\nഎ കെ ശശീന്ദ്രന്- വനം.\nജെ ചിഞ്ചുറാണി- മൃഗസംരക്ഷണം, ക്ഷീരവികസനം.\nകെ രാജന്- റവന്യൂ.\nപി പ്രസാദ്- കൃഷി\nജി ആര് അനില്- ഭക്ഷ്യം.


പാളത്തിൽ കഴുത്തുചേർത്തമർത്തി രാജകുമാരൻ കണ്ണടച്ചുകിടന്നു. ഹൃദയം പടപടാ മിടിക്കുന്നു. മന്ദ്രസ്വരത്തിൽ ട്രെയിനിന്റെ ശബ്ദം. ഏതാനും നിമിഷങ്ങൾക്കകം വലതുവശത്തെ വളവും കടന്നു കന്യാകുമാരി എക്സ്പ്രസ്! കുതിച്ചെത്തും കഴുത്തുമാത്രം അറ്റ്, തല പാളത്തിനപ്പുറത്തും ഉടൽ ഇപ്പുറത്തും വീഴണം. ആത്മഹത്യയിലും ഒരു രാജത്വം ഉണ്ടായിരിക്കണം........\nപക്ഷേ ട്രെയിനിന്റെ ശബ്ദം അടുത്തുവരും തോറും ഹൃദയതാളം ഉച്ചസ്ഥായിയിലാവുന്നു. ഹൃദയം പൊട്ടിപ്പോകും പോലെ. വളവിനപ്പുറത്തായിട്ടുപോലും എഞ്ചിന്റെ ഭീതിദമായ ശബ്ദവും, ചക്രങ്ങളുടെ 'ഛടക് - ഛടക്' ശബ്ദവും സഹിക്കാനാവുന്നില്ല. വണ്ടി വളവുകടന്നെന്നു തോന്നുന്നു. ശബ്ദം കൂടുതൽ ഭയാനകമാവുന്നു. നെഞ്ചിടിപ്പും വർദ്ധിച്ച് വല്ലാത്തൊരവസ്ഥ. ഏതാനും നിമിഷങ്ങൾ മതി - പക്ഷേ പിടിച്ചിട്ടും കിട്ടാതെ കണ്ണുകൾ തുറന്നുപോയി- ആത്മഹത്യ ചെയ്യാനാണു കിടക്കുന്നതെന്നുപോലും മറന്നു. വലതുവശത്തു നിന്ന് ഏതോ അപകടം പാഞ്ഞു വരുന്നു................. തൊട്ടടുത്തായി..... ഇപ്പോൾ..........\n- പിന്നെ എല്ലാം പെട്ടെന്നായിരുന്നു. ഞൊടിയിടയിൽ കഴുത്തുയർത്തി. പിന്നെ, കൈ കുത്തി കുതിച്ചെഴുന്നേറ്റു പുറകോട്ടു മാറിയതും തൊട്ടരുകിലൂടെ, ഭീകര ശബ്ദത്തോടെ എഞ്ചിനും, ഛടക് - ഛടക് ശബ്ദത്തോടെ ചക്രങ്ങളും കംപാർട്ടുമന്റുകളും കടന്നുപോയി !\nവല്ലാതെ കിതക്കുന്നു. ഇടതുകൈകൊണ്ട് നെഞ്ചമർത്തിപ്പിടിച്ച് അതിവേഗം ആ വലിയ തേരട്ട ഇഴഞ്ഞുപോകുന്നതും നോക്കി രാജകുമാരനിരുന്നു. ഒന്നാം ശ്രമം ശുദ്ധപരാജയം !!\nതിരിഞ്ഞുനടന്ന് അടുത്തുള്ള കലുങ്കിലിരുന്നു. ഇനി അടുത്ത വണ്ടി അരമണിക്കൂർ കഴിഞ്ഞുള്ള ആലപ്പുഴ എക്സ്പ്രസ്സാണ്. സമയം ധാരളം. സാവധാനം നെഞ്ചുതടവിയപ്പോൾ പോക്കറ്റിൽ വിശ്രമിക്കുന്ന കവറുകൾ കൈയിൽ തടഞ്ഞു.\nമൂന്നു കവറുകളും പുറത്തെടുത്തു. ആദ്യ കവർ തുറക്കേണ്ട കാര്യമില്ല. പോലീസിനുള്ള ആത്മഹത്യാക്കുറിപ്പാണ്. (നിരപരാധികൾ ക്രൂശിക്കപ്പെടാതിരിക്കട്ടെ)രണ്ടാമത്തേതും തുറക്കേണ്ടതില്ല. ഹൃദിസ്ഥമാണതിലെ വാക്കുകൾ. ഫാക്ടറിയിലെ യൂണിയൻ നേതാവിനുള്ളതാണ്. മരണശേഷം ഭാര്യയ്ക്ക് ജോലി എത്രയും പെട്ടെന്ന് ലഭിക്കുന്നതിനാവശ്യമായ സഹായങ്ങൾക്കുള്ള അപേക്ഷ. (അവരുടെ ആത്മാർത്ഥതയിൽ ഇത്തിരി സംശയവും ഒത്തിരി പ്രതീക്ഷയും - പ്രതീക്ഷകൾ പൂവണിയട്ടെ!)\nമൂന്നാമത്തെ കത്ത് അവൾക്കുള്ളതാണ്: രാജുമാരിക്ക.് കടന്നു പോയ വണ്ടി വരുന്നതിനുമുമ്പ് അഞ്ചുവട്ടം വായിച്ചുകഴിഞ്ഞതാണ്. മറ്റു കവറുകൾ രണ്ടും പോക്കറ്റിലിട്ട്, കവർ തുറന്നു. യാന്ത്രികമായി അക്ഷരങ്ങൾ വീണ്ടും വാക്കുകളും, വാക്കുകൾ വാചകങ്ങളുമായി. വാചാലമായ വാചകങ്ങൾ. അവ മനസ്സിൽ വികാര സ്ഫുരണമുണ്ടാക്കി. ചൂടിൽ കണ്ണീർഗ്രന്ഥികളുരുകി, തെളിഞ്ഞലാവ ചെറുചൂടുമായി കവിളിലൂടെയൊഴുകി.\nഛായ് - രാജകുമാരൻ കരയുകയോ- ലജ്ജാവഹം ! പുറം കൈകൊണ്ടു കവിൾ തുടച്ചു. കണ്ണുനീരാകാം-പക്ഷേ, അതുപുറത്തേക്കൊഴുകാൻ പാടില്ല............\nപ്രതിശ്രുത വരൻ രാജകുടുംബത്തിൽ ജനിച്ചു എന്നതൊഴിച്ചാൽ രാജപ്രതാപങ്ങളൊന്നും നിലവിലില്ലെന്ന് രാജകുമാരിക്കറിയില്ലായിരുന്നു. എന്തിന്, സ്വയം പടികടത്തപ്പെടുകയാണെന്നു മനസ്സിലാക്കാനുള്ള ത്രാണിയും അവൾക്കില്ലായിരുന്നു. നഷ്ടപ്രതാപത്തിനൊത്ത കഷ്ടപ്രതാപങ്ങളുള്ള ഫാക്ടറിത്തൊഴിലാളിയാണി രാജകുമാരനെന്ന് പെണ്ണുകാണുലിനിടെ അഭിമുഖത്തിൽ പറഞ്ഞതാണ്. അതൊരു തമാശായി എടുത്തത് അവളുടെ തെറ്റ്.\n......... ആദ്യരാത്രിയിൽ തന്നെ മോഹഭംഗങ്ങൾ നിരവധി. ഒടുവിൽ ജോലി സ്ഥലത്തെ വാടകക്കുടുസ്സു മുറിയിൽ എത്തിയപ്പോൾ അവശിഷ്ട സ്വപ്നങ്ങളും വീണുടഞ്ഞു. നഷ്ടസ്വപ്നങ്ങളുടെ ശോകഗാനം അയൽ വീട്ടിലെ ടിവിയിൽ നിന്നൊഴുകിയെത്തവേ ഒരു റേഡിയോപോലുമില്ലാത്തതിൽ അവൾ പരിഭവിച്ചു. ഒരു കട്ടിലില്ലാത്തതിലെ ദുഃഖവും കിടക്കയില്ലാത്തതിലെ സുഖക്കുറവും നിരാശയുമെല്ലാം അവൾ നിരത്തി.\nകല്യാണച്ചെലവിന്റെ കടമൊന്നു വീടട്ടേയെന്നേ രാജുമാരൻ പറഞ്ഞുള്ളൂ. അതിനുള്ള ക്ഷമ അവൾ കാണിക്കുമായിരുന്നു. ക്ഷമിക്കാതിരുന്നതിന് അവൻ തന്നെ കാരണം. - രവിവർമ്മ. നാട്ടിൽ നിന്ന് കമ്പനിയിലുള്ള സുഹൃത്തും രാജരക്തവുമെന്നു പരിഗണിച്ചാണ് അവനെ താമസസ്ഥലത്തേക്കു ക്ഷണിച്ചതു. ഫലം, രാജകുമാരിയുടെ മനസ്സിൽ രാജദൂഷണത്തിന്റെ വിഷരേണുകൾ തൂകി അവൻ സന്തോഷിച്ചു. ഒടുവിൽ ഭർത്താവിന്റെ മുഖത്തു ചൂടു കട്ടൻ ചായയെഴിക്കുന്നതിൽ വരെ അവളെ അവൻ കൊണ്ടുചെന്നെത്തിച്ചു.\nഅതുകൊണ്ടുതന്നെ, കത്തിൽ അടിവരയിട്ട് അവനെ പ്രതിഷ്ഠിച്ചു :\n" രവിയെ വിശ്വസിക്കരുത്. അവൻ ചതിയനാണ്. പറഞ്ഞു മനസ്സിലാക്കിത്തരാൻ ഇനി ഞാൻ ഉണ്ടാവില്ലാ. എന്റെ മരണ സർട്ടിഫിക്കറ്റ് എടുക്കാൻ മറക്കരുത്. എത്രയും വേഗം നിനക്ക് ജോലി കിട്ടുന്നതിന് യൂണിയൻ നേതാക്കൾ സഹായിക്കും. ജോലി ചെയ്ത് ഇവിടെത്തന്നെ സുഖമായി ജീവിക്കുക.\nനീയിപ്പോഴും ചെറുപ്പമാണ്, സുന്ദരിയും! നിന്റെ ജീവിതം നശിപ്പിച്ച എന്നെ മറക്കുക. പറ്റിയ ഒരാളെ കണ്ടെത്തുക.\nഇതിൽ കൂടുതൽ നല്ല ഒരു സഹായം നിനക്കുവേണ്ടി ചെയ്യാൻ എനിക്കാവില്ല. എല്ലാ നന്മകളും നേർന്നു കൊണ്ട്............"\nനിയന്ത്രണ വിട്ട് രണ്ടു തുള്ളി കണ്ണുനീർ കത്തിലേക്കു വീണു പൊട്ടിച്ചിതറി.\nഅകലെ നിന്ന് ട്രെയിൻ വരുന്ന ശബ്ദം, ഇക്കുറി തെറ്റുപറ്റരുത്. കത്തുപോക്കറ്റിലിട്ട് എഴുന്നേറ്റു.\nഎഞ്ചിനാണു കുഴപ്പക്കാരൻ. മനസ്സിന്റെ നിലതെറ്റിക്കുന്ന ആ ശല്യക്കാരൻ കടന്നു പോയതിനു ശേഷം മാത്രം തല വച്ചാൽ, പിറകേ വരുന്ന ബോഗികൾ കാര്യം ഭംഗിയായി നിർവഹിച്ചുകൊള്ളും !\nട്രെയിൻ കടന്നു പോകുന്നു. എഞ്ചിൻ കടന്നു കഴിഞ്ഞു. പാളത്തിനടുത്തേക്കു നടന്നടുത്തു. ഭീതിതമായ ശബ്ദങ്ങളില്ല. എങ്ങനെയാണൊന്നു തല വയ്ക്കുക ?. വേഗത്തിൽ കറങ്ങി പാളത്തിലൂടെ നീങ്ങുന്ന ഉരുക്കുചക്രങ്ങളുടെ ഇടക്കുവേണം തലവയ്ക്കാൻ. പാളത്തിനരികിൽ മുട്ടുകുത്തിയിരുന്ന്, കൈ കുത്തി തലവക്കാം. വിചാരിച്ച പോലെ തന്നെ ചെയ്തു. രണ്ടുകൈകളും പാളത്തിൽ കുത്തി തല പാളത്തിലേക്കടുപ്പിച്ചു. പക്ഷേ തല വക്കുന്നതിനു മുമ്പ് ട്രെയിനിന്റെ ഉരുക്കുചക്രം ശരവേഗത്തിൽ കൈക്കു മീതേ ഉരുണ്ടുനീങ്ങിയതു മൂലം തല പിൻവലിക്കേണ്ടിവന്നു. കൈപ്പത്തികൾ രണ്ടും ചതഞ്ഞരഞ്ഞു പാളത്തിൽ ! കൈപ്പത്തികളറ്റ, ചോരയൊലിക്കുന്ന കൈകളിൽ നോക്കി രാജകുമാരൻ അലറിക്കരഞ്ഞു....\n17 mohan cherayi\nLabels: 17 mohan cherayi


രാഹുൽ ഗാന്ധിയുടെ മാറ്റം\nകഴിഞ്ഞ കുറച്ചു നാളുകൾകൊണ്ട് രാഹുൾ ഗാന്ധിക്ക് മാറ്റം സംഭവിച്ചതെങ്ങനെയാണെന്നാണ് ഇപ്പോൾ ദേശീയ രാഷ്ട്രീയത്തിൽ ചൂടുള്ള ചർച്ച.\nസത്യത്തിൽ മാറ്റമൊന്നും സംഭവിച്ചിട്ടില്ല. അയാൾ അന്നും ഇന്നും ഒരുപോലെയായിരുന്നു. കസർത്തുകൾ കണ്ടു മടുത്തപ്പോൾ മാധ്യമങ്ങൾ അയാളുടെ വാക്കിനു ചെവി കൊടുക്കുന്നു എന്ന വ്യത്യാസം മാത്രം. മലയാളികൾക്ക് അതെളുപ്പം മനസിലാകും. ഉദാഹരണം: നമ്മൾ രാജപ്പാന്ന് വിളിച്ച പൃഥിരാജ് ഇന്ന് ഫിലിം ഇൻഡസ്ട്രിയുടെ നെടുംതൂണാണ്. പതിയെപ്പതിയെ പപ്പു രാഹുൾജിയാകുന്നതും അങ്ങനെയാണ്.\nമോഡിക്ക് പ്രതിയോഗിയായ് അടുത്തകാലത്തെങ്ങും ആരും ഉയർന്നു വരാൻ പാടില്ലന്ന ബി.ജെ.പിയുടെ അജണ്ടയുടെ ഭാഗമായാണ് ഈ 'ഇടിച്ചു താക്കൽ' പരീക്ഷിക്കപ്പെട്ടത്. പി ആർ നെറ്റ് വ ർക്കുകൾ പടച്ചുവിട്ട ട്രോളുകളും കാർട്ടൂണുകളും അയാൾക്കെതിരേ പരക്കെ ഉപയോഗിക്കപ്പെട്ടു. 2014ൽ രാഹുൽ മാത്രമല്ല ടാർജറ്റ് ചെയ്യപ്പെട്ടത്. ഇനിയെങ്ങാനും കോൺഗ്രസ്സ് നേതൃത്വത്തിലുള്ള ഒരു തൂക്കു മന്ത്രി സഭക്ക് സാധ്യതയുണ്ടായാൽ പ്രധാനമന്ത്രി പദത്തിലേക്ക് രാഹുൽ സജസ്റ്റ് ചെയ്യാവുന്ന ശശി തരൂരിൻറെ പേരിലും കൊലപാതകക്കുറ്റം ആരോപിക്കപ്പെട്ടു.\nപ്രതിപക്ഷമേ വേണ്ട. 'കോൺഗ്രസ് മുക്ത ഭാരതം' എന്ന മുദ്രാവാക്യം മുന്നോട്ടു വെക്കുന്ന സന്ദേശമെന്താണ്?ഒരു ജനാധിപത്യ രാജ്യത്ത് അത്തരം ഒരു ആശയത്തിനു പ്രസക്തിയുണ്ടോ?\nപൊതുജനങ്ങളുമായി നടന്ന ഒരു സംവാദത്തിൽ ഒരു വയോധികനോട് രാഹുൽ ഗാന്ധി പറഞ്ഞ മറുപടി ശ്രദ്ധിക്കുകയുണ്ടായി.\n"ബി.ജെ.പി മാത്രമല്ല ഹിന്ദുസ്ഥാനെ പ്രതിനിധീകരിക്കുന്നത്. കോൺഗ്രസിലുമുള്ളത് ഇവിടുത്തെ ജനങ്ങളാണ്. പക്‌ഷേ ഞങ്ങളുടെ വിചാരധാരകൾ രണ്ടും വ്യത്യസ്തമാണ്. ഞങ്ങൾ ആരെയും ഇല്ലാതാക്കുമെന്ന് പറയില്ല. ഒരിക്കലും ബി.ജെ.പിയെ ഇല്ലാതാകുമെന്ന് ഞങ്ങൾക്ക് പറയാനാവില്ല. എന്റെ പൂർവ്വസൂരികളിൽ നിന്ന് ഞാൻ പഠിച്ചത് അതാണ്. ഒരു സംഭവം പറയാം. ഞാൻ രാഷ്ട്രീയക്കാരനാണെങ്കിലും സംസാരിക്കുന്നത് ഉള്ളിൽ നിന്നാണ്. ഇതാണ് സത്യത്തിൽ 'മൻ കി ബാത്ത്'\nഎന്റെ പിതാവിനെ കൊലപ്പെടുത്തിയത് പ്രഭാകരനാണ്. പക്ഷെ ആ പ്രഭാകരൻ കൊല്ലപ്പെട്ട് കിടക്കുന്നത് കണ്ടപ്പോൾ എനിക്ക് ദുഃഖം തോന്നി. അദ്ദേഹഹത്തിന്റെ മകൻറെ മൃതദേഹം കണ്ടപ്പോൾ എനിക്ക് സങ്കടം സഹിക്കാനായില്ല. ഞാൻ പ്രിയങ്കയെ വിളിച്ചു. എനിക്കെന്തുകൊണ്ടാണ് ഇങ്ങനെ തോന്നുന്നത് എന്ന് ചോദിച്ചു. ഞങ്ങൾ ഇരുവരും കരഞ്ഞു. "\nസദസ് മുഴുവൻ എണീറ്റു നിന്ന് കയ്യടിക്കുന്നത് കണ്ടപ്പോൾ ആദ്യമായി എനിക്കയാളോട് ബഹുമാനം തോന്നി.\nPosted by Joselet Joseph at 3:04 AM 1 comment:\nഎഴുത്തുകാരന്റെ ഏറ്റവും വലിയ സന്തോഷം ആത്മരതിയാണ്. തന്റെ കഥകൾ നല്ലതാണെന്നും ഇഷ്ടപ്പെട്ടെന്നും ഒക്കെ മറ്റൊരാൾ പറയുന്നത് കേൾക്കുന്നതിലെ സുഖം. പോസിറ്റിവ് ആയൊരു വിമർശനം പോലും ഭൂരിഭാഗം പേർക്കും അസഹനീയമാണ്. അതുകൊണ്ട് അയാൾ തൻ്റെ കംഫോർട്ട് സോണിൽ നിന്നുകൊണ്ട് ഒരു കോക്കസ് സൃഷ്ടിച്ചെടുക്കുന്നു. ഇത് മോശം കാര്യമാണെന്നല്ല, എപ്പോഴും പോസിറ്റീവ് സമീപനം മാത്രം ലഭിക്കുന്ന ഒരാൾക്ക് ഉത്സാഹവാനും കൂടുതൽ സൃഷ്ടിപരനാകുവാനും കഴിയും. പക്ഷേ വിമർശകർക്ക് വിലകൊടുത്തേ സൃഷ്ടിയുടെ നിലവാരം മെച്ചപെടുത്താൻ സാധിക്കൂ എന്നാണ് എന്റെ വിശ്വാസം.\nPosted by Joselet Joseph at 3:04 AM No comments:\nഎനിക്ക് ബുള്ളറ്റിന്റെ പടപട ശബ്ദം ഭയങ്കര ഇഷ്ടമായിരുന്നു.\nഅപ്പൻ മരണാസന്നനായ് ആശുപത്രിയിൽ കിടക്കുമ്പോൾ മരുന്നു ടേബിളിൾ ഓഫീസ് മേശയാക്കി ഒരുമാസക്കാലം ഞാൻ രാത്രിയും പകലും കൂട്ടിരുന്നിരുന്നു. നല്ല വായൂസഞ്ചാരമുള്ള ഒരു മുറി മുകളിലത്തെ നിലയിൽ ഞങ്ങൾ ചോദിച്ചു വാങ്ങുകയായിരുന്നു. എന്നും വൈകിട്ട് കൃത്യം അഞ്ചര മണിനേരത്ത് എനിക്കിഷ്ടമുണ്ടായിരുന്ന ആ പടപട ശബ്ദം ജനാലയിലൂടെ കേൾക്കും. ഡ്യൂട്ടി കഴിഞ്ഞിറങ്ങുന്ന ആശുപത്രി ജീവനക്കാരാരോ ആവാം.\nഅപ്പോൾ ഇടവപ്പാതിക്ക് ഇടികുടുങ്ങുപ്പോൾ കൊയ്ത്തുപാകമായ നെല്ലിനെ ഓർത്തിട്ടെന്നവണ്ണം അപ്പന്റെ മുഖം വിവർണ്ണമാകുന്നതും കണ്ണുകളിൽ ഭീതി നിറയുന്നതും ഞാൻ ശ്രദ്ധിക്കും. ഏറെ ആഗ്രഹിക്കുന്ന ഒരന്തരീക്ഷത്തിന്റെ ശാന്തതയെ ഭഞ്‌ജിച്ചുകൊണ്ട് കൊള്ളിയാനു തുടർച്ചയാകുന്ന മുഴക്കം പോലെ കേൾക്കുന്ന ആ ശബ്ദത്തെ ഞാനും വെറുത്തുതുടങ്ങി. അപ്പോൾ ഞാനോർത്തു; അവസ്ഥകളാണു നമ്മുടെ ഇഷ്ടാനിഷ്ടങ്ങളെ നിർവചിക്കുന്നത്. ആർക്കും അലോസരമാകാത്ത എന്തെങ്കിലും ശബ്ദം ഈ പ്രകൃതിയിലുണ്ടോ? പാട്ടുകൾ പോലും? എന്തിനു പ്രാർത്ഥന പോലും?\nഗെയ്‌ല് പൈപ്പ് ലൈൻ പ്രതിഷേധത്തിനിടെ പ്രാർത്ഥന ആയുധമാക്കി പോലീസിനെ നിഷ്ക്രിയരാക്കുന്ന ഒരു ഫോട്ടോ എഫ്.ബിയിൽ കണ്ടു. ദുബായിൽ വഴിയ‌രികിൽ വാഹനം നിർത്തിയിട്ട് നിസ്കരിക്കുന്നതിനു വിലക്കും പിഴയുമുണ്ട്. ഗതാഗത തടസം ആരുണ്ടാക്കിയാലും അവർക്ക് ശിക്ഷയുണ്ട്. എന്റെ വിശ്വാസം, എന്റെ ടെറിട്ടറി, അവിടെ ഞങ്ങൾക്കുള്ള അപ്രമാദിത്തം. ഇതൊക്കെ എടുത്തുകാട്ടി മറ്റുള്ളവർക്ക് അലോസരം ഉണ്ടാക്കുന്നതിലെ ശരികേട് നാം സ്വയം തീരുമാനിക്കേണ്ടതാണു.\nഈ ടെറിട്ടറിയുടെ കാര്യത്തിലേക്ക്, ആശുപത്രിയിലേക്ക് തന്നെ വരാം. ഒരു ദിവസം കടയിൽനിന്ന് ഫ്ലാസ്സ്കിൽ ചായയും വാങ്ങി വരുമ്പോൽ അപ്പൻ കിടക്കുന്ന മുറിയിൽ നിന്നും ഭയങ്കര ഒച്ചയും ബഹളവും കേട്ട് പടികൾ ചവിട്ടിക്കയറി ഞാൻ കിതച്ചുകൊണ്ട് മുകളിലെത്തി. മുറിക്ക് പുറത്തേക്കും നീളുന്ന ആൾക്കൂട്ടം. എല്ലാം കഴിഞ്ഞിരിക്കുന്നു; ഞാൻ ഓർത്തു. പക്ഷേ കയ്യുയർത്തി ഉച്ചത്തിൽ അലറിക്കൊണ്ടുള്ള ഒരു കരിസ്മാറ്റിക് പ്രാർത്ഥനയായിരുന്നു അവിടെ നടന്നുകൊണ്ടിരുന്നത്. ഒരു ബന്ധുവിന്റെ വക ഡെഡിക്കേഷനായിരുന്നു. ഞാൻ സ്വയം ലജ്ജിതനായ് പടിയിറങ്ങി താഴേക്ക് പോയി.\nPosted by Joselet Joseph at 3:01 AM 1 comment:\nനെഗറ്റീവ് എനർജ്ജി നൽകുന്ന പാട്ടുകൾ പണിസ്ഥലത്ത് പാടരുതെന്ന് തയ്യൽക്കാരൻ സുഗുണൻ പലതവണ ശിഷ്യനെ വിലക്കി. ആശാനു വരികളുടെ ഫീൽ ഉൾക്കൊള്ളാനാകാത്തതുകൊണ്ടാ എന്ന് പരിഹസിച്ചപ്പോൾ സുഗുണൻ സൂചികൊണ്ട് ലവന്റെ നെഞ്ചിൽ ഒരു കുത്തുകൊടുത്തിട്ട് ചോദിച്ചു;\nഇതല്ലേ ആ ഫീൽ..\nആറിഞ്ച് നീളമുള്ള ചാക്ക് തൈക്കുന്ന സൂചി!\nPosted by Joselet Joseph at 3:07 AM No comments:\nവന്ന വഴിക്കെവിടെയോ എന്നെ നഷ്ടപ്പെട്ടു പോയി. ഞാനെന്തായിരുന്നെന്ന് ഓർത്തെടുക്കാനുള്ള ശ്രമങ്ങളിൽ ഒടുവിലത്തേതാണു കഥയെഴുത്ത്.\nPosted by Joselet Joseph at 3:08 AM No comments:\nഇന്നലെ വൈകി വണ്ടിയോടിച്ചു പോകുമ്പോൾ ആടുജീവിതത്തിൽ നിന്നൊരാൾ റോഡിലേക്ക് ഇറങ്ങി വന്നു. മുതുകോളം നീണ്ട പിരിയൻ തലമുടി ആ നടത്തത്തിൽ തുള്ളികളിച്ചുകൊണ്ടിരുന്നു. കയ്യിലെ കമ്പ് ചുഴറ്റി അതി വേഗത്തിൽ അയാൾ ഡിവൈഡറിലൂടെ നടന്നു പോയി. വാഹനങ്ങൾ ചീറിപ്പായുന്ന നിരത്തിലേക്ക് ഇറങ്ങിയെങ്കിലോ എന്ന ശങ്കയിൽ ഒരു പോലീസ് വാഹനം ഡബിൾ ഇൻഡിക്കേറ്ററിൽ മെല്ലെ നീങ്ങി ഡ്രൈവർമാരെ ഓർമ്മപ്പെടുത്തികൊണ്ടിരുന്നു. 'നിങ്ങൾ അയാളെ കരുതുക' തനിക്കു ചുറ്റും ഒരു ലോകമേയില്ലെന്ന നിലപാടിലായിരുന്നു ആ മനുഷ്യൻ. അയാൾ തുള്ളിച്ചാടി മുന്നോട്ടു മാത്രം നടന്നു. അന്നേരം ഞാനൊരു പുൽച്ചാടിയെ വീക്ഷിക്കുന്ന കുട്ടിയായി.\nഞങ്ങളിൽ ആർക്കായിരുന്നു ഭ്രാന്ത് ?\nPosted by Joselet Joseph at 3:10 AM No comments:\nഗോത്തിക് ശില്പകലയുടെ ഉദാത്തമാതൃകളായ പൗരാണിക കെട്ടിടങ്ങൾ പൊളിച്ച് നീക്കി നവീന മാതൃകയിലുള്ള സൗധങ്ങൾ പാരീസിൽ വ്യാപകമായി നിർമ്മിക്കപ്പെടുന്ന കാലത്താണ് നോട്ടർഡാമിലെ കൂനൻ എന്ന പുസ്തകം വിക്ടർ യൂഗോ രചിക്കുന്നത്. നോട്ടർഡാം പള്ളിയെ കേന്ദബിന്ദുവാക്കി പതിനാലാം നൂറ്റാണ്ടിലെ പാരീസ് നഗരത്തെ പുനഃ സൃഷ്ടിക്കുകയായിരുന്നു ആ അനശ്വര കൃതിയിലൂടെ യൂഗോ ചെയ്തത്. സർഗാത്മകമായിരുന്ന ഒരു കാലഘട്ടത്തെ സംരക്ഷിക്കുവാനുള്ള ആഹ്വാനമായിരുന്നൂ അത്. ആദ്യം പ്രസിദ്ധീകരിക്കുമ്പോൾ നോവലിന്റെ ആഖ്യാനത്തിൽ പ്രത്യേക സ്വാധീനമൊന്നും ഇല്ലെന്നു കണ്ട് പ്രസാധകർ എഡിറ്റ് ചെയ്തു നീക്കിയ ആ അദ്ധ്യായത്തിൽ പാരീസ് നഗരത്തെ ഒരു പക്ഷിയുടെ കണ്ണിലൂടെകാണും വിധം വർണ്ണിച്ചിരുന്നു. നീക്കം ചെയ്യപ്പെട്ട അദ്ധ്യായം അമൂല്യമാണെന്ന് മനസ്സിലാക്കി പിന്നീട് വീണ്ടും ചേർക്കുകയായിരുന്നു .\nബോധമുള്ള ഭരണാധികാരികൾ അന്ന് യൂഗോ ഉയർത്തിവിട്ട പ്രതിഷേധത്തെ മാനിച്ചതുകൊണ്ട് പ്രാചീനവും നവീനവുമായ വാസ്തുസൗന്ദര്യത്തിന്റെ അപൂർവ്വ മിശ്രണമായി, പാരീസ് ഇന്നും നിലകൊള്ളുന്നു.\nനമ്മുടെ ഭരണാധികാരികൾക്ക് ചരിത്ര ബോധമില്ലെങ്കിലും സാരമില്ല സൗന്ദര്യബോധവും കൂടി ഇല്ലാതാകുന്നതാണ് കുഴപ്പം. പുതിയ വിക്ടർയൂഗോമാർ ഇന്ത്യയിൽ ഉദയം ചെയ്തിട്ടും കാര്യമില്ല. ചിലപ്പോ വെടികൊണ്ടു ചാകാനായിരിക്കും വിധി.\nPosted by Joselet Joseph at 3:11 AM No comments:\nസഖാവേ ആ തല ചാണയ്ക്ക് വെക്കേണ്ട സമയമായ്.\n"പി.ബി, പ്ലീസ് ട്രാൻസിലേറ്റ്."\nഅണികൾ പറയുന്നു; സാറു രാഷ്ട്രീയ ചാണക്യനാന്ന്.\nPosted by Joselet Joseph at 3:14 AM No comments:\nപാകമാകാതെ ഊരിയിട്ട ഉടുപ്പിൽ അറിയാത്തൊരാളുടെ വിയർപ്പിന്റെ ആശ്ലേഷം. വിശ്വസാഹോദര്യം മണക്കുന്നു ഈ ഇടുങ്ങിയ ട്രയൽ റൂമുകളിൽ.\nPosted by Joselet Joseph at 3:13 AM No comments:\nകറവപ്പശുക്കളിൽ വമ്പൻ 'ഹോൾസ്റ്റൈൻ' ഗോമാതായാണോ ഗോമേരിയാണോ? ലവളു ഹോളണ്ടുകാരിയാണേ!\nPosted by Joselet Joseph at 3:15 AM No comments:\nഅപ്പ് ഇൻ ദ എയർ-4\nഅടുത്തിരുന്നപ്പോൾ മുതൽ അയാളുടെ അസ്വസ്ഥമായ മുഖവും ശരീര ഭാഷയും ഞാൻ ശ്രദ്ധിച്ചിരുന്നു.\n"എന്താ ഒരു വല്ലായ്മ?'\nആരെങ്കിലും ഒന്നു ചോദിച്ചിരുന്നെങ്കിൽ എന്ന ആശ്വാസത്തോടെ അയാൾ പറഞ്ഞു:\nഅച്ഛൻ മരിച്ചു കിടക്കുവാ, ഞാൻ ചെന്നിട്ടു വേണം...\nആളുകളെ മുഖം നോക്കി വിലയിരുത്താം എന്ന എന്റെ അമിതവിശ്വാസത്തെ ആ വാക്കുകൾ ഒന്നുകൂടി ബലപ്പെടുത്തി. പക്ഷേ മനുഷ്യരെ അവരറിയാതെ സ്കാനിങ്ങിനു വിധേയമാക്കുന്ന കപടത ഇത്തവണ എന്നെ വല്ലാതെ ഉലച്ചു കളഞ്ഞു. സമാശ്വാസ വചനങ്ങളാൽ ഞാൻ അയാളുടെ ദുഃഖം ശമിപ്പിക്കാൻ ശ്രമിച്ചു. ഒരു വേള അയാളേക്കാൾ സങ്കടം എനിക്കോ എന്ന് തോന്നും വിധം എന്റെ കണ്ണുകൾ നിറഞ്ഞൊഴുകി.\nഎയർ ഹോസ്റ്റസ് വന്നു. എന്താണ് സാർ, കുടിക്കാൻ വേണ്ടത് ?\nആ സന്ദർഭത്തിലെ ഔചിത്യമില്ലാത്ത ചോദ്യം എന്നെ അക്ഷരാർത്ഥത്തിൽ ദേഷ്യം പിടിപ്പിച്ചു.\nവെറുപ്പോടെ മുഖം തിരിച്ചുകൊണ്ടു ഞാൻ പറഞ്ഞു.\nസഹയാത്രികൻ സ്നേഹപൂർവ്വം എന്നെ നോക്കി. ഒരു ദീർഘനിശ്വാസത്തിനു ശേഷം അയാൾ പറഞ്ഞു.\nഅടിക്കുന്നില്ലേൽ അത് ഞാനടിച്ചോളാം. സങ്കടം സഹിക്കാൻ പറ്റുന്നില്ല ബ്രോ.\nഎന്റെ സഹാനുഭൂതി ഒരിക്കൽ കൂടി എനിക്കിട്ടു പണി തന്നിരിക്കുന്നു! നാല് പെഗ്ഗ് വിട്ടുള്ള അങ്ങേരുടെ കൂർക്കത്തിൽ ഹാഫ് ഞാൻ വലിക്കേണ്ടതല്ലയോ? ആ എന്നെ വലിപ്പിച്ചാ ഇപ്പൊ ലവൻറെ വലി.\nഅപ്പൻ ചത്താലും അന്വേഷിക്കാത്ത അയൽക്കാരോടൊന്നും ഇനിക്കിപ്പം ഒരു വിരോധോമില്ല.\nPosted by Joselet Joseph at 3:39 AM 1 comment:\nദ ലാസ്റ്റ് സർവീസ്\nകല്യാണശേഷം ഭാര്യയുടെ ആദ്യ പിറന്നാളിന് ദുബായിൽ ഇരുന്ന് സർപ്രൈസ് സമ്മാനിക്കാൻ നാട്ടിലെ ഗിഫ്റ്റ് സർവീസ്സുകാരുടെ വെബ്‌സൈറ്റ്റാകെ മുങ്ങിത്തപ്പി ഒടുക്കം ഒരു മുത്തിനെ കിട്ടി. മറ്റെല്ലാവരും 'ഈ റൂട്ടിലേക്കുള്ള സർവീസുകൾ ഞങ്ങൾ എടുക്കില്ല സോറി സാർ' എന്ന് കണ്ണിൽ ചോരയില്ലാതെ പറഞ്ഞൊഴിഞ്ഞപ്പോൾ നമ്മുടെ മുത്ത്, 'ഒന്നുകൊണ്ടും പേടിക്കേണ്ട സാർ ഞങ്ങളേറ്റു' എന്ന് ഉറപ്പ് തന്നു.\nസംഭവ ദിവസം. വിഷ് ചെയ്യാൻ പുലർച്ചെ പന്ത്രണ്ടു മണിക്ക് വിളിച്ചുണർത്തി അലർച്ച കേൾക്കേണ്ടല്ലോ എന്നോർത്ത് ഉച്ചക്ക് പന്ത്രണ്ടു...വരെ ഞാൻ കാത്തു. ആയതിനാൽ ഓർമ്മക്കുറവ്, സ്നേഹക്കുറവ്, പരിഗണനക്കുറവ് തുടങ്ങിയ രോഗങ്ങൾക്കുള്ള ഡോസ് നട്ടുച്ചക്കു തന്നെ ചോദിച്ചു വാങ്ങേണ്ടി വന്നു. മറ്റവൻ പറ്റിച്ചു കടന്നതിൽ ബ്ലിങ്കസ്യനായതിനാൽ ഒരക്ഷരം ഉരിയാടാതെ നിന്നു. പറ്റിയത് പറ്റി.\nഒക്ടോബറാണെങ്കിലും മുട്ടൻ മഴയുള്ള കാലമായിരുന്നു. മൂന്നാം ദിവസം വാതിൽക്കൽ മുട്ട് കേട്ടു. മുട്ടറ്റം വെള്ളത്തിൽ നീന്തിക്കേറി, നനഞ്ഞൊലിച്ചു നിൽക്കുന്ന മനുഷ്യൻ! ഒരു കയ്യിൽ കേക്ക്, മറുകയ്യിൽ ഈർപ്പം വിടാത്ത ചുവന്ന റോസാപ്പൂ. 'ഹാപ്പി ബർത്ത് ഡേ അനിത'. അയാൾ പറഞ്ഞു. ലവൾ വണ്ടറടിച്ച് നിന്നുപോയി.\nപോകും മുൻപ് കരച്ചിലോളം എത്തിയ ശബ്ദത്തിൽ നമ്മുടെ മുത്തു പറഞ്ഞു, ഈ റൂട്ടിലേക്കുള്ള ഞങ്ങടെ സർവീസ് ഇതോടെ അവസാനിപ്പിക്കുകയാണ്!\nPosted by Joselet Joseph at 11:06 PM No comments:\nഅപ്പ് ഇൻ ദ എയർ -3 (ഡിപ്രഷൻ)\nകടുത്ത മനോവ്യഥയാൽ ആളുകൾ മദ്യപാനത്തിലേക്ക് വഴുതി വീണു എന്ന് കേട്ടിട്ടില്ലേ. പക്ഷേ കഠിനവ്യഥയാൽ മദ്യപാനം ഉപേക്ഷിച്ചതിനെപ്പറ്റി കേട്ടിട്ടുണ്ടോ?\nക്രിസ്മസോ, ഈസ്റ്ററോ, ന്യൂ ഇയറോ ആട്ടെ, പാതിരാക്കുർബാന കഴിഞ്ഞയുടൻ രണ്ടെണ്ണം കീറി നോമ്പ് വീടണം എന്ന് കാട്ടിത്തന്നത് കാഞ്ഞിരപ്പള്ളിക്കാരാണ്. കീറിനൊരു ഉഷാറു വേണമെങ്കിൽ നോമ്പെടുക്കണം. ആ പോളിസി മുറുകെപ്പിടിച്ച്, ഇരുപത്തഞ്ചു നോമ്പു പിടിച്ച് കിസ്മസ്സ് കൂടാൻ നാട്ടിലേക്ക് പോകയായിരുന്നു.\nഫ്ളൈറ്റിൽ തൊട്ടടുത്ത സീറ്റിൽ എഴുപത് വയസ്സിനുമേൽ പ്രായമുള്ള ഒരു മാന്യദേവും പത്നിയും. ഇ.ശ്രീധരനാണോ അതെന്ന് ആദ്യ നോട്ടത്തിൽ ഞാൻ തെറ്റിദ്ധരിച്ചിരുന്നു. തിരക്കുള്ള ഒരു ബിസ്സിനസുകാരനായിരുന്നു അദ്ദേഹം. യാത്രക്കിടെ എന്തെങ്കിലും പുസ്തകം വായിച്ചിരിക്കാറുള്ളതിനാൽ സഹയാത്രികരുമായി കാര്യമായ വർത്തമാനം എനിക്ക് പതിവില്ല. പക്ഷെ ടിയാൻ വിടാനുള്ള മട്ടില്ലായിരുന്നു. ആ നാലുമണിക്കൂറും ഇടതടവില്ലാതെ സകല ലോക കാര്യങ്ങളെ കുറിച്ചും സംസാരിച്ചു. ആ പ്രായത്തിൽ അത്രയും എനർജിയുള്ള ഒരുമനുഷ്യനെ ഞാൻ കണ്ടിട്ടില്ല. നിങ്ങൾ വിചാരിക്കും അങ്ങേരുടെ ഉപദേശം മൂലമാണ് ഞാൻ മാനസാന്തരപ്പെട്ടെതെന്ന്. അല്ല! മറിച്ച്, മർമ്മ പ്രധാനമായ സംഭവമുണ്ടായത് അവിടെ വെച്ചാ ണ്.\nകള്ള് സപ്ലെ ചെയ്യാൻ ക്യാബിൻ ക്രൂ വന്നപ്പോൾ ഞാൻ പറഞ്ഞു. 'നോ താങ്ക്സ്'. ആ മനുഷ്യൻ എന്നെ അത്ഭുതത്തോടെ നോക്കി. ആദ്യമായിട്ടാത്രേ കള്ളടിക്കാത്ത ഒരച്ചായനെ ഫ്ളൈറ്റിൽ കാണുന്നത്!\nഇഷ്ടന് എന്നോടുള്ള ഇഷ്ടം പെരുത്തു നിൽക്കയാൽ ക്രിസ്മസിനു മുന്നോടിയായുള്ള താത്ക്കാലിക വെടി നിർത്തലിലാണെന്ന കാര്യം ഞാൻ മനഃപൂർവം മറച്ചുവെച്ചു. ആ ശ്രീധരൻ പൂർവാധികം ശക്തിയോടെ കത്തിയടിച്ചുകൊണ്ടേയിരുന്നു. കൊച്ചിയിൽ ഇറങ്ങിയപ്പോഴും പിടിവിടാതെ നിൽക്കുന്ന അങ്ങേരുടെ കണ്ണുവെട്ടിച്ച് ഡ്യൂട്ടീ ഫ്രീയിൽ നിന്ന് എങ്ങനെ കുപ്പിവാങ്ങും എന്നായി എന്റെ ആലോചന. ഒരുവിധേന കാർന്നോരെ പടിയിറക്കിയ ശേഷം പതിവുപോലെ ഞാനെൻറെ ക്വൊട്ട കൈപ്പറ്റി. പുറത്തെങ്ങാനും കക്ഷിയെ കണ്ടാലോ എന്ന് പേടിച്ച്, പ്ലാസ്റ്റിക് കവർ ഉന്തുവണ്ടിയുടെ താഴത്തെ തട്ടിൽ ഒതുക്കി വെച്ചു.\nആലുവപ്പാലത്തിന്റെ ഇറക്കത്തിൽ കാർ ഒന്നുയർന്ന് അമർന്നപ്പോൾ ഞാൻ ഡ്രൈവരോട് ചോദിച്ചു:\nഡേയ്, സാധനം പൊട്ടില്ലല്ലോ അല്ലേ?\nഅവജ്ഞയോടെ അവൻ പറഞ്ഞു.\n'അതിന് ഒന്നും ഇല്ലായിരുന്നല്ലോ?'\nഎഡേയ്, ആ ട്രോളീടെ താഴെ വെച്ചിരുന്ന കവർ നീ എടുത്തില്ല?\nസ്വന്തം മണ്ണിൽ കാലുകുത്തിയ സന്തോഷത്തിൽ ലഗ്ഗേജ് അവനെ ഏൽപ്പിച്ച് , യൂറിൻ പാസ്സ് ചെയ്യാൻ പോയ നിമിഷത്തെ ഞാൻ ശപിച്ചു .\nവണ്ടി തിരിച്ചു വിടട്ടെ? വേണേൽ പോയ് നോക്കാം.\nകിട്ടിയതു തന്നെ! സ്പിരിറ്റ് പോയി. ഇനി പെട്രോളും കൂടി കളയണോ?\nനോമ്പ് വീട്ടാൻ എന്തോ ചെയ്യും?\nഈ അവസാന മണിക്കൂറിൽ അന്വേഷിച്ചു ചെന്നാൽ ഇന്നലെ ഗൾഫിൽ നിന്നും വന്നിറങ്ങിയ ഇവൻ ഏത് ഇരപ്പാളിയാണെന്ന് വിചാരിക്കും. വിങ്ങിപ്പൊട്ടിയ ഹൃദയത്തോടെ ആ ക്രിസ്മസ് ഡ്രൈ ഡേ ആയി ആചരിക്കാൻ തീരുമാനിച്ചു.\nആ ആഘാതത്തിനിൽ നിന്ന് കരകയറാനാകാതെ പോയ നാലുകൊല്ലം! കള്ളടി കമ്പനികളിൽ കട്ടൻ ചായയുമായി ഇരിക്കാറുള്ള എന്നോടു പലരും അസൂയയോടെ ചോദിക്കുകയുണ്ടായി ധ്യാനം, കൗൺസിലിങ്ങ് തുടങ്ങിയ പീഡകൾക്ക് വിധേയനാകാതെ ഇതെങ്ങനെ സാധിച്ചു എന്ന്. ഞാനൊന്നും വിട്ടു പറഞ്ഞില്ല.\nമനഃശക്തിയുണ്ടെങ്കിൽ സാധിക്കാവുന്നതൊക്കെ മനസ്സ് തകർന്നാലും സാധിക്കാമെന്ന പുതിയ ഐഡിയോളജി ഞാൻ കണ്ടെത്തുകയായിരുന്നു. മെഡിക്കൽ സയൻസിൽ ഇതിനെ റിവേഴ്‌സ് ഇഫെക്ട് ഓഫ് ഡിപ്രഷൻ ബൈ ആൾക്കഹോളിക് ലോസ് എന്ന് പറയും. രണ്ടു ജാക്ക് ഡാനിയൽസും ഒരു വിൻഗാർണിഷും വഴിയിൽ ഉപേക്ഷിച്ചാൽ ഒരുപക്ഷേ നിങ്ങൾക്കും പുതിയ മനുഷ്യരാകാം.\nPosted by Joselet Joseph at 11:33 PM2comments:\nതേക്കിന്‍തടിയില് തീര്‍ത്ത കവാടത്തോടെ കൊച്ചുപള്ളി പുതുക്കിപ്പണിയും മുന്‍പ് ആനവാതിലിന്റെ സ്ഥാനത്ത് ഒരു ഇരുമ്പ് ഷട്ടറായിരുന്നു. തുറക്കുമ്പോഴും അടയ്ക്കുമ്പോഴും വലിയ ഒച്ചപ്പാടുണ്ടാക്കി പ്രാവുകളെ പറത്തിക്കളയുന്ന ഷട്ടര്. കയ്യെത്താത്ത പൊക്കത്തില് പോകാതെ അത് കൊളുത്തിട്ടു പിടിക്കുന്നത് കാളയെ മൂക്കുകയറിട്ടു നിര്‍ത്തുന്നതു പോലെയായിരുന്നു. തുരുമ്പെടുത്ത ആ ഇരുമ്പ് പാളിയുടെ നിയന്ത്രണം പൂര്‍ണ്ണമായും കപ്യാര്‍ക്കാണ്. തന്നാല് മാത്രം സാധ്യമായ, തനിക്കു മാത്രം കല്‍പ്പിച്ചുകിട്ടിയ അധികാരമായാണ് ഈ പ്രക്രിയയെ കപ്യാര് അവറാന് ഉപയോഗപ്പെടുത്തിയിരുന്നത്.\nഓശാന ഞായറാഴ്ചയാണ് കപ്യാരുടെ ഗര്‍വ്വ് മൂര്‍ദ്ധന്യത്തിലെത്തുന്നത്. കുരുത്തോലപ്പെരുന്നാളിന് പ്രദിക്ഷണം പള്ളിയെ വലംവെച്ച് വന്ന് വാതിലില് തുറക്കുന്നത് ഒരു പ്രധാന കര്‍മ്മമാണ്. ജനക്കൂട്ടവും വികാരിയച്ചനും പുറത്തു നില്‍ക്കും. ഷട്ടര് അടച്ചിരിക്കുകയാവും. അടഞ്ഞ പള്ളിക്കുള്ളില് കപ്യാര് മാത്രമാവും.\nഅപ്പോള് മുഖ്യകാര്‍മ്മിയായ അച്ചന് പറയും.\n“വാതിലുകളേ ശിരസ്സുയര്‍ത്തുവിന് നിത്യകവാടങ്ങളേ തുറക്കുവിന് മഹത്ത്വത്തിന്റെ രാജാവ് എഴുന്നെള്ളുന്നു”.\nഅകത്തു നിന്ന് അധികാരത്തോടെ കപ്യാര് ചോദിക്കും.\n“ഈ മഹത്ത്വത്തിന്റെ രാജാവ് ആരാകുന്നു?”\nഅപ്പോള് ജനം പറയും “യുദ്ധവീരനും ശക്തനുമായ കര്‍ത്താവ് തന്നെ.”\nതുടര്‍ന്ന് വലിയ മരക്കുരിശുകൊണ്ട് മൂന്നു പ്രാവശ്യം മുട്ടും. അപ്പോള് ഷട്ടര് താനെ തുറക്കപ്പെടും.\nഅന്ന് വികാരിയച്ചനേക്കാള് അധികാരം തനിക്കാണെന്ന തോന്നല് കപ്യാര്‍ക്ക് ഉണ്ടാകും. അച്ഛനിത്തിരി വെയില് കൊള്ളട്ടെ, എനിക്ക് സൌകര്യമുള്ളപ്പോള് തുറക്കും എന്ന നിഗൂഢ ആനന്ദം.\nപതിവുപോലെ അത്തവണത്തെ പെരുന്നാളിനും മൂന്നു മുട്ടിനു ഷട്ടര് പൊങ്ങിയില്ല. പക്ഷേ അത് നിങ്ങള് കരുതും പോലെ കപ്യാരുടെ കുറ്റകരമായ അനാസ്ഥയോ മനപ്പൂര്‍വമായ വൈകിപ്പിക്കലോ മൂലമായിരുന്നില്ല. മറിച്ച് തുരുമ്പിച്ച ഷട്ടര് പണിമുടക്കിയതായിരുന്നു കാരണം.\nപുറത്ത് മുറുമുറുപ്പുകളും ബഹളവും തുടങ്ങി. നേരം വൈകുന്തോറും അവറാനു വെപ്രാളമായി. കൊളുത്തിട്ടു പിടിക്കാനുള്ള ഇരുമ്പു കമ്പി വലിച്ചെറിഞ്ഞ് അങ്ങേര് ഷട്ടര് ഉയര്‍ത്താന് കഠിനപ്രയത്നം നടത്തി. കുരിശേന്തിയ മുട്ടാളന്‍മാര് പുറത്തുനിന്നും മാരകമായ മുട്ട് വാതിലിന്‍മേല് നടത്തിക്കൊണ്ടെയിരുന്നു. എന്തോ കര്‍ത്താവിന്റെ കൃപകൊണ്ട് അവറാന്റെ ശ്രമം വിജയിച്ചു. പക്ഷേ മുകളിലേക്കുള്ള ഷട്ടറിന്റെ പ്രവേഗത്തിനു കടിഞ്ഞാണിടാന് സാധിച്ചില്ല. പതിനഞ്ചടിപ്പൊക്കത്തിലേക്ക് പറന്നുയരുന്ന ഷട്ടറില് ഒരു വവ്വാലിനെപ്പോലെ ആദ്ദേഹം അള്ളിപ്പിടിച്ചു കിടന്നു. നിര്‍ഭാഗ്യമെന്നു പറയട്ടെ നീലക്കരയന് പോളിസ്റ്റര്‍മുണ്ട് അഴിഞ്ഞു പോയിരുന്നു!\nതിരുശേഷിപ്പുകള് അവശേക്ഷിപ്പിച്ച് ഉയര്‍ത്തെണീറ്റ്പോകുന്ന കര്‍ത്താവിനെ അനുസ്മരിപ്പിച്ചു ഉന്നതങ്ങളിലേക്കുള്ള ആ പോക്ക്! തിരുവെഴുത്തുകള് പൂര്‍ത്തിയാക്കാനെന്നവണ്ണം മരക്കുരിശുകൊണ്ടുള്ള കുത്തിലൊരെണ്ണം വിലാപ്പുറത്ത് എല്ക്കുകയും ചെയ്തു. അന്ന് മുതല് അദ്ദേഹം ആനവാതില് അവറാന് എന്നറിയപ്പെട്ടു.\nPosted by Joselet Joseph at 1:40 AM No comments:\nഅപ്പ് ഇന് ദ എയര് -2\nഫ്ലൈറ്റ് പൊങ്ങി ഒരു മണിക്കൂറിനു ശേഷമാണ് സൈഡ് സീറ്റിലിരുന്ന ചെറുപ്പക്കാരന് ഓലമടല് അടരും പോലെ നിലത്തേയ്ക്ക് വീണത്. ഇടനാഴിയില് നിസ്സഹായനായി അയാള് മലര്‍ന്നു കിടക്കവേ പൊടുന്നനെ എന്ത് ചെയ്യണം എന്നറിയാത്ത ഒരു പകപ്പ് എയര്‍ഹോസ്റ്റസിനുണ്ടായി. പിന്നെ മനോധൈര്യം വീണ്ടെടുത്ത് 'ആര് യു ഓകെ സര്?' എന്ന് അന്വേഷിച്ചു. അയാള് ഒന്നും മിണ്ടാനാകാതെ മുകളിലേക്ക് തുറിച്ചു നോക്കിക്കിടന്നു.\nഅയാളുടെ അവസ്ഥയെക്കാള് ഫ്ലൈറ്റ് തിരിച്ചുപറക്കുമോ എന്ന വേവലാതി ഒട്ടും കരുണയില്ലാത്ത എന്നെ വേട്ടയാടി. ഇത്തരം അവസരങ്ങളില് തൊണ്ണൂൂറ്റൊമ്പത് ആടിനെയും ഉപേക്ഷിച്ച് കൂട്ടം തെറ്റിയപ്പോയ ഒന്നിനെ തേടി പറക്കുന്ന നല്ല ഇടയനാകും പൈലറ്റ്. ഇന്ത്യന് ഫ്ലൈറ്റ് ആയതിനാല് ഒരുമണിക്കൂര് തിരിച്ചു പറക്കുന്ന ഇന്ധനം ലാഭിക്കാന് കടലിലേക്ക് ക്രാഷ് ലാന്‍ഡ് ചെയ്ത് രോഗാതുരനെ രക്ഷപെടുത്താന് ശ്രമിക്കുമോ എന്ന ശങ്കയും എനിക്കുണ്ടായി.\nഎയര് ഹോസ്റ്റസ് നനഞ്ഞ തൂവാലകൊണ്ട് അയാളുടെ മുഖം തുടച്ചു. എന്തോ മഗ്ദലനമറിയത്തെ ഓര്‍മ്മവന്നു. അല്ലെങ്കിലും ക്രിട്ടിക്കല് സിറ്റുവേഷനുകളില് ഇത്തരം അസ്ഥാന താരതമ്യങ്ങളാല് ഞാന് ഹൈജാക്ക് ചെയ്യപ്പെടാറുണ്ട്. 'ആര് യു ഓകെ സര്?' അവര് വീണ്ടും തിരക്കി. അയാള് മന്ദഹസിച്ചു.\nഅല്‍പം മുന്‍പുവരെ നിസ്സഹായനും നിര്‍ഭാഗ്യവാനുമായിരുന്ന ആ മനുഷ്യന് ബിസ്സിനസ് ക്ലാസ്സിലേക്ക് ഉയര്‍ത്തപ്പെട്ടു. ഒന്നു വീണ് എണീറ്റപ്പോള് വീഞ്ഞും വിശറിയും വെഞ്ചാമരവും കൊറിക്കാന് കശുവണ്ടിയും കിട്ടിയവനോട് ആളുകള്‍ക്ക് അസൂയ തോന്നി. ടോയ്‌ലറ്റിലേക്ക് നടന്നു നോക്കുന്നേരം ബിസ്സിനസ് ക്ലാസ്സില് മറ്റു സീറ്റൊന്നും ഒഴിവില്ലന്നും തന്മൂലം വീണ്ടും ഒരു മൈനര് അറ്റാക്കിനു സ്കോപ്പില്ലന്നും അവര് മനസ്സിലാക്കി.\nകൊച്ചിയില് ഇറങ്ങിയപ്പോള് ആ ഭാഗ്യവാനോട് ‘'ആര് യു ഓകെ? എന്ന് ഞാനും ചോദിച്ചു.\nശരിക്കും എന്നാ പറ്റിയത്?\n‘നല്ല ഫിറ്റായിരുന്നു ഭായി. ഒന്ന് സ്ലിപ്പായതാ.’\nവീഴ്ചകളെ എങ്ങനെ ഉയര്‍ച്ചകളാക്കാം എന്നതിന്റെ മകുടോദാഹരണമാണ് മലയാളി. കേരളം ഡാ. മലയാളി No.1 ഡാ..\nPosted by Joselet Joseph at 2:48 AM 1 comment:\nഅപ്പ് ഇന് ദ എയര് -1\nഒരു വിമാനയാത്ര. തൊട്ടടുത്ത സീറ്റില് സ്ത്രീയും കുട്ടിയും.\nക്യാബിന് ക്രൂ കുടിക്കാന് എന്ത് വേണമെന്ന് എന്നോടു ചോദിച്ചു. കൊച്ചുകുട്ടി അടുത്തിരിക്കെ ഹോട്ടടിക്കാനുള്ള അമിതമായ ആഗ്രഹം മാറ്റി വെച്ച് ഞാന് വേദനയോടെ ഓറഞ്ചു ജ്യൂസ് മതിയെന്നു പറഞ്ഞു.\n‘നിര്‍ണ്ണായക നിമിഷങ്ങളില്’ എടുക്കുന്ന ചില തീരുമാനങ്ങളാണല്ലോ നമ്മെ നാമായി നിലനിര്‍ത്തുന്നത്. എനിക്ക് എന്നോടുതന്നെ വല്ലാത്ത മതിപ്പ് തോന്നി. നിങ്ങള്‍ക്കും തോന്നിക്കാണും. ഇല്ല്യോ?\nതൊട്ടടുത്ത നിമിഷത്തില് ‘വോഡ്‌ക വിത്ത് സോഡ’ എന്ന് ആ സ്ത്രീ ഓര്‍ഡര് ചെയ്യുന്നതു കേട്ടു!\nസാക്ഷാല് കുമാരനാശാനുപോലും വര്‍ണ്ണിക്കാനാവുമോ എന്റെ അവസ്ഥയെ!?\nPosted by Joselet Joseph at 2:49 AM No comments:\nരമണന് ദേവദാസ് തുടങ്ങിയ ക്ലാസിക് ശ്രേണിയുടെ അവസാന ഘട്ടമായി ഈ കാലത്തെ വിലയിരുത്താം. ഇന്ന് നഷ്ടപ്രണയത്തിനു തിരുശേഷിപ്പുകളില്ല ആസിഡ്, പെട്രോള്, കൊടുവാള് തുടങ്ങിയ അവശേഷിപ്പുകള് മാത്രം.\nആത്മഹത്യ പാപമാണെന്നൊരു തോന്നല് ഇടയ്ക്കുണ്ടായിരുന്നു; തെറ്റിപ്പോയി. നിങ്ങള് തൂങ്ങിച്ചാകുകയോ ട്രെയ്നിനു തലവെക്കുകയോ വിഷം കഴിക്കുകയോ ചെയ്തോളൂ. പക്ഷേ ഒറ്റക്ക്. കൂടെ മറ്റെയാള് വേണമെന്ന് ശഠിക്കുന്നതാണ് പാപം.\nPosted by Joselet Joseph at 11:17 PM No comments:\n"മരണത്തിന്റെ വക്കിൽ ചവുട്ടിയാണു ഞാൻ നടക്കുന്നത്."\nബക്കറ്റ് ചവിട്ടിപ്പൊട്ടിച്ചതും ചേർത്ത് ടോട്ടൽ ബില്ലിൽ 300 അഡീഷണൽ എഴുതി ഷാപ്പുകാരൻ പറഞ്ഞു;\n"കവിക്ക് ലേശം മോരുംവെള്ളം കൊടുത്താൽ മതി. "\nPosted by Joselet Joseph at 11:20 PM No comments:\nസ്വയംബാങ്കിംഗ് സമ്പത്ത് വ്യവസ്ഥ\nജനങ്ങളുടെ ബുദ്ധിമുട്ട് മാനിച്ച് എല്ലാ വീടുകള്‍ക്കും കേന്ദ്രം ഓരോ ATM വെച്ച് നല്‍കും.\nഅത് നിങ്ങള് തന്നെ നിറച്ചോണം, വലിച്ചോണം.\n'അത് മറ്റേടത്തെ ഇടപാടല്ലേ'.\nഅല്ല. പണം ഇടപാടു തന്നെ. നോക്കൂ വര്‍ഷം നൂറ് തൊഴില് ദിനങ്ങള് ഉറപ്പ്. രൂപ 35000 കയില് വന്നില്ലേ? വീട്ടിലെ മിഷീന് പാല് ചുരത്തുന്ന പശൂനെപ്പോലെയാ. എപ്പോള് വേണേല് വലിക്കാം.\n'അപ്പൊ ചില്ലറ കുടുക്കയിലും നോട്ട് മിഷീനിലും ഇടാം അല്ലേ സാറേ.'\nയെസ്! ഇതാണ് ഞങ്ങള് വിഭാവനം ചെയ്യുന്ന സ്വയംബാങ്കിംഗ് സമ്പത്ത് വ്യവസ്ഥ. സര്‍ചാര്‍ജ് ഇല്ല.\n'മിഷീന്റെ കറന്റ് ചാര്‍ജ്ജ്?'\nടോട്ടല് ബില്ലില് 50% ശതമാനം വര്‍ദ്ധനയുണ്ടാവുമെന്നു മാത്രം.\nഎന്നാല് ഒരു മിഷീനെടുക്കട്ടെ?\n'വീട്ടിലൊരു ഫ്രിഡ്ജുണ്ട്. നോട്ടു ഞാന് അതില് വെച്ചോളാം സാറേ..'\nPosted by Joselet Joseph at 10:41 PM2comments:


പ്രധാൻ മന്ത്രി സുരക്ഷാ ബീമാ യോജന: 12 രൂപയ്ക്ക്2ലക്ഷം രൂപ ഇൻഷുറൻസ് കവറേജ് | Pradhan Mantri Suraksha Bima Yojana - Malayalam Goodreturns\n» പ്രധാൻ മന്ത്രി സുരക്ഷാ ബീമാ യോജന: 12 രൂപയ്ക്ക്2ലക്ഷം രൂപ ഇൻഷുറൻസ് കവറേജ്\nUpdated: Wednesday, October 3, 2018, 12:45 [IST]\nപ്രധാൻ മന്ത്രി സുരക്ഷാ ബീമാ യോജന(പി. എം. എസ്. ബി. വൈ), പദ്ധതി പ്രധാൻ മന്ത്രി ജീവൻ ജ്യോതി ബീമാ യോജനയോടൊപ്പം 2015 മെയ് മാസത്തിൽ മോദി ഗവണ്മെന്റ് മുന്നോട്ടു വെച്ച പദ്ധതിയാണ് .2018 ജൂലൈ വരെ ഉള്ള കണക്കനുസരിച്ചു ,ഈ അപകട മരണ ഇൻഷുറൻസ് പദ്ധതിയിൽ 13.74 കോടി പേരെയാണ് ഉൾപ്പെടുത്തിയിട്ടുള്ളത്.\nപ്രധാൻ മന്ത്രി സുരക്ഷാ ഭീമാ യോജന എന്താണ്?\n18- വയസ്സിനും 70-വയസ്സിനും ഇടയിലുള്ള കാലയളവിൽ അപകടം മൂലം മരണമോ വൈകല്യമോ സംഭവിച്ചാൽ പരിരക്ഷ നല്കാൻ ഉള്ള ലൈഫ് ഇൻഷുറൻസ് സ്കീമാണിത്.മരണത്തിനോ പൂർണ വൈകല്യത്തിനോ ഉള്ള റിസ്ക് കവറേജ്2ലക്ഷം രൂപയും ഭാഗികമായ നഷ്ടപരിഹാരം ഒരു ലക്ഷം രൂപയുമായാണ് ലഭിക്കുക.\nസ്കീമിന്റെ മറ്റു പ്രത്യേകതകൾ\nയോഗ്യത: 18 മുതൽ 70 വയസ്സ് വരെ ഉള്ള വ്യക്തികൾക്ക് സ്‌കീമിൽ ഉൾപ്പെട്ട ബാങ്കിൽ അക്കൌണ്ട് ഉണ്ടായിരിക്കണം (സിംഗിൾ അല്ലെങ്കിൽ ജോയിന്റ് അക്കൌണ്ട് )\nപ്രീമിയം തുക: 12 രൂപ പ്രതിവർഷം\nകവറേജ് : മരണം:2ലക്ഷം രൂപ\nരണ്ട് കണ്ണുകളും , കൈകാലുകളും നഷ്ടപ്പെടുകയോ , ഒരു കണ്ണിന്റെ കാഴ്ച പൂർണമായും നഷ്ടപ്പെടുകയോ , ചെയ്താൽ: രണ്ടു ലക്ഷം രൂപ\nഒരു കണ്ണിന്റെ കാഴ്ചയോ, ഒരു കയ്യോ കാലോ നഷ്ടപ്പെടുകയോ ചെയ്താൽ : ഒരു ലക്ഷം രൂപ\nസ്‌കീം പ്രകാരം വരും വർഷം ജൂൺ ഒന്നിനും മെയ് മുപ്പത്തിയൊന്നിനും ഇടയിൽ ഇൻഷുർ ചെയ്ത വ്യക്തിക്കാണ് പരിരക്ഷ ലഭിക്കുക. ഓട്ടോമാറ്റിക്ക് ഡെബിറ്റ് മോഡ് വഴി ജൂൺ ഒന്നിനും മെയ് മുപ്പത്തൊന്നിനുമകം കവറേജിലേക്കു പ്രീമിയം അടയ്‌ക്കേണ്ടതാണ് . അതായതു മെയ് മുപ്പത്തൊന്നിനു മുൻപ് നിങ്ങളുടെ ബാങ്ക് അക്കൗണ്ടിൽ നിന്ന് 12 രൂപ ഒന്നും ചെയ്യാതെ തന്നെ പ്രധാൻ മന്ത്രി സുരക്ഷാ ബീമാ യോജന പദ്ധതിയിലേക്ക് ഡെബിറ്റ് ചെയ്യപ്പെടും .\nനിങ്ങളുടേത് ജോയിന്റ് അക്കൌണ്ടുകൾ ആണെങ്കിൽ , എല്ലാ അക്കൗണ്ട് ഉടമകളും പരിരക്ഷയിൽ ഉൾപ്പെടുന്നതാണ് .\nകവറേജ് കാലാവധി: എല്ലാ വർഷവും നിങ്ങൾക്ക് കവറേജ് എടുക്കാം അല്ലെങ്കിൽ ഓരോ വർഷവും പ്രീമിയം നിങ്ങളുടെ അക്കൗണ്ടിൽ നിന്ന് സ്വപ്രേരിതമായി ഡെബിറ്റ് ചെയ്യപ്പെടുന്ന ദീർഘകാല കവറേജ് തിരഞ്ഞെടുക്കാവുന്നതാണ്.\nപ്രധാൻ മന്ത്രി സുരക്ഷാ ബീമാ യോജനയ്ക്കു അപേക്ഷിക്കേണ്ടത് എങ്ങനെ?\nസ്കീമിനായി നിങ്ങൾക്ക് അക്കൗണ്ട് ഉള്ള ബാങ്കിനെ സമീപിക്കാം.എല്ലാ പ്രധാന ബാങ്കുകളെയും പദ്ധതിയിൽ ഉൾപെടുത്തിയിട്ടുണ്ട്.\nഇൻഷുറൻസ് കമ്പനികളുടെ പങ്കാളിത്തം\nപബ്ലിക് സെക്ടർ ജനറൽ ഇൻഷുറൻസ് കമ്പനികൾ (പി.എസ്.ജി.സി), മറ്റ് പൊതു ഇൻഷുറൻസ് കമ്പനികൾ വഴിയും ഈ സ്‌കീമിൽ ഭാഗമാകാവുന്നതാണ് . പദ്ധതിയിൽ ഉൾപ്പെട്ട ബാങ്കുകളുമായി സഹകരിച്ച് സമാന രീതിയിൽ ആവശ്യമായ അംഗീകാരത്തോടെ സേവനം വാഗ്ദാനം ചെയ്യാൻ അവർ തയ്യാറാണ് .\nനിങ്ങൾക്ക് സ്കീം ഉപേക്ഷിച്ചതിന് ശേഷം വീണ്ടും ചേരാനാകുമോ?\nഅതെ, വാർഷിക പ്രീമിയം അടയ്ക്കുന്നതിലൂടെ നിങ്ങൾക്ക് സ്കീമിൽ നിന്ന് പോകാനും ഭാവിയിൽ വീണ്ടും പങ്കാളി ആകുവാനും കഴിയും.\nഇൻഷുറൻസ് കവറേജ് നഷ്ടപെടുന്നതെപ്പോൾ ?\n70 വയസ് തികഞ്ഞാൽ\n. ബാങ്ക് അക്കൌണ്ട് ക്ലോസ് ചെയ്താൽ\n.പ്രീമിയം അടയ്ക്കുന്നതിന് വേണ്ടത്ര ബാലൻസ് അക്കൗണ്ടിൽ ഇല്ലാതെ വരുമ്പോൾ .\nമറ്റൊരു ഇൻഷൂറൻസ് സ്‌കീമിന്റെ സബ്സ്ക്രിപ്ഷൻ ഉണ്ടായിരിക്കെ പ്രധാൻ മന്ത്രി സുരക്ഷാ ബീമാ യോജനയ്ക്കു അപേക്ഷിക്കാൻ സാധ്യമാണോ .?\nപ്രകൃതിദുരന്തങ്ങളിൽ നിന്ന് മരണമോ / വൈകല്യമോ ഉണ്ടായാൽ ഇൻഷൂറൻസ് പരിരക്ഷ ലഭിക്കുമോ ?\nഅതേ, പ്രകൃതി ദുരന്തം മൂലം ഉണ്ടായ മരണം , വൈകല്യം എന്നിവയ്ക്ക് പരിരക്ഷ ലഭിക്കുന്നതാണ് .\nഅപകടത്തെത്തുടർന്ന് ഉണ്ടാകുന്ന ആശുപത്രി ചിലവുകൾ ഇതിൽ ഉൾപെടുമോ ?\nക്ലെയിം എങ്ങനെയാണ് ലഭിക്കുക?\nവൈകല്യമാണ് സംഭവിച്ചതെങ്കിൽ , ഇൻഷൂററുടെ അക്കൗണ്ട് ക്ലെയിം തുക ക്രെഡിറ്റ് ആകുന്നതാണ് . മരണത്തിന്റെ കാര്യത്തിൽ, സ്കീമിനായി അപേക്ഷിക്കുന്ന സമയത്ത് പരാമർശിച്ച നാമനിർദേശകൻറെ ബാങ്ക് അക്കൗണ്ടിലേക്കു തുക ക്രെഡിറ്റ് ചെയ്യും.\nപോളിസി ആനുകൂല്യങ്ങൾ ലഭിക്കാൻ ഒരു എഫ്ഐആർ ആവശ്യമുണ്ടോ?\nഒരു വാഹനാപകടത്തിൽ, അല്ലെങ്കിൽ അല്ലെങ്കിൽ കൊലപാതകം പോലുള്ള മരണത്തിൽ, ഒരു എഫ് ഐ ആർ ആവശ്യമാണ് .\nഒരു മൃഗത്തിന്റെ ആക്രമണം പോലെയുള്ള അപകടങ്ങൾ, ഒരു വൃക്ഷത്തിൽ നിന്ന് വീഴ്ച കൊണ്ടുണ്ടായ മരണം തുടങ്ങിയവ ആണെങ്കിൽ ആശുപത്രി റെക്കോർഡ് ആവശ്യമാണ്. ക്ലെയിം തുക ലഭിക്കുവാൻ അപകടത്തെക്കുറിച്ചുള്ള രേഖാമൂലമുള്ള തെളിവുകൾ അത്യാവശ്യമാണ്.\nഎൻ .ആർ. ഐ വ്യക്തികൾക്ക് സ്‌കീമിന്റെ ആനുകൂല്യങ്ങൾ ലഭിക്കുമോ ?\nഅതെ, ഇന്ത്യയിലുള്ള ഏതെങ്കിലും ഒരു ബാങ്കിൽ യോഗ്യമായ ബാങ്ക് അക്കൗണ്ട് ഉള്ള ഒരു എൻ.ആർ.ഐ. വ്യക്തിക്ക് ഈ സ്കീമിനുമായി ബന്ധപ്പെട്ട നിബന്ധനകളും വ്യവസ്ഥകളും പാലിച്ചുകൊണ്ട് ഈ അക്കൗണ്ട് വഴി പി എം എസ് ബി വൈ കവറേജ് വാങ്ങാൻ യോഗ്യമാണ്.\nRead more about: insurance premium ഇൻഷുറൻസ് പ്രീമിയം\nIt isaLife Insurance Scheme for covering death or disability due to accident from the age of 18 years to 70 years


കരിപ്പൂര് വിമാനാപകടം; നിര്‍ണായക വെളിപ്പെടുത്തലുമായി വ്യോമയാന ഉദ്യോഗസ്ഥര് | നേര്‍രേഖ24X7\nകരിപ്പൂര് വിമാനാപകടം; നിര്‍ണായക വെളിപ്പെടുത്തലുമായി വ്യോമയാന ഉദ്യോഗസ്ഥര്\nകൊച്ചി: കരിപ്പുര് വിമാന അപകടത്തില് തകര്‍ന്ന എയര് ഇന്ത്യ എക്‌സ്പ്രസ് വിമാനത്തിന്റെ പൈലറ്റുമാരില് ഒരാള് എയര് ട്രാഫിക് കണ്‍ട്രോളറുമായി നടത്തിയ അവസാന ആശയവിനിമയത്തില് അപകടത്തിന്റെയോ ആശങ്കയുടെയോ സൂചന ഇല്ലായിരുന്നുവെന്ന് ആഭ്യന്തര വ്യോമയാന ഉദ്യോഗസ്ഥരുടെ വെളിപ്പെടുത്തല്. റണ്‍വേയില് അടുക്കുമ്പോള് ഒരു പൈലറ്റില് നിന്ന് ഉണ്ടാകുന്ന സാധാരണ ആശയവിനിമയം മാത്രമാണ് അവസാനമായി ഉണ്ടായതെന്ന് ആഭ്യന്തര വ്യോമയാന ഉദ്യോഗസ്ഥനെ ഉദ്ധരിച്ചുള്ള റിപ്പോര്‍ട്ടുകളില് പറയുന്നു.\nപൈലറ്റിന്റെ ശബ്ദത്തില് സമ്മര്‍ദമോ സംശയമോ ഉണ്ടായിരുന്നില്ല. അല്ലെങ്കില് അത് എയര് ട്രാഫിക് കണ്‍ട്രോളര് തിരിച്ചറിയുമായിരുന്നുവെന്നും വ്യോമയാന ഉദ്യോഗസ്ഥന് പറഞ്ഞു. അതേസമയം, പ്രധാന പൈലറ്റ് ആണോ സഹപൈലറ്റ് ആണോ സംസാരിച്ചതെന്നു തിരിച്ചറിഞ്ഞിട്ടില്ല. സാധാരണ വിമാന അപകടങ്ങള് ഉണ്ടാകുമ്പോള് അവസാനമായി നടക്കുന്ന ആശയവിനിമയമാണ് അന്വേഷണത്തില് നിര്‍ണായകമാകുന്നത്.\nനേര്‍രേഖ24X7: കരിപ്പൂര് വിമാനാപകടം; നിര്‍ണായക വെളിപ്പെടുത്തലുമായി വ്യോമയാന ഉദ്യോഗസ്ഥര്


'തലയിൽ നിന്ന് ഈ പാട്ട് ഒഴിഞ്ഞുപോകുന്നില്ല, അതിനാൽ ഇത് ഇവിടെ ഇടുകയാണ്'; അഹാനയുടെ പാട്ട് ഏറ്റെടുത്ത് ആരാധകർ\nThrissur, First Published 24, Nov 2019, 11:59 AM\nഗാനമൊരുക്കിയ കൈലാസിനേയും ഗായകരായ ഹരിശങ്കറിനേയും നിത്യ മാമനേയും ടാഗ് ചെയ്തുകൊണ്ടാണ് അഹാനയുടെ പോസ്റ്റ്.\nചുരുങ്ങിയ കാലയളവിനുള്ളിൽ മികച്ച കഥാപാത്രങ്ങളെ അവതരിപ്പിച്ച് മലയാളികളുടെ മനസിൽ ഇടംനേടിയ നായികയാണ് അഹാന കൃഷ്ണ. അഭിനയം മാത്രമല്ല പാട്ടും തനിക്ക് വഴങ്ങുമെന്ന് തെളിയിച്ചിരിക്കുകയാണ് താരം ഇപ്പോൾ. എടക്കാട് ബറ്റാലിയൻ 06 എന്ന സിനിമയിലെ 'നീ ഹിമമഴയായ് വരൂ..' എന്ന ഗാനമാണ് താരം പാടിയിരിക്കുന്നത്.\nകെ.എസ് ഹരിശങ്കറും നിത്യ മാമനും ചേർന്ന് ആലപിച്ച ഗാനം പാടുന്ന തന്റെ വീഡിയോ ഇൻസ്റ്റാഗ്രാമിലാണ് അഹാന പങ്കുവച്ചിരിക്കുന്നത്. 'എന്റെ തലയിൽ നിന്ന് ഈ പാട്ട് ഒഴിഞ്ഞുപോകുന്നില്ല..അതിനാൽ ഇത് ഇവിടെ ഇടുകയാണ്. നീ ഹിമമഴയായ്… എന്തൊരു മനോഹരമായ കംപോസിഷനാണിത്. സമീപകാലത്തിറങ്ങിയ മികച്ച ഡ്യുയറ്റുകളിൽ ഒന്ന്. നന്നായി പാടിയിട്ടുമുണ്ട്'; എന്നാണ് വീഡിയോ പങ്കുവെച്ചുകൊണ്ട് അഹാന കുറിച്ചിരിക്കുന്നത്. ഗാനമൊരുക്കിയ കൈലാസിനേയും ഗായകരായ ഹരിശങ്കറിനേയും നിത്യ മാമനേയും ടാഗ് ചെയ്തുകൊണ്ടാണ് അഹാനയുടെ പോസ്റ്റ്.\nനവാഗതനായ സ്വപ്‌നേഷ് കെ നായര് സംവിധാനം ചെയ്യുന്ന ചിത്രത്തിൽ സംയുക്ത മേനോനും ടൊവീനോ തോമസുമാണ് നായിക നായകന്മാർ. തീവണ്ടി, കല്‍ക്കി എന്നീ ചിത്രങ്ങള്‍ക്ക് ശേഷം ടൊവീനോയും സംയുക്തയും ഒന്നിക്കുകയാണ് ഈ ചിത്രത്തില്.\nLast Updated 24, Nov 2019, 12:01 PM